Din vistieria inimii mele 



Arhimandritul Teofil Paraian 



CĂTRE CITITORII MEI 



Iubite Cititor, 



Cartea aceasta este pregătită anume pentru tine. Din clipa în care o vei citi, ea nu va mai fi 
numai a mea, ci va fi si a ta. Cele "din vistieria inimii mele" vor intra si în "vistieria inimii 
tale". 

Cuvântările si cuvintele, câte sunt cuprinse în cartea de fată, au fost rostite în fata unor 
ascultători. Cele mai multe dintre ele au fost revărsări de suflet, spre bucuria si în folosul 
obştii Mănăstirii Brâncoveanu de la Sâmbăta de Sus, cu prilejul spovedaniei. Obişnuiesc 
ca în zilele hotărâte pentru spovedanie, să rostesc un cuvânt de învăţătură. Aceste cuvinte 
de învăţătură au fost considerate de către ascultători - si de ce n-as spune-o - si de mine, 
"binevenite si dorite". Unii dintre ascultători mi-au propus să adun aceste cuvinte într-o 
carte si să le trimit la propovăduire, ceea ce, cu ajutorul lui Dumnezeu, am si făcut. 

Este o bucurie pentru mine să ştiu că aceste cuvântări ale mele n-au rămas numai cuvânt 
vorbit, care poate fi uitat, ci au putut fi date scrisului, ca să rămână, după spusa 
strămoşilor noştri latini, care ziceau: "Verba volant, scripta manent". 

De acum, din clipa existentei acestei cârti, cuvântările mele de odinioară pot fi citite si 
recitite, pot fi impropriate si întrebuinţate. Ele pot fi revăzute si asimilate si, în felul 
acesta, nu sunt expuse uitării. 

Cărţii de fată i-am dat titlul "Din vistieria inimii mele". Titlul acesta mi-a fost sugerat de 
cuvântul Domnului Hristos păstrat în Evanghelia de la Luca, unde citim: "Omul bun, din 
vistieria cea bună a inimii sale, scoate cele bune, pe când omul rău, din vistieria cea rea a 
inimii lui, scoate cele rele" (Luca 6, 45). Eu am conştiinţa că am scos din vistieria inimii 
mele ceea ce am mai bun si am oferit ascultătorilor mei, iar acum, prin cartea aceasta, ofer 
ce am mai bun si cititorilor, deci în mod special tie, Iubite Cititor. 

Orice cuvânt vorbit sau scris este "din prisosul inimii" (Matei 12, 34). "Din prisosul 
inimii" mele este si cartea de fată. Fiecare dintre cuvântările care alcătuiesc cartea se vrea 
o atenţionare, o aducere aminte în vederea progresului sufletesc. Si, pentru că alcătuirile 
pe care le cuprinde cartea de fată îmi sunt dragi mie, după cum sunt dragi si celor care au 
dorit să existe această carte, le-am cuprins sub titlul "Din vistieria inimii mele". Poate că 
cititorii mei se vor opri mai mult asupra uneia sau alteia dintre cuvântări sau dintre 
răspunsuri. Toate fiind "din prisosul inimii", le recomand pe toate! 

Deci, Iubite Cititor, ia aminte la cele scrie de mine, la cele ce le-am pregătit pentru tine si, 
împreună, în fata lui Dumnezeu, să ne arătăm recunoştinţa fată de cei care au contribuit în 
vreun fel ca această carte să existe si să-si facă lucrarea de îmbunătăţire sufletească, 
pentru ca si în aceasta să se preamărească Prea Cinstitul si de Mare Cuviinţă Nume al 
Tatălui si al Fiului si al Sfântului Duh. 

Fie Numele Domnului binecuvântat de acum si până în veac! 



Arhimandrit 
Teofîl Paraian 

POMENIREA SFÂNTULUI MAC ARIE CEL 

MARE 



Mănăstirea Brâncoveanu 
19 ianuarie 1996 

Astăzi este ziua de pomenire a unui fericit cu numele "Fericit". Este ziua de pomenire a 
Sfântului Macarie. "Macarie" în limba greacă înseamnă "Fericit". Sfântul Macarie a fost 
fericit în această viată slujind lui Dumnezeu, si este fericit în viata de dincolo, ca unul care 
este la Dumnezeu. II cinstim ca pe cineva primit de Dumnezeu, fericit de Dumnezeu, 
fericit prin Dumnezeu. 

Când pomenim un fericit cu nume de "Fericit", este firesc să ne întrebăm cum am putea fi 
si noi fericiţi. Dacă am sluji Mântuitorului nostru Iisus Hristos împlinind cele pentru care 
Domnul Hristos îi fericeşte pe oameni, am putea să fim fericiţi si să avem nume de fericiţi. 

Cele nouă fericiri cuprinse în Sfânta Evanghelie de la Matei, Capitolul V, pe care le auzim 
la fiecare Sfântă Liturghie, sunt un urcuş spre bucurie, un urcuş spre fericire: 



"Fericiţi cei săraci cu duhul". Pentru smerenia lor, pentru lipsa lor de îndestulare, în 
înţelesul că nu se mulţumesc cu puţin, ci vor totdeauna să facă mai mult si mai mult, 
Domnul Hristos îi fericeşte si le spune că "a lor va fi împărăţia cerurilor". 

Ii fericeşte Domnul nostru Iisus Hristos pe "cei ce plâng", ca pe unii care vor fi mângâiaţi. 
Domnul Hristos nu vrea să fim în plângere, ci vrea să fim în bucurie: "Bucurati-vă si vă 
veseliţi, că plata voastră multă este în ceruri" - a zis El după cele nouă fericiri, făgăduind 
fericirea din mângâiere celor care au întristare în lumea aceasta. 

Ii fericeşte Domnul Hristos pe cei blânzi, spunându-le că ei "vor moşteni pământul"; dacă 
Domnul Hristos îi fericeşte pe "cei blânzi", înseamnă că toţi trebuie să ne străduim să fim 
blânzi. 

Ii fericeşte Domnul Hristos pe "cei ce flămânzesc si însetosează de dreptate", adică pe cei 
care simt trebuinţa de a fi drepţi, pe cei care caută toată dreptatea ("Să împlinim toată 
dreptatea" {Matei 3, 15) cum a zis Domnul Hristos la botezul Său). Dreptatea aceasta 
trebuie să fie o necesitate a sufletului omenesc; dacă nu este o necesitate, înseamnă că nici 
nu o căutăm. 

Fericiţi sunt cei milostivi, că "aceia se vor milui". Ii fericeşte Domnul Hristos pe cei 
blânzi, pe cei milostivi, pe cei binevoitori, pe cei înţelegători cu lipsurile oamenilor, pe cei 
care adaugă ceva celor ce nu au (există si o milostivire sufletească si, dacă nu o ai, nu ai 
nici lucruri de dat). 

Ii fericeşte Domnul Hristos pe "cei curaţi cu inima, că aceia vor vedea pe Dumnezeu". 
Grija noastră, ca unii care vrem să-L vedem pe Dumnezeu, este aceea de a ne curăti inima, 
de a înlătura din inima noastră toate lucrurile pe care nu le binecuvi-tează Dumnezeu. 

Ii fericeşte Domnul Hristos pe "făcătorii de pace", care se vor chema "fiii lui Dumnezeu"; 
aşadar si noi trebuie să fim doritori de a înmulţi binele, de a înmulţi pacea între oameni. 

Ii fericeşte Domnul Hristos pe cei "prigoniţi pentru drep-tate", adică pe cei care sunt 
statornici în dreptate, care se silesc pentru dreptate si atunci când au împotriviri, care nu 
caută dreptatea cu comoditate, ci caută dreptatea cu silinţă ("împărăţia lui Dumnezeu se ia 
cu năvală" - Matei 11, 12). 

Ii fericeşte Domnul Hristos pe cei care, statornici fiind în bine, pot suporta să fie 
batjocoriţi de oameni fără a se clinti din bine, pot să sufere orice cuvânt rău (minciună, 
neadevăr) spus împotriva lor. Pe aceştia Domnul Hristos îi îndeamnă la bucurie: 
"Bucurati-vă si vă veseliţi, că plata voastră multă este în ceruri". Este sigur că Sfântul 
Macarie, cel cu nume de "Fericit", a fost lucrătorul acestor bunuri sufleteşti care aduc 
fericirea. 

L-a fericit Domnul Hristos pe Apostolul Toma, care a vrut să se încredinţeze de învierea 
Mântuitorului, Care a spus cu prilejul acesta: "Fericiţi sunt cei ce n-au văzut si au crezut" 
{Ioan 20, 29). Deci sunt fericiţi cei ce cred, pentru că dacă nu crezi, nu te sileşti prin 
credinţă pentru cele pe care le aduce credinţa. 

L-a fericit Domnul Hristos pe Sfântul Apostol Petru, care a făcut mărturisirea: "Tu eşti 
Hristosul, Fiul lui Dumnezeu Celui viu" {Matei 16, 16), după care Domnul Hristos a zis: 
"Fericit eşti Simone, că nu trup si sânge ti-au descoperit tie aceasta, ci Tatăl Meu, Cel din 
ceruri". Dumnezeu însuşi i-a descoperit adevărul că Domnul Hristos este Fiul lui 
Dumnezeu Celui viu! 

A fericit Domnul Hristos pe ucenicii Săi, pe ascultătorii Săi, când a zis: "Fericiţi sunt ochii 
voştri că văd si urechile voastre că aud. Căci adevărat grăiesc vouă că mulţi prooroci si 
drepţi au dorit să vadă cele ce priviţi voi, si n-au văzut, si să audă cele ce auziţi voi, si n- 
au auzit" {Matei 13, 16-17). 

A fericit Domnul Hristos pe Maica Sa preasfântă si pe cei care cunosc cuvântul 
Evangheliei si se silesc pentru păzirea lui: când o femeie a ridicat glasul din popor si a zis 
"Fericit este pântecele care Te-a purtat si fericiţi sunt sânii pe care i-ai supt", Domnul 
Hristos a răspuns "adevărat", deci a fericit pe Maica Domnului, si a adăugat: "Fericiţi sunt 
si cei ce ascultă cuvântul lui Dumnezeu si-1 păzesc" {Luca 11, 28). 

Si, în sfârşit, a mai avut Domnul Hristos un cuvânt rămas în Sfânta Evanghelie: "Fericit 
este acela care nu se va sminti întru Mine" {Matei 11,6) adică acela care are siguranţa 
adevărului că Domnul Hristos este Mântuitorul nostru. 



Pe toate acestea sigur le-a împlinit Sfântul Macarie, cel cu nume de "Fericit", si de aceea 
este fericit. 

Cred că vă mai aduceţi aminte că v-am spus eu o cale spre fericire; anume, o cale care 
începe cu credinţa în Dumnezeu: cel care vrea să fie fericit trebuie neapărat să fie 
credincios, pentru că fericirea o dă Dumnezeu. Am zis că în limba greacă "credincios în 
Dumnezeu" se numeşte "Teopist". Cine are credinţă în Dumnezeu, se sileşte să 
împlinească voia lui Dumnezeu, se supune lui Dumnezeu si devine "rob al lui 
Dumnezeu", adică "Teodul". Cel care împlineşte poruncile lui Dumnezeu, pe măsură ce le 
împlineşte, îl cunoaşte pe Dumnezeu si devine "Teognost". Cine-L cunoaşte pe 
Dumnezeu, acela îl iubeşte pe Dumnezeu pe măsura cunoaşterii Lui, si devine "Teofil". Si 
cine este "iubitor de Dumnezeu", pentru că aceasta înseamnă "Teofil", sigur este fericit, 
pentru că iubirea aduce totdeauna fericire. Si acela este "Macarie". 

Pentru că astăzi este pomenit Sfântul Macarie, pe lângă cele ce vi le-am spus, vreau să mai 
adaug si faptul că în alcătuirea numită tropar avem prilejul să vorbim cu Sfântul Macarie 
si să zicem: "Locuitor pustiului si înger în trup si de minuni făcător te-ai arătat, de 

Dumnezeu purtătorule părintele nostru Macarie. Cu postul, cu privegherea, cu 
rugăciunea, cerestile daruri luând, vindeci pe cei bolnavi si sufletele celor ce aleargă la 
tine cu credinţă. Mărire Celui ce ti-a dat tie putere, mărire Celui ce te-a încununat pe tine, 
mărire Celui ce lucrează prin tine, tuturor, tămăduiri". 

Vorbim cu Sfântul Macarie si spunem despre el că este locuitor pustiului. Noi nu suntem 
în pustiu, dar putem să fim într-un pustiu gândit. Sfântul Andrei al Cezareei spune, în 
Comentariul la Apocalipsa, că "unii se retrag în pustia simţită, alţii se retrag în pustia 
gândită, iar alţii sunt vitejii care se prezintă cu credinţa lor oriunde si oricând". Sfântul 
Macarie a fost în pustia simţită, a fost locuitor al pustiului. Zicem despre el mai departe că 
este "înger în trup", adică purtând trup, a trăit în lumea aceasta ca un înger: cu gândul la 
Dumnezeu, slăvindu-L pe Dumnezeu. 

Sfântul Macarie a avut si puterea de vindecător, a fost si "de minuni făcător"; acestea le-a 
primit de la Dumnezeu prin post, prin priveghere si prin rugăciune: "Cu postul, cu 
priveghe-rea si cu rugăciunea, cerestile daruri luând". A primit daruri de la Dumnezeu si 
de aceea a vindecat pe cei bolnavi, a vindecat sufletele celor ce aleargă la Dumnezeu. 
Pentru toate acestea aducem mărire lui Dumnezeu si zicem: "Mărire Celui ce ti-a dat tie 
putere (pentru că nu din putere omenească a avut el darul acesta), mărire Celui ce te-a 
încununat pe tine (Dumnezeu 1-a încununat pe Sfântul Macarie pentru viata lui cinstită), 
mărire Celui ce lucrează prin tine, tuturor, tămăduiri" (pe sfinţi îi cinstim întotdeauna în 
legătură cu Dumnezeu). 

Să-I dăm slavă lui Dumnezeu pentru toate aceste rânduieli de slujbă, pentru toate 
gândurile sfinte, pentru tot ce ne poate îndruma spre bine si să avem încredinţarea că 
având în ajutor astfel de oameni fericiţi, putem ajunge si noi la linişte sufleteas-că. 
Liniştea sufletească este cel dintâi semn al faptului că suntem în legătură cu Dumnezeu, că 
suntem sub binecuvântarea lui Dumnezeu. 

Dumnezeu să ne ajute, prin rugăciunile Sfântului Macarie, să fim si noi fericiţi! 

FEMEIA PĂCĂTOASĂ 



Mănăstirea Brâncoveanu 
15 aprilie 1998 



Cu ziua de astăzi se sfârşeşte vremea în care se face Liturghia Darurilor mai înainte 
sfinţite. Aceasta înseamnă că până în Postul Paştilor din anul viitor nu vom mai auzi 
spunându-se în biserică: "Acum, puterile cereşti împreună cu noi slujesc. Că iată, intră 
împăratul măririi, iată Jertfa cea de taină săvârşită se înconjoară. Cu credinţă si cu 
dragoste să ne apropiem, ca să fim părtaşi vieţii celei veşnice. Aliluia, aliluia, aliluia!" 
sau: "Pâinea cea cerească si Paharul Vieţii gustaţi si vedeţi că bun este Domnul. Aliluia, 
aliluia, aliluia!". Nu se va mai spune în Sfânta Biserică: "Bine voi cuvânta pe Domnul în 
toată vremea, pururea lauda Lui în gura mea". 

Si pentru că până în Postul Paştilor din anul viitor nu se va mai face această dumnezeiască 
Liturghie a Domnului nostru Iisus Hristos, înseamnă că nu vom mai auzi spunându-se în 
biserică, vorbind cu Dumnezeu Tatăl: "Cu înţelepciunea Sa a zidit toată făptura. Cu 
nespusa Sa purtare de grijă si pentru multă bunătatea Sa ne-a adus pe noi în aceste cinstite 
zile, spre curăţirea sufletului si a trupului, spre nădejdea învierii, spre înfrânarea poftelor". 
Nu ne vom mai ruga până atunci să ne dea Dumnezeu "Lupta cea bună să o luptăm, calea 
postului să o săvârşim, credinţa nedespărţită să o păzim, capetele nevăzuţilor balauri să le 
sfărâmăm, biruitori asupra păcatului să ne arătăm si fără de osândă să ajungem a ne 
închina si Sfintei învieri". 

Biserica nu va mai zice aceste cuvinte, dar este bine ca noi să le avem în vedere. Să ne 
gândim mereu că la Sfânta Liturghie nu suntem singuri, ci suntem împreună cu îngerii, că 
puterile cereşti slujesc împreună cu noi, că avem posibilitatea să ne împărtăşim cu Pâinea 
cea cerească si cu Paharul Vieţii. Este bine să ne gândim că avem datoria să binecuvântăm 
pe Domnul în toată vremea, să avem în vedere că nu numai zilele Sfântului Post sunt cele 
preacinstite, că nu numai zilele acestea sunt cele în care ni se cere să ne curăţim sufletele 
si trupurile, să avem nădejdea învierii, să luptăm lupta cea bună, să săvârşim calea 
mântuirii, ci toate celelalte zile. în toată vremea să ne arătăm cu grijă să fim biruitori 
asupra păcatului, să călcăm peste capetele nevăzuţilor balauri, peste răutăţile de toate 
felurile. Să nu uităm aceste lucruri si să ducem mai departe dorinţa noastră de a-I sluji lui 
Dumnezeu. 

întru această zi de miercuri din Săptămâna Sfintelor Patimi, Biserica ne-a pus înainte 
exemplul de întoarcere la Mântuitorul nostru Iisus Hristos a unei femei cinstitoare a 
Mântuitorului, femeia păcătoasă. 

Cinstiri aduse Mântuitorului nostru Iisus Hristos prin mir au fost mai multe, iar Sfânta 
noastră Biserică stăruie în chip deosebit asupra faptului că una dintre femeile care I-a adus 
cinstire Mântuitorului nostru Iisus Hristos a fost o păcătoasă. Unii fac legătură între Sfânta 
Măria Magdalena, pe care Biserica o pomeneşte în 22 iulie, si femeia păcătoasă, care a 
turnat peste Mântuitorul nostru Iisus Hristos, în semn de cinstire, mir de mare preţ. Nu 
ştim dacă este asa! Ştim că în Evanghelia de la Luca se istoriseşte despre cinstirea adusă 



Mântuitorului nostru Iisus Hristos de către o femeie păcătoasă care a uns cu mir 
picioarele Domnului Hristos, care a plâns si a udat cu lacrimi picioarele Mântuitorului, 
care le-a şters cu părul din capul ei si le-a sărutat. 

Pentru că în Sfânta Evanghelie de la Luca se spune că erau si ucenite care L-au urmat pe 
Domnul Hristos, între care si Măria Magdalena, unii au făcut legătura între Măria 
Magdalena (cf. Luca 8, 2) - păcătoasa din vremea aceea devenită sfântă mai târziu - si 
între păcătoasa care a udat cu lacrimi picioarele Domnului Hristos (cf. Luca 7, 38). Insă 
aceasta s-a întâmplat pe la mijlocul propovăduirii Domnului nostru Iisus Hristos, nu către 
sfârşit, în fata Sfintelor Pătimiri. De fapt, în Sfânta Evanghelie nu ni se spune dacă femeia 
aceea a fost sau nu păcătoasă, ci doar că L-a cinstit pe Mântuitorul. Sfânta noastră 
Biserică ne-o pune în conştiinţă cu dorinţa de a ne trezi să ne recunoaştem păcatele si să 
avem nădejde la mila lui Dumnezeu. 

Este bine să reţinem faptul că, în timp ce Iuda L-a vândut pe Domnul Hristos pe 30 de 
arginti, o femeie păcătoasă a primit dar de la Domnul nostru Iisus Hristos, si că Domnul 
Hristos a rânduit ca acea femeie si fapta ei să fie cunoscută de mulţi: "Oriunde se va 
propovădui Evanghelia aceasta, în toată lumea, se va spune si ce a făcut ea, spre 
pomenirea ei" (Matei 26, 13). Este un îndemn de a-i fi recunoscători ei si celor care ne-au 
făcut într-un fel sau altul vreun bine în viata noastră. 

Sfânta noastră Biserică, pomenind pe femeia care L-a cinstit pe Domnul Hristos cu mir de 
mare preţ, care l-a udat picioarele cu lacrimi, care l-a sărutat picioarele Domnului nostru 
Iisus Hristos, are o alcătuire minunată: "Doamne, femeia ceea ce căzuse în păcate multe, 
simţind dumnezeirea Ta si luând rânduială de mironosiţă, a adus Tie mir înainte de 
îngropare". Pomenind pe această femeie, Domnul Hristos a primit-o, iar noi, vorbind cu 
Domnul Hristos, spunem că femeia aceea a simţit dumnezeirea Mântuitorului, a simţit că 
Domnul Hristos nu este om de rând: "Simţind dumnezeirea Ta si luând rânduială de 
mironosiţă (adică fiind cinstitoare si prin mir) a adus Tie mir înainte de îngropare, zicând 
(deşi în Sfânta Evanghelie nu ni se spune că ar fi zis ceva, însă se fac nişte legături 
minunate): «Vai mie, că noapte îmi este mie înfierbântarea desfrâului si întunecată si fără 
lună, pofta păcatului»". Aseamănă pornirile cele rele cu o noapte întunecată, cu o noapte 
fără lună, cu o noapte în care nu se vede răutatea: "Noapte îmi este mie înfierbântarea 
desfrâului si întunecată si fără lună, pofta păcatului. Primeşte izvoarele lacrimilor mele, 
Cela ce scoţi cu norii - apă din mare". 

S-a gândit sau nu s-a gândit femeia păcătoasă la acestea? Nu ştim! Dar ştim că este 
adevărat că Domnul Hristos, cu puterea Lui, scoate apa mării, o ridică în nori si o preface 
în ploaie. "Primeşte izvoarele lacrimilor mele, pleacă-Te peste suspinurile inimii mele, 
Cela ce ai plecat cerurile cu nespusa plecăciune". Venind Dumnezeu în lumea aceasta din 
cer, a adus cerul pe pământ, a plecat cerurile cu "nespusa Lui plecăciune". "Si-mi dă să-Ti 
sărut preacuratele Tale picioare si să le şterg cu părul capului meu, pe care auzindu-le 
[suspinurile] Eva în rai, întru amiază-zi, de frică, s-a ascuns". Si-apoi minunându-se de 

păcatele ei si de măreţia Domnului Hristos, zice: "Cine va cerca mulţimea păcatelor mele 
si adâncul judecăţilor Tale? De suflete Mântuitorule, Izbăvitorul meu, nu mă trece cu 
vederea pe mine, roaba Ta, Cel ce ai nemăsurată mare milă". 



Ştiind noi cuvintele acestea ale Sfintei Biserici, este bine să ne cercetăm pe noi înşine si să 
ne gândim ce putem face pentru a aduce cinstire Mântuitorului Iisus Hristos, ce putem să 
aducem noi în loc de mir: "Viată curată, întru pocăinţă agonisită, cântare de biruinţă". Ce 
putem noi să aducem în loc de lacrimi, pe care nu le avem? Dorinţa de a avea ce încă nu 
avem. In orice caz, să ne gândim mai mult si mai bine că păcatul este întunecat, că Hristos 
este lumină si să cerem lumina lui Hristos în viata noastră. Să ne gândim că Fiul lui 
Dumnezeu S-a făcut om si a plecat cerurile pentru noi, că se cuvine să ne scufundăm întru 
smerenie ca să ne ridice Mântuitorul nostru Iisus Hristos mai presus de noi înşine. Să ne 
gândim la nemăsurata milă a Mântuitorului nostru Iisus Hristos si să avem încredinţarea 
că Domnul Hristos ne primeşte si pe noi, El, care are "nemăsurată mare milă". 

Trecem de ziua de astăzi, vor veni si alte zile, mereu altele, fiecare dintre ele fiind pentru 
noi o zi de mântuire, în care trebuie să ne aducem aminte de ceea ce trebuie să purtăm în 
suflet, în nădejdea mântuirii noastre, amin! 

HRISTOS ÎN MIJLOCUL NOSTRU 



Mănăstirea Brâncoveanu 
5 septembrie 1997 



Săptămâna trecută am slujit la Mănăstirea Bogdana, de lângă Oneşti, unde am întâlnit o 
stareţă care se numea Hristofora. Când am auzit că o cheamă Hristofora {purtătoare de 
Dumnezeu), i-am zis: "Maică, să-L arăţi pe Hristos pe care-L porţi!" Adică să nu aibă 
nume mincinos, ci să aibă nume real, care să se manifeste în viată. Dacă te numeşti 
Hristofor - trebuie să-L porţi pe Hristos, si dacă-L porţi pe Hristos, aceasta trebuie să se 
vadă. Fiecare dintre noi trebuie să fie un "hristofor". Chiar dacă nu ne cheamă Hristofor, 
trebuie să fim purtători de Hristos. Poate că unii dintre voi stiti că, în 16 august, Sfânta 
noastră Biserică pomeneşte Chipul cel nefăcut de mână al Mântuitorului nostru Iisus 
Hristos, chip pe care Domnul Hristos L-a imprimat pe o pânză pe care i-a trimis-o apoi 
regelui Avgar din Edessa. Chipul acela s-a păstrat si este o istorie întreagă în legătură cu 
el. 



Când se face pomenirea acestei minuni a Mântuitorului nostru Iisus Hristos, se citeşte 
din Sfânta Evanghelie ceva din care înţelegem despre Chipul cel nevăzut al Domnului 
Hristos, despre Chipul lăuntric, despre profilul sufletesc al Domnului Hristos. Anume, se 
citeşte o istorisire în care se spune că odată, pe când Domnul Hristos mergea spre 
Ierusalim, a trecut printr-un sat din Samaria, unde oamenii n-au vrut să-L primească. Doi 
dintre ucenicii Domnului Hristos, care erau mai râvnitori, au zis: "Doamne, vrei să zicem 
să se pogoare foc din cer si să-i mis-tuiască?" (cum a făcut cândva proorocul Ilie). 
Domnul Hristos a zis: "Nu stiti, oare, fiii cărui duh sunteţi? Căci Fiul Omului n-a venit ca 
să piardă sufletele oamenilor, ci ca să le mântuiască" (Luca 9, 55) . Cu alte cuvinte - 
"Dacă ati cunoaşte Chipul Meu cel dinlăuntru, n-ati putea pune o astfel de problemă. N-ati 
putea cere ceea ce vreţi voi să faceţi. N-as fi de acord să fie nimiciţi cei care Mi se- 
mpotrivesc. Nu vor să Mă primească - nu-i pedepsesc, ci sunt bun si cu ei". 

Cineva care nu este bun cu toţi, nu-i bun. In Pateric este o zicere a Sfântului Macarie: "Cu 
un cuvânt bun - si pe cel rău îl faci bun, iar cu un cuvânt rău - si pe cel bun îl faci rău". 
Bineînţeles, este vorba de o răutate relativă si de o bunătate relativă, oscilantă si 
fluctuantă. Noi trebuie să fim totdeauna buni. Cine e si rău, nu se aseamănă cu Domnul 
Hristos, pentru că Domnul Hristos este totdeauna bun. 

Cel care a rânduit să se citească chiar acest loc din Sfânta Evanghelie de la Luca, a vrut 
probabil să ne pună în conştiinţă trăsătura cea mai de căpetenie a Domnului Hristos - 
bunătatea. Bunătatea cuprinde si îngăduinţa, si înţelegerea, si smerenia, si blândeţea si 
multe altele. Ucenicilor care aveau totuşi răutate în suflet ("Doamne, vrei să zicem să se 
pogoare foc din cer si să-i mistuiască, pentru că nu Te-au primit?"), Domnul Hristos le-a 
răspuns: "Nu aveţi duhul Meu! Nu stiti ce duh purtaţi în voi, dacă vreţi un astfel de lucru! 
N-ar trebui să vreţi asa ceva! Prin urmare, fiţi buni, ca să vă asemănaţi cu Mine! Fiul 
Omului n-a venit să piardă sufletele, a venit să le mântuiască. Si dacă vreţi să vă 
asemănaţi cu Mine, Fiul Omului (Fiul Omului fiind un titlu mesianic al Domnului 
Hristos), atunci să nu vă mai vină în inimă astfel de gânduri si astfel de dorinţe! Fiţi buni!" 

La sfintele slujbe este o alcătuire: "Preacuratului Tău chip ne închinăm Bunule, cerând 
iertare greşelilor noastre, Hristoase Dumnezeule. Că de voie bine ai voit a Te sui cu trupul 
pe cruce, ca să mântuiesti din robia vrăjmaşului pe cei pe care i-ai zidit. Pentru aceasta, cu 
mulţumită strigăm Tie: «Toate le-ai umplut de bucurie, Mântuitorul nostru, Cel ce ai venit 
să mântuiesti lumea»". Deci, când ne stă în fată chipul Mântuitorului Iisus Hristos, cel 
văzut si făcut de mână omenească, trebuie să ne gândim la Chipul cel nefăcut de mână 
omenească, la Chipul lăuntric al Domnului Hristos, cât îl cunoaştem, si să ne gândim că 
Domnul Hristos este bun: "Preacuratului Tău chip ne închinăm, Bunule". Si când ne 
închinăm Tie, Cel ce eşti bun, cerem iertare de greşelile noastre. Doamne, Iisuse 
Hristoase, Tu ai chip văzut, făcut de mână omenească, sfinţit de Biserică, un chip în care- 
Ti reversi harul, icoana fiind un fel de prezentă harică, un fel de priză de har venit de la 
Dumnezeu. 

Deci "Preacuratului Tău chip ne închinăm, Bunule, cerând iertare de greşeli, Hristoase 
Dumnezeule". De ce cerem iertare de greşeli? Pentru că-L ştim bun. Spunem Domnului 
nostru Iisus Hristos ce încredere avem noi în El: "Că de voie bine ai voit a Te sui cu trupul 
pe cruce", adică a Te răstigni; deci noi, Doamne, ne închinăm Tie, care eşti bun, care din 
bunătate Te-ai răstignit pentru noi, pentru că avem încredinţarea că ne ajuţi. "Că de voie 
Te-ai suit cu trupul pe cruce", si nu se poate, după ce ai făcut lucrul cel mare, să nu faci 
unul mai mic decât acesta: să ne ierţi păcatele! "Pentru aceasta, toate le-ai umplut de 
bucurie, Mântuitorul nostru, Cel ce ai venit să mântuiesti lumea". 

Cerem iertare de greşelile noastre pentru că "de bună voie Te-ai suit cu trupul pe cruce" - 
de ce? "ca să scoţi din robia vrăjmaşului pe cei ce i-ai zidit". Suntem zidiţi de Tine, dar 
suntem în robia vrăjmaşului; Tu Te-ai suit pe cruce ca să mântu-iesti din robia 
vrăjmaşului pe cei i-ai zidit, deci "cu mulţumită strigăm Tie: «Toate le-ai umplut de 
bucurie»". 

Iată că, privind chipul făcut de mână omenească, chipul cel văzut al Domnului Hristos, 
putem să ne gândim la Chipul cel nevăzut al Domnului Hristos. 

Dacă cineva vrea să fie purtător de Hristos, trebuie să se distingă fată de ceilalţi oameni 
prin bunătate. O bunătate lucrătoare, o bunătate care ne face asemenea cu Hristos, care a 
venit nu să piardă sufletele, ci să le mântuiască. Când zicem bunătate, ne gândim la ceva 
cuprinzător. Domnul Hristos a spus despre Sine: "Invătati-vă de la Mine, că sunt blând si 
smerit cu inima si veţi avea odihnă sufletelor voastre" {Matei 11, 29). Fără blândeţe si fără 
smerenie, nu există bunătate. Bunătatea cuprinde smerenia si blândeţea din inimă si, dacă 
vrem să fim ca Domnul Hristos, trebuie să avem si noi blândeţe si smerenie. 

Domnul Hristos a fost foarte îngăduitor. Gânditi-vă la femeia aceea care era acuzată pe 
drept că a făcut adulter si pe care au adus-o oamenii ca Domnul Hristos s-o condamne. 
Domnul Hristos a zis: "Cel fără de păcat dintre voi să arunce cel dintâi cu piatra asupra ei" 
(Ioan 8, 7). Si n-a mai lovit-o nimeni! De ce? Pentru că toţi erau în păcat! Toţi erau 
vinovaţi, vinovaţi nearătati, vinovaţi neştiuţi de oameni, dar stiuti de conştiinţa lor. 
Domnul Hristos, după ce s-au retras toţi pârâsii, a zis: "Femeie, unde sunt pârâsii tăi? Nu 
te-a osândit nici unul? Nici unul, Doamne". Si Domnul Hristos a încheiat: "Nu te osândesc 
nici Eu". Asa face bunătatea! Asa face Domnul Hristos! Asa face purtătorul de Hristos! 
Asa face Hristofor: nu condamnă, nu asupreşte, nu defăima, ci acoperă, învăluie. 

Stiti că despre Sfântul Macarie se spunea că a fost Dumnezeu pământesc (parcă te ia 
groaza când auzi un astfel de cuvânt în Pateric: Dumnezeu pământesc!). De ce Dumnezeu 
pământesc? Pentru că asa cum Dumnezeu acoperă lumea, asa acoperea si el păcatele 
oamenilor: pe cele pe care le vedea, ca si cum nu le-ar fi văzut, pe cele pe care le auzea, ca 
si când n-ar fi auzit de ele. 

Asa face Domnul Hristos, asa trebuie să facem si noi! Să fim buni, să fim înţelegători, 
să fim milostivi, să fim iertători. Si cu asta n-am făcut totul! Mai trebuie să facem ceva: 
Domnul Hristos a spus despre Sine că "Fiul Omului n-a venit să I se slujească, ci ca să 
slujească El si să-Si dea sufletul, preţ de răscumpărare pentru mulţi" {Matei 20, 28). Deci 
să fim în slujba oamenilor, în slujba altora. 

Când ucenicii au vrut să-i lase pe oameni să se descurce singuri ("Dă drumul mulţimilor 
să se ducă să-si cumpere de mâncare") Domnul Hristos a zis: "N-au trebuinţă să se ducă; 
dati-le voi lor să mănânce" {Matei 14, 16) - adică întâi gânditi-vă ce puteţi face voi pentru 
ei, nu ce poate face altul. 

Dacă facem asa, dacă ne gândim ce putem face noi pentru omul de lângă noi, nu ce ar 
putea face altul, atunci suntem ascul-tători de Domnul Hristos si suntem pe calea 
îmbunătăţirii sufleteşti. Fiind pe calea îmbunătăţirii sufleteşti, suntem nu numai gânditori 
la Hristos, gânditori despre Hristos, ci si hristofori. 

Dacă ne silim să fim asa, sigur că suntem odihnitori de oameni, sigur că suntem 
înmultitori de bucurie ("Toate le-ai um-plut de bucurie, Cel ce ai venit să mântuiesti 
lumea"), suntem purtători de bunătate, suntem purtători de smerenie, de blândeţe, de 
îngăduinţă, de înţelegere. Dăm ceva din ceea ce avem noi, pentru binele altuia. Nu ne 
gândim ce să facă alţii si ce să nu facem noi, ci ne gândim ce să facem noi. Să fim oameni 
buni, înţelegători, si atunci Hristos este în mijlocul nostru. 

La Sfânta Liturghie, la un moment dat, preoţii se îmbrăţişează si zic: "Hristos în mijlocul 
nostru. Este si va fi, totdeauna, acum si pururea si în vecii vecilor, amin!". Conştiinţa 
aceasta, că Hristos este în mijlocul nostru, trebuie să se realizeze si în sensul acesta, ca 
prin noi Hristos să fie adus în mijlocul nostru. Să-L aducem noi înşine pe Hristos în 
mijlocul nostru si în mijlocul oamenilor care nu ştiu de Hristos. Noi să arătăm ce 
înseamnă omul care-L are pe Hristos, nu ce înseamnă omul care nu ştie de Hristos, omul 
care nu se gândeşte la Hristos. In felul acesta, dacă II aducem noi pe Domnul Hristos în 
mijlocul oamenilor, suntem hristofori, suntem purtători de Hristos. 

Poate că ar fi bine ca la spovedanie, unde câteodată unii nu au ce să spună în ceea ce 
priveşte răutatea, să ne gândim să spunem ceva în ceea ce priveşte bunătatea. Nu cumva 
suntem si noi ca ucenicii aceia râvnitori pentru Domnul Hristos, dar fără dreaptă judecată, 
care au zis: "Doamne, vrei să zicem să se pogoare foc din cer să-i mistuiască?"? 

Să ne gândim dacă suntem asa cum vrea Domnul Iisus Hristos să fim: ca El, Care nu a 
venit să piardă sufletele, ci ca să le mântuiască, amin! 

DRAGOSTEA ESTE NĂSCUTA DE 

NEPĂTIMIRE 

Mănăstirea Brâncoveanu 
20 mai 1993 



Am vorbit vinerea trecută despre "Ce înseamnă să iubeşti" si am spus că a iubi înseamnă 
să-1 cuprinzi în tine pe cel iubit, să-1 faci al tău, să te raportezi la el asa cum te raportezi la 
tine însuti; înseamnă să te bucuri de el, să-i fii de ajutor, să împli-nesti ceea ce-i lipseşte, 
să-i oferi toate posibilităţile de a se simţi bine si totodată să te simţi si tu bine lângă el, să 
poţi să-i fii de folos, să te bucuri din bucuria de a iubi. 

Mai spuneam că o astfel de iubire este (după cuvântul Sfântului Maxim Mărturisitorul) 
"născută de nepătimire", adică cine n-a ajuns la nepătimire nu poate avea o astfel de iubire 
si nu poate avea nici fericirea pe care o dă iubirea. 

Am mai menţionat din învăţăturile Sfântului Apostol Pavel, cuvântul despre dragoste din 
Capitolul al XlII-lea din Epistola I-a către Corinteni si am vorbit despre chipurile de 
arătare ale iubirii si despre chipurile prin care se câştigă iubirea. Sunt, dacă luăm aminte la 
ele, 15 chipuri ale iubirii, 15 trepte care duc spre iubire. Cine nu a ajuns la nepătimire, 
acela nu a ajuns la cele câte alcătuiesc iubirea; are capacitatea de a iubi, dar iubeşte la 
întâmplare: pe unul îl iubeşte si pe altul îl urăşte, pe acelaşi o dată îl iubeşte, o dată îl 
urăşte, pe unul îl iubeşte mai mult, pe altul mai puţin si se manifestă altfel decât cel 
nepătimi-tor, care are o revărsare a iubirii. Pentru a ajunge la iubirea din poezia "O, 
creste-mi iubirea", pe care v-am recitat-o vinerea tre-cută, trebuie să crească în noi 
nepătimirea. 

Este secetă de iubire în lumea întreagă, este secetă de iubire în viata noastră personală, 
este secetă de iubire în viata noastră de obşte, pentru că n-am ajuns să trecem de patimi. 
Este multă hăituiala, este multă zdroabă în sufletele noastre, pentru că ne hărtuiesc si ne 
zdrobesc patimile. 

Intr-una din alcătuirile de la sfintele slujbe se spune asa: "Marea vieţii văzând-o înăltându- 
se de viforul ispitelor, la limanul Tău cel lin alergând, strig către Tine: «Scoate din 
stricăciune viata mea, Multmilostive»". Ne dăm seama că patimile zdrobesc, că patimile 
aduc zbucium, ură, că patimile aduc îndepărtare. Patimile fărâmiţează, distanţează, 
resping, patimile marginalizează, desconsideră, îl socotesc pe altul nevrednic si de aceea 
viforul patimilor aduce nemulţumire, nelinişte. Unde vezi nemulţumire, unde vezi 
nelinişte, unde vezi zdroabă, unde vezi zbucium, să ştii că sunt prezente patimile, pentru 
că iubirea odihneşte, iubirea luminează, iubirea întăreşte, iubirea fericeşte. Unde este 

iubirea, acolo este linişte, bucurie, pace, acolo sunt roadele Duhului; acolo nu poate 
avea loc nici ura, nici nemulţumirea, nici împotrivirea, nici desconsiderarea. 

Ar trebui să ne fie ruşine ori de câte ori intervine în viata noastră ceva care aduce 
depărtare, care împinge, care respinge, care întoarce răutatea, care întoarce ura în suflet, 
care aduce vârtej. Patimile sunt ca un vifor, patimile sunt ca o furtună, pa-timile sunt ca un 
vârtej, de aceea zicem: "Marea vieţii văzând-o înăltându-se de viforul ispitelor". Iar 
iubirea este liman lin, linişte, este odihnă sufletească. 

Ar trebui să ne fie ruşine de câte ori în sufletul nostru se ivesc nişte răutăţi care ne 
depărtează de "omul de lângă noi". De fapt, omul de lângă noi este omul cel mai 
însemnat. Nu trebuie să ne gândim la oameni de peste mări si ţări (care ne sunt apropiaţi si 
ei), ci trebuie să-1 avem în vedere pe omul de lângă noi, pentru că Dumnezeu 1-a pus lângă 
noi. Cei care suntem aici, de pildă, suntem pentru că vrea Dumnezeu să fim asa. 
Dumnezeu vrea să fim bucuroşi unii de alţii si să împlinim ceea ce lipseşte. Asta face 
iubirea: împlineşte, completează, adaugă. 

Dacă ai pe cineva apropiat, îi treci cu vederea si defectele. Dacă iubeşti pe cineva, îl 
iubeşti cu scăderile lui cu tot, cu patimi cu tot, cu răutăţi cu tot. Dacă nu-1 iubeşti, nu-1 
iubeşti nici cu calităţile lui, nu-1 iubeşti nici cu virtuţile lui. Sigur, fiecare dintre noi avem 
si virtuţi, avem si scăderi, dar iubirea acoperă scăderile si completează acolo unde este de 
completat si pune în evidentă acolo unde este ceva de pus în evidentă. Numai că până 
acolo este departe! Este departe în înţelesul că trebuie să rezol-văm odată patimile, 
răutăţile, scăderile, insuficientele, să trecem peste toate si atunci vine iubirea, care e 
fericire. Domnul Hristos ne cere iubire si fată de vrăjmaşi ("Iubiţi pe vrăjmaşii voştri" - 
Matei 5, 44) ca să avem încă o posibilitate de a fi fericiţi, de a înmulţi iubirea, si prin ea să 
se înmulţească fericirea. 

Domnul Hristos spune să-i iubim pe vrăjmaşii noştri ca să fim fiii Tatălui nostru. Si ce 
spune despre Tatăl nostru? Că El trimite soarele peste cei buni si peste cei răi, că El 
trimite ploaia peste cei drepţi si peste cei nedrepţi (cf. Matei 5, 45). 

Dacă vrem să fim ca Tatăl din ceruri, trebuie să trimitem si noi puterea iubitoare, câtă o 
avem, peste tot, si să ne facem pro-bleme când nu putem cuprinde pe cineva în suflet, ci-1 
ţinem la distantă, îl ţinem afară si-1 împingem încă si mai departe. Trebuie să ne facem 
probleme că dacă facem lucruri de felul acesta, nu semănăm cu Tatăl Cel din ceruri, Cel 
bun cu cei nemultumitori si răi, Cel gata să împlinească lipsurile, Cel gata să ne ridice 
peste noi înşine. 

Domnul Hristos, când ne îndeamnă să-i iubim pe vrăjmaşii noştri, spune: "Iubiţi pe 
vrăjmaşii voştri, binecuvântaţi pe cei ce vă blestemă, faceţi bine celor ce vă fac urăsc si 
rugati-vă pentru cei ce vă vatămă si vă prigonesc" {Matei 5, 44). Au fost oameni care au 
putut face lucrul acesta! Sfântul Apostol Pavel spune în încheierea Epistolei către 

Corinteni, Capitolul al IV-lea: "Prigoniţi, noi răbdăm; huliţi, noi mângâiem; blestemaţi, 
noi binecuvântăm". Cum au putut face lucrul acesta? Fiind în legătură cu Domnul Iisus 
Hristos. 

Noi zicem: "Marea vieţii văzând-o înăltându-se de viforul ispitelor, la limanul Tău cel lin 
alerg strigând către Tine: «Scoate din stricăciune viata mea, Multmilostive»" si mergem 
mai departe tot cu păcatele noastre, tot cu răutăţile noastre, pentru că nu suntem hotărâţi 
pentru bine, pentru că facem rugăciunea formal, pentru că legătura noastră cu Dumnezeu 
nu intră în existenta noastră. De fapt, nici nu avem o legătură, ci avem o angajare de 
sistem, adică o angajare formală, o angajare de tipic; cum zicea părintele Serafim 
Popescu: "Toate merg după tipic, numa-n suflet nu-i nimic". 

Să ne cercetăm si mai departe în legătură cu cele pe care le-am spus vinerea trecută si pe 
care le-am spus astăzi, să vedem cum stăm cu iubirea, si atunci ştim cum stăm cu 
fericirea, ştim cum stăm si cu nepătimirea, ştim cum stăm si cu silinţa de mai bine. 

Să ne cercetăm pe noi înşine unde suntem, ca să ştim ce trebuie să facem pentru a fi unde 
trebuie să fim! Amin! 

FERICTI CEI CURAŢI CU INIMA 



Mănăstirea Brâncoveanu 
2 iulie 1993 



Ne rugăm adeseori cu cuvintele din Psalmul 50, printre care sunt si acestea: "Inimă curată 
zideşte întru mine, Dumnezeule si duh drept înnoieşte întru cele dinlăuntru ale mele". 
Cuvintele acestea constituie o rugăciune când într-adevăr cerem ceva prin ele, si nu sunt 
cuvinte de rugăciune, când le rostim ca pe o formulă, fără să cerem ceva. Ca să fie într- 
adevăr o rugăciune, curăţirea inimii trebuie să fie o preocupare de toată vremea a fiecăruia 
dintre noi. Dacă nu avem preocuparea aceasta, nu vom ajunge niciodată la o inimă curată, 
iar dacă suntem preocupaţi în toată vremea de curăţirea inimii, vom avea fericirea pe care 
o spune Domnul Hristos în Predica de pe munte: "Fericiţi cei curaţi cu inima, că aceia vor 
vedea pe Dumnezeu" {Matei 5, 8). 

Prin inimă se înţelege partea cea mai lăuntrică a fiinţei omeneşti, nefiind vorba de inima 
de carne, ci de locul cel mai adânc al fiinţei noastre. Când cerem de la Dumnezeu să ne 

dea "inimă curată", dorim de fapt să se curătească inima noastră, fiinţa noastră, în 
deplinătate si în adâncime. 

"învătati-vă de la Mine - a zis Domnul Hristos - că sunt blând si smerit cu inima, si veţi 
avea odihnă sufletelor voastre" {Matei 11, 29). Sfântul Ioan Scărarul, referindu-se la acest 
cuvânt al Domnului Hristos, atrage atenţia că Domnul Hristos a zis "Invătati-vă de la 
Mine", deci nu de la lume, nu de la om si nu din carte, ci "de la Mine", de la lucrarea Mea 
cea din voi, "că sunt blând si smerit cu inima, si veţi avea odihnă sufletelor voastre" de 
patimile care vă războiesc. Câtă vreme avem nemul-tumiri, câtă vreme avem zbucium 
sufletesc, câtă vreme avem întinăciuni ale gândurilor, inima noastră încă nu este curată, 
încă nu s-a împlinit rugăciunea "Inimă curată zideşte întru mine, Dumnezeule", încă nu 
suntem în situaţia de fi fericiţi de însuşi Domnul nostru Iisus Hristos, încă nu avem în 
simţirea noastră conştiinţa legăturii cu Dumnezeu. A-L vedea pe Dumnezeu înseamnă a 
avea conştiinţa existentei lui Dumnezeu, a avea conştiinţa legăturii cu Dumnezeu, a simţi 
prezenta lui Dumnezeu în sufletul nostru si a simţi prezenta lui Dumnezeu în jurul nostru, 
în natură, în oamenii cu care venim în legătură. Or, asa ceva se întâmplă numai cu aceia 
care au inimă curată. 

Fiecare Sfântă Spovedanie are rostul de a ne curăti prin eforturile pe care le facem de a ne 
recunoaşte păcatele (si nu numai păcatele, ci si deficientele, greşelile si tot ce tine de 
nega-tivul fiinţei omeneşti) si de a le ocoli. Rostul Sfintei Spovedanii este să ne curătească 
de păcatele din trecut si să ne pregătească pentru a fi curaţi în viitor. Or, lucrul acesta se 
întâmplă cu adevărat numai dacă suntem cu destulă seriozitate si dacă ne silim să nu 
repetăm cele pe care le-am făcut în viata noastră, iar dacă se întâmplă să ajungem iarăşi la 
întinăciuni, să căutăm curăţirea sufletului. 

Ca ajutor pentru curăţirea inimii avem rugăciunea si privegherea: "Privegheaţi si vă 
rugaţi, ca să nu intraţi în ispită" {Matei 26, 41). Privegherea are înţeles de luare aminte, iar 
rugăciunea are înţeles de angajare în fata lui Dumnezeu într-o strădanie de a avea inimă 
curată: "Inimă curată zideşte întru mine, Dumnezeule" spunem noi în rugăciune si, 
spunând cuvântul acesta, avem încredinţarea că inima curată este un dar de la Dumnezeu. 
Ne învrednicim de acest dar în măsura în care ne rugăm si ne silim, în măsura în care 
avem priveghere, în măsura în care căutăm să înlăturăm din sufletul nostru orice chip al 
răutăţii, orice chip al întinării. 

Dacă, cu ajutorul lui Dumnezeu, reuşim să ajungem la aceasta, ajungem la linişte 
sufletească, ajungem la conştiinţa prezentei lui Dumnezeu în noi si în jurul nostru, în 
natură si în oameni, si atunci avem fericirea pe care ne spune Domnul Hristos că o au cei 
care au inimă curată, care îl văd pe Dumnezeu. 

Dumnezeu să ne ajute ca prin inima curată să avem condiţia vederii Lui, amin. 

SUS SĂ AVEM INIMILE 

Mănăstirea Brâncoveanu 
9 iulie 1993 

Ne-am obişnuit asa de mult cu zicerile de la Sfânta Liturghie, încât de multe ori nu ne mai 
dăm seama de importanta lor si mai ales de îndemnurile pe care le primim, nu numai pen- 
tru clipa în care ni se dau, ci pentru toată vremea vieţii. De pildă, la fiecare Sfântă 
Liturghie se spune "Sus să avem inimile", iar noi răspundem: "Avem către Domnul". 
Bineînţeles, răspundem pentru clipa aceea, dar nu trebuie să rămânem cu gândurile 
noastre aici, pe pământ, ci să le avem direct la Dumnezeu. "Sus să avem inimile", să avem 
mereu îndreptată la Dumnezeu simţirea, gândirea, puterea noastră simţitoare si gânditoare. 
Noi spunem "Avem către Domnul" si ne obligăm cu aceasta să avem totdeauna inima 
către Domnul. 

Cel dintâi lucru pe care îl auzim după ce răspundem noi că avem inima către Domnul este: 
"Să mulţumim Domnului". Cine are inima îndreptată către Dumnezeu, trebuie să-I aducă 
mulţumire lui Dumnezeu. Cel dintâi gând pe care trebuie să-1 avem când este vorba de 
Dumnezeu este gând cinstitor, gând multu-mitor. Când spunem că trebuie să mulţumim 
Domnului, spunem că într-adevăr Ii mulţumim si aducem si un cuvânt întemeiat pentru 
mulţumirea noastră, zicând: "Cu vrednicie si cu dreptate este a ne închina Tatălui si Fiului 
si Sfântului Duh, Treimei celei de o fiinţă si nedespărţite". 

Prin urmare, avem inima către Domnul? Avem, pentru că zicem "Avem către Domnul". 
Dacă avem inima sus, către Domnul, atunci aducem mulţumire către Domnul si spunem 
temeiul mulţumirii noastre. Zicem că facem aceasta pentru că asa se cuvine, că facem 
aceasta "Cu vrednicie si cu dreptate" (aducem închinare pentru că mulţumirea noastră este 
închinare adevărată, nu închinare formală) si continuăm: "este a ne închi-na Tatălui, si 
Fiului si Sfântului Duh, Treimei celei de o fiinţă si nedespărţite". A avea inima sus 
înseamnă a avea conştiinţa că în fata lui Dumnezeu trebuie să ne revărsăm mulţumirea, 
cinstirea noastră, închinarea noastră. Cum nu putem trăi fără aer, asa nu putem trăi fără 
Dumnezeu, asa nu putem trăi fără a avea inima sus, asa nu putem trăi cu adevărat fără a 
aduce închinare lui Dumnezeu, "Treimei celei de o fiinţă si nedespărţite". 

Cred că ar fi cazul, când ne spovedim, să avem în vedere si aspecte de felul acesta: cât 
avem noi inima sus, cât avem noi inima către Dumnezeu, cât avem închinare către 
Dumnezeu, cât suntem de angajaţi pentru a-I mulţumi lui Dumnezeu, pentru că este bine 
să avem în vedere si să facem toate lucrurile acestea mai ales noi, călugării, care suntem 
undeva între cer si pământ. Călugării trebuie să fie mai presus de lumea aceasta, dacă se 
poate sus, "deasupra lumilor, în locul minunilor". 

O mănăstire trebuie să fie plasată undeva mai presus de lumea aceasta, pentru că dacă o 
mănăstire este din lumea aceasta, atunci n-are rost să existe! De ce să existe o mănăstire, 
dacă cei din ea trăiesc ca si ceilalţi oameni, n-au inima sus, nu aduc decât închinare 
formală sau numai la anumite soroace? Dacă nu aduc o închinare continuă, atunci nu sunt 
mai presus de lumea aceasta! Or, noi nu suntem din lumea aceasta, pentru că Domnul 
Hristos a zis către ucenicii Săi: "Voi nu sunteţi din lume" (Ioan 15, 19). Dacă despre noi 
se poate spune că suntem din lume, dacă avem conştiinţa că suntem din lume, din lumea 
aceea pe care zicem că am părăsit-o, atunci înseamnă că nu suntem unde trebuie să fim si 
nu are rost să existăm în felul acesta! 

Trebuie să facem totdeauna un efort de a ne depăşi pe noi înşine si de a depăşi condiţia 
obişnuită a oamenilor întru slujirea lui Dumnezeu, ca să avem inimile sus, ca să aducem 
mulţumire lui Dumnezeu, ca să aducem închinare, având conştiinţa că asa trebuie, pentru 
că este "Cu vrednicie si cu dreptate a ne închina Tatălui si Fiului si Sfântului Duh, Treimei 
celei de o fiinţă si nedespărţite". 

Să ne cercetăm si în privinţa unor aspecte de felul acesta, când ne spovedim. Dumnezeu să 
ne ajute! 

ORTODOCŞI SI CATOLICI 



Mănăstirea Brâncoveanu 
21 octombrie 1997 



Mi s-a întâmplat de multe ori să fiu întrebat: "Ce deosebire este între ortodocşi si 
catolici?" Deosebirile sunt multe; aproape la fiecare punct de dogmă si la fiecare practică 
există o deosebire. De exemplu, catolicii nu tin postul obligatoriu. La noi postul este 
obligatoriu. Apoi, postul lor este uşor, nu numai cu vegetale, ci si cu lactate, doar carnea 
fiind exclusă în vremea postului. Slujbele lor sunt foarte scurte, ale noastre sunt lungi. Iată 
nişte deosebiri din punct de vedere practic. 

Catolicii spun că Maica Domnului s-a născut mai presus de fire, asa cum S-a născut 
Domnul Hristos. Biserica noastră spune că singurul care S-a născut mai presus de fire este 
Domnul Hristos. 

In ceea ce priveşte harul sfintitor, ortodocşii spun că este o energie necreată, iar catolicii 
spun că harul este energie creată, că Dumnezeu a creat o energie pe care a pus-o între El si 
oameni si pe care a dat-o omului. 

N-am să mă opresc la toate deosebirile care-mi vin acum în minte, ci am în vedere cele 
patru puncte florentine, cele patru deosebiri formulate la Sinodul de la Ferarra - Florenţa, 
care s-a ţinut între anii 1437-1439, unde s-a pus întrebarea: "Ce cerem noi, catolicii, 
ortodocşilor care ar vrea să devină catolici?". Ce mărturisiri de credinţă trebuie să facă 
ortodocşii pentru a deveni catolici? Problema aceasta s-a pus în înţelesul că se dorea si se 
insista ca Biserica să redevină una, ca înainte de despărţirea de la 1054. Ei au sperat că 
ortodocşii vor deveni catolici si prin aceasta se va reface unitatea Bisericii. De fapt, si 
înainte de 1054 au existat deosebiri. Prima deosebire între occidentali si răsăriteni a fost în 
secolul al II-lea în legătură cu data Paştilor. Apoi s-a adăugat "filioque", în 582... si multe 
altele. 

Cei de la Sinodul de la Ferarra au zis asa: "Cineva, ortodox fiind, dacă vrea să devină 
catolic, trebuie să-1 mărturi-sească pe Papa drept cap văzut al Bisericii". Biserica este 
repre-zentată de episcopul Romei, de Papa. De fapt, titlul acesta de "Papă" îl folosesc si 
ortodocşii, de pildă "Papă al Alexandriei" (Patriarhul Alexandriei se numeşte Papă al 
Alexandriei). Nu contează atât termenul, ci ceea ce se crede despre Papa de la Roma. Papa 
de la Roma este considerat drept urmaşul direct al Sfântului Apostol Petru. Catolicii susţin 
că Sfântul Apostol Petru a avut o situaţie specială între apostoli, că a fost pus de Domnul 
Hristos peste toţi ceilalţi apostoli, deci cine îi urmează în Scaunul episcopal lui Petru nu 
este un episcop de rând, ci este mai mare peste toţi episcopii. Nu este vorba de "Primus 
inter pares", de primul între egali, ci de unul mai mare decât toţi ceilalţi, care sunt sub 
stăpânirea lui. 

Al doilea punct elaborat la Florenţa a fost purcederea Duhului Sfânt, "filioque". Catolicii 
susţin că Duhul Sfânt nu- Si are originea numai în Tatăl, ci si în Fiul, adică Tatăl si Fiul II 
purced pe Duhul Sfânt. In Sfânta Evanghelie de la Ioan avem cuvântul "Care de la Tatăl 
purcede" (Ioan 15, 26) referitor la Duhul Sfânt, iar Sinodul de la Niceea a consfinţit acest 
adevăr, că Duhul Sfânt purcede numai de la Tatăl. Nu s-a explicat nici atunci, nici de 
atunci încoace, care este deosebirea între "naştere" si "purcedere". Biserica noastră zice că 
Fiul e născut de Tatăl, si că Duhul Sfânt purcede de la Tatăl. Unii zic că purcederea este 
ceva continuu... în sfârşit, Biserica nu a venit cu nici o explicaţie, dar are formulat 
adevărul că Duhul Sfânt purcede de la Tatăl, iar catolicii au introdus că si de la Fiul, care 
în latină se zice "filioque". 

Al treilea punct este existenta unui loc intermediar între rai si iad, adică a. purgatoriului. 
Purgo, purgare, în limba latină, înseamnă "a curăti"; "purgatoriu" înseamnă "loc 
curătitor". Noi nu credem în existenta purgatoriului, dar credem în posibilitatea de a se 
trece sufletele de la iad la rai prin intervenţia Bisericii (nu prin ispăşire) până la cea de-a 
doua venire a Domnul nostru Iisus Hristos. 

Catolicii cred într-o ispăşire, adică te duci în iad, faci stagiul de ispăşire, te chinui acolo, 
iar după ce ti-ai plătit păcatele, te primeşte Dumnezeu în rai, pentru că eşti curăţit. Este o 
concepţie diferită. Nu-i vorba numai de un loc diferit, ci si de o concepţie diferită. După 
credinţa noastră ortodoxă, cei condamnaţi la iad sunt condamnaţi pentru totdeauna, dar noi 
credem în posibilitatea de intervenţie a Bisericii; nu în înţelesul că sufletul s-a chinuit 
acolo ca să-si ispăşească păcatele, ci în înţelesul că cel care a ajuns în iad - de acolo nu 
mai iese cu puterile lui, nu iese când i se împlineşte stagiul de ieşire, ci iese când îl 
primeşte Dumnezeu pentru rugăciunile Bisericii si pentru milosteniile care se fac pentru 
sufletul lui. Aceasta este concep-tia noastră, a ortodocşilor. 

Deci noi nu credem în purgatoriu, ci în posibilitatea de a se trece de la iad la rai. Domnul 
Hristos a spus în pilda cu săracul Lazăr si cu bogatul nemilostiv că "Intre noi si voi s-a 
întărit prăpastie mare, ca cei care voiesc să treacă de aici la voi să nu poată, nici cei de 
acolo să treacă la noi" (Luca 16, 26). înseamnă că nu este posibil prin puterile omului, dar 
credem că este posibil prin rugăciuni, pentru că Dumnezeu este împli-nitorul rugăciunilor. 

Al patrulea punct de la Ferarra - Florenţa este azima ca element pentru săvârşirea Sfintei 
împărtăşanii. Catolicii si protestanţii folosesc azimă; ortodocşii folosesc pâine dospită. 
Mai folosesc pâine dospită greco-catolicii si catolicii care fac liturghie în rit bizantin. Este 
o încurcătură si cu treaba aceasta, adică se poate si asa, si asa... Socoteli omeneşti, 
Dumnezeu ştie până la urmă cum va fi si ce va fi! 

Ceea ce trebuie noi să reţinem sunt cele patru puncte florentine: 

• Papa drept cap al Bisericii, dogmă catolică neacceptată de ortodocşi; 

• Filioque, adică Duhul Sfânt purcede si de la Fiul, dogmă catolică neacceptată de 
ortodocşi; 

• Existenta purgatoriului, dogmă catolică neacceptată de ortodocşi; în secolul al VI- 
lea, când a apărut lămurit chestiunea purgatoriului, si sfinţi pe care-i pomenim noi 
(Sfântul Grigore Dialogul, Sfântul Grigore cel Mare) erau de concepţia aceasta, că 
există purgatoriu. Deci nu este o invenţie târzie, ci o concepţie de pe vremea când 
Biserica nu era despărţită. Biserica a existat cu concepţia aceasta până la 1054 si nu 
s-a despărţit. Nu aceasta a făcut să se despartă Biserica. In orice caz, concepţia 
aceasta este în Catolicism si nu există în Ortodoxie. 

• Azima ca element folosit la Sfânta împărtăşire; eu personal nu ştiu de când a 
început să se folosească azimă, însă Sfântul Ioan Gură de Aur, în secolul al IV-lea, 
spune că se folosea pâine dospită. 

M-a întrebat un polonez: "Părinte, sunt deosebiri mari între ortodocşi si catolici?" Si i-am 
răspuns: "Nu sunt deosebiri mari, dar catolicii si ortodocşii sunt organizaţi pe deosebiri". 
Dacă eşti organizat pe deosebiri, atunci deosebirile devin mari. De exemplu, dacă un preot 
greco-catolic nu are voie să slujească în rit latin, pentru că este căsătorit, deja este o 
deosebire mare, pentru că greco-catolicii sunt căsătoriţi, iar romano-catolicii necăsătoriţi! 

Se resping, deşi sunt în sânul aceleiaşi Biserici. Sau, tot asa, în Biserica Catolică se face 
Liturghia si cu azimă, si cu pâine dospită (la cei care fac liturghia în rit bizantin). De 
exemplu, călugării de la Chevetogne fac liturghia si în rit latin si în rit bizantin, iar la ritul 
bizantin folosesc pâine dospită. Noi zicem că unde se foloseşte pâine nedospită nu se face 
prefa-cerea, iar ei zic că se face prefacerea si acolo. Sunt nişte lucruri omeneşti, pe care le 
discută oamenii, noi nu ştim cum le rezolvă Dumnezeu. 

Se mai pune totuşi o problemă, importantă în special în partea aceasta de tară: sunt 
valabile Tainele catolicilor, sau numai cele ale ortodcsilor sunt valabile? Dacă cineva 
botezat la catolici trece la ortodocşi, i se recunoaşte botezul sau nu i se recunoaşte? Sau 
dacă cineva hirotonit la catolici trece la ortodocşi, i se recunoaşte sau nu hirotonia? Sunt 
două modalităţi de a rezolva această chestiune: la Sfântul Munte, unde sunt radicalisti, le 
administrează toate Tainele. Vă aduceţi aminte că aici, la mănăstire, a fost părintele 
Placide Deseille, un catolic care a trecut la ortodocşi la Sfântul Munte, împreună cu câţiva 
călugări din mănăstirea pe care a înfiintat-o în Franţa. Ce au făcut părinţii de la Sfântul 
Munte? Le-au recunoscut numai exorcismele, adică nu i-au mai întrebat: "Te lepezi de 
Satana si de toţi îngerii lui si de toată trufia lui?", pe celelalte le-au făcut din nou, ca să fie 
siguri. 

Aici, în Ardeal, în 1948, când greco-catolicii au trecut (cam forţat!) la ortodoxie, nu li s-a 
cerut din partea Bisericii Ortodoxe absolut nimic (doar o adeziune, să spună că sunt 
ortodocşi, atâta tot). Li s-au recunoscut toate. Preoţilor li s-a recunoscut Preoţia, celor 
cununaţi, Cununia, celor botezaţi, Botezul, Mirungerea, absolut toate. Deşi Hirotonia ar 
putea fi cu semnul întrebării. De ce? Pentru că la catolici se hirotonesc mai mulţi deodată. 
La noi, în Ortodoxie, un singur candidat poate fi hirotonit la liturghie. La catolici pot fi 
hirotoniţi 20-30 deodată. Cum se realizează aceasta? Episcopul pune mâna pe capul 
primului candidat, după aceea preoţii, în legătură cu mâna episcopului, pun si ei mâinile 
peste ceilalţi, cât trebuie să cuprin-dă. S-ar putea pune întrebarea, dacă cineva vrea să 
scormone: "Bine, în cazul acesta este sau nu validă hirotonia?" Or, proble-ma aceasta nu 
s-a mai pus. Eşti preot la catolici? eşti preot si la ortodocşi! 

Când a început Biserica Greco-Catolică aici, în Ardeal, Atanasie Anghel, care era 
mitropolit al Ardealului la Alba Iulia, a fost re-hirotonit, adică i s-a administrat si 
hirotonia de diacon, si cea de preot, si cea de episcop. Asa erau vederile atunci. Acum nu 
mai sunt vederile acestea, asa că, prin iconomie, Biserica poate spune dacă este sau nu 
valid un lucru făcut în Biserica Catolică. Deci dacă ne întâlnim cu un preot catolic, îl 
considerăm sau nu cu succesiune apostolică, cu hirotonie validă? Aceasta ne-o spune 
Biserica! Asa si în relaţiile personale, putem să-1 recunoaştem cu succesiune apostolică, 
pentru că există o legătură de la apostoli până la ultimul hirotonit. 

Se pot recunoaşte si altele, depinde de Biserică ce anume spune despre problemele 
acestea. Cred că e bine să se ştie lucrurile acestea, mai ales în partea aceasta de tară, unde 
si acum se pun probleme serioase în legătură cu greco-catolicii, ale căror pretenţii n-au 

nici o raţiune de a exista. Greco-catolicii sunt un fel de două feluri, care vor să existe 
pentru că au mai existat, fără să aibă vreun temei, vreo raţiune de existentă a lor. 

Acestea am vrut să vi le spun astăzi, în această zi de pomenire a unor sfinţi care au luptat 
pentru Ortodoxie. V-as ruga să reţineţi lucrurile acestea, pentru că s-ar putea să vă întrebe 
cineva: "Părinte, dar cum e cu catolicii, ce e cu catolicii, de ce nu putem fi si noi catolici, 
ce, catolicii nu se mântuiesc, numai ortodocşii se mântuiesc?" Dacă se mântuiesc sau nu, 
este o chestiune la care răspundem cam cu greu, pentru că numai Dumnezeu ştie cine se 
mântuieste. Biserica a fost întotdeauna exclusivistă si a zis că numai membrii ei se 
mântuiesc, asa că s-ar putea spune de către catolici că numai ei se mântuiesc, de către 
ortodocşi că numai ei, până la urmă numai Dumnezeu ştie cine se mântuieste si cine nu. 

SĂ MULŢUMIM DOMNULUI 



Mănăstirea Brâncoveanu 
26 noiembrie 1994 



Voi vorbi astăzi câteva cuvinte în legătură cu îndemnul de la Sfânta Liturghie "Să 
mulţumim Domnului!" si cu răspunsul "Cu vrednicie si cu dreptate este a ne închina 
Tatălui si Fiului si Sfântului Duh, Treimei celei de o fiinţă si nedespărţite", pentru a stărui 
puţin cu gândul asupra datoriei noastre de a-I mulţumi lui Dumnezeu si de a-I sluji lui 
Dumnezeu. De cele mai multe ori, credincioşii noştri cer ceva de la Dumnezeu. Cerem de 
la Dumnezeu să ne miluiască, să ne mântuiască... numai că ar trebui să-I mai si mulţumim 
lui Dumnezeu si să-I aducem si laudă; noi facem si aceasta, dar nu cu îndestulare. Cred că 
nici unul dintre noi nu este atât de angajat în lauda lui Dumnezeu si în mulţumirea către 
Dumnezeu, încât acestea să fie mai mari si mai adânci decât rugăciunea de cerere. 

La Sfânta Liturghie zicem: "Pe Tine Te lăudăm, pe Tine Te binecuvântăm, Tie Iti 
mulţumim, Doamne, si ne rugăm Tie, Dumnezeului nostru", dar zicem numai atunci! Ar 
trebui ca toată viata noastră să fie o împlinire a cuvântului "Pe Tine Te lăudăm...", si ar 
trebui ca toată viata noastră să fie o închinare adusă lui Dumnezeu, asa cum răspundem la 
cuvintele "Să mul-tumim Domnului", zicând: "Cu vrednicie si cu dreptate este a ne 
închina...". 

Mulţumirea noastră trebuie să fie continuă si dorită din conştiinţa că asa se cuvine, că asa 
trebuie. Domnul Hristos a spus că "Fiul Omului n-a venit să I se slujească, ci ca să 

slujească El si să-Si dea sufletul răscumpărare pentru mulţi" {Matei 20, 28). Nu există o 
poruncă a lui Dumnezeu care să ne angajeze la slujire, ci este o îndatorire a noastră, noi 
vrem să-I slujim. De ce vrem să-I slujim? Pentru că asa este "cu vrednicie si cu dreptate", 
pentru că asa trebuie, pentru că nu se poate altfel. Cineva care crede cu adevărat în 
Dumnezeu, nu poate să stea în fata lui Dumnezeu fără să-I aducă mărire, fără să-I aducă 
roadă, mulţumire, fără să se simtă îndatorat cu slujirea, atât în vremea sfintelor slujbe, cât 
si în cealaltă vreme a vieţii. Trebuie să ne simţim îndatoraţi chiar si cu slujirea omului de 
lângă noi, pentru că Dumnezeu a pus omul de lângă noi ca să-i facem bine, să-1 ajutăm, 
să-I slujim lui Dumnezeu prin el. 

Cred că ati citit din Sfânta Evanghelie cuvântul spus de Domnul Hristos: " Nu vă bucuraţi 
de aceasta, că duhurile vi se pleacă, ci vă bucuraţi că numele voastre sunt scrise în ceruri" 
(Luca 10, 20). Poate ar fi bine să mă opresc asupra acestui cuvânt, pentru că este foarte 
important. 

Este important în înţelesul că si noi trebuie să dorim a fi scrisi în cartea cea din ceruri, în 
gândurile Mântuitorului. In cartea proorocului Isaia este scris că Dumnezeu a zis: "Te-am 
însemnat în palmele Mele" {Isaia 49, 16) (este vorba de Ierusalim). Ce înseamnă să ai 
ceva scris în palmă? Să vezi mereu ce este scris. De câte ori vezi mâinile, vezi si ce este 
scris în palmă. Bineînţeles, este un fel de a vorbi, pentru că deşi vorbim de mâinile lui 
Dumnezeu ("Mâinile Tale m-au făcut si m-au zidit" Ps. 118, 73), Dumnezeu nu trebuie 
gândit ca având mâini, ca având picioare s.a.m.d. Numai Domnul Hristos, Care este Fiul 
lui Dumnezeu întrupat, este cu fire omenească si are trup omenesc, bineînţeles, 
transfigurat, mai presus de lumea aceasta. El poate să aibă ceva scris în palme. Si, de fapt, 
chiar are: semnul cuielor! Acesta este semnul iubirii lui Dumnezeu. De câte ori priveşte 
Domnul Hristos prin firea Sa omenească la firea Sa omenească, la mâinile Sale, vede si 
semnul cuielor, semnul pe care voia să-1 vadă Sfântul Apostol Toma. Când Domnul 
Hristos vede semnul cuielor, vede semnul iubirii, pentru că Fiul lui Dumnezeu S-a jertfit 
din iubire pentru noi, pentru ca numele noastre să fie scrise în ceruri. 

Dar ştim noi când anume vor fi scrise numele noastre în ceruri? Atunci când vor fi scrise 
mai întâi în cerul smereniei, după cum afirmă Sfântul Ioan Scărarul. Mai întâi să fim 
smeriţi, si-atunci sigur suntem scrisi în ceruri. Nu numai pe cer, ci si în cer. Sfânta Tereza 
de Lisieux era bucuroasă că vedea cumva că pe cer este litera T scrisă cu stele, si zicea că 
e numele ei scris acolo. Dacă suntem smeriţi, Ii facem locaş lui Dumnezeu în sufletul 
nostru. Sufletul nostru devine cer al lui Dumnezeu, iar numele nostru, dacă-L avem pe 
Dumnezeu în noi, este scris în cerul smereniei. 

In sfârşit, m-am mai gândit la ceva: astăzi pomenim un sfânt cu numele Nikon, care are 
supranumele "Pocăiţi- vă". De ce i s-a dat numele acesta, de "Pocăi ti-vă"? Pentru că era un 
propovăduitor al pocăinţei. El le spunea mereu oamenilor să se pocăiască, în înţelesul de a 
părăsi păcatul, pentru că acesta este sensul pocăinţei, si de a face roadă vrednică de 
pocăinţă, de a face cât mai mult bine, ca să se astupe relele. 

Pocăinţa trebuie făcută cu fata spre viitor si trebuie făcută cu nădejde si cu bucurie. 
Dacă ne îndreptăm mintea spre Dumnezeu si ştim cât este de bun Dumnezeu, nu putem să 
ne îndoim de bunătatea Lui. Oricâte păcate ar fi făcut cineva, ştie că până la urmă mila lui 
Dumnezeu este mai mare decât păcatele lui, ştie că Dumnezeu ne primeşte pe toţi dacă ne 
schimbăm viata. 

"Asa si în cer va fi mai multă bucurie pentru un păcătos care se pocăieste, decât pentru 
nouăzeci si nouă de drepţi, care n-au nevoie de pocăinţă" (Luca 15, 7) se spune în Sfânta 
Evanghelie, în legătură cu oaia cea pierdută. Numai că pentru a ajunge la aceasta trebuie 
să ne schimbăm viata. Ne schimbăm viata spre bine - e nădejde de bine. Rămânem mai 
departe în rele, se lăţesc relele si nu putem avea nici măcar linişte sufletească, iar despre 
bucuria celor care au conştiinţa că numele lor sunt scrise în ceruri, nici nu poate fi vorba. 

Trebuie să luăm aminte întâi să ne angajăm în slujirea Domnului si în slujirea omului, 
pentru că este "Cu vrednicie si cu dreptate a ne închina Tatălui si Fiului si Sfântului Duh"; 
să dorim si să căutăm ca numele nostru să fie scris în cerul smereniei, ca să poată fi scris 
în ceruri si, în sfârşit, să facem binele, ca semn al pocăinţei. 

Să avem nădejde la mila lui Dumnezeu si pocăinţa noastră să fie cu bucurie si cu fata spre 
viitor. Amin! 



PSALMUL 22 



Mănăstirea Brâncoveanu 
2 octombrie 1992 



Astăzi vă aduc în atenţie un psalm, anume Psalmul 22. 

Este psalmul cel mai plin de încredere, cel mai plin de înălţare, este psalmul bucuriei, al 
optimismului. Psalmistul îsi exprimă bucuria de a-L avea pe Dumnezeu aproape, si zice: 
"Domnul este păstorul meu si nimic nu-mi lipseşte". II compară pe Dumnezeu cu un 
păstor de oi, cu un cioban, si spune, plin de încredere, că "Domnul este păstorul meu" si, 
pentru că este păstorul meu, "nimic nu-mi lipseşte". 

Face apoi o comparaţie între oile păstorite de un păstor bun si încrederea, bucuria pe care 
o dă Dumnezeu celui care-I slujeşte: "La păşuni bune mă sălăşluieşte si mă povătuieste la 

ape line". Păşunea si apa sunt două lucruri de căpetenie pe care le urmăreşte păstorul 
pentru oile sale. Comparativ vorbind, Dumnezeu ne dă toate cele de trebuinţă, exprimate 
în psalmul acesta prin păşunea cea bună si prin apa limpede. 

"Sufletul mi-1 întăreşte pentru numele Său si pe cărările dreptăţii mă povătuieste". 
Psalmistul vorbeşte acum despre el, despre unul care are suflet si care este mai presus 
decât oile cele necuvântătoare; "sufletul mi-1 povătuieste, mi-1 întăreşte", adică Dumnezeu 
se preocupă nu numai de cele trebuitoare pentru viata fizică, ci se preocupă si de cele 
necesare vieţii sufleteşti, pentru că omul este fiinţă cu suflet si are trebuinţe mai presus de 
ale celor necuvântătoare. 

Siguranţa că Dumnezeu este cu noi si că ne dăruieşte toate cele de trebuinţă este dusă până 
la aceea că se nimiceşte orice temere: "De-as umbla pe valea umbrei morţii (de-as fi 
pândit de moarte), de rele nu m-as teme, căci Tu cu mine eşti". Incredin-tarea prezentei lui 
Dumnezeu ne face hotărâţi împotriva tuturor celor negative si, orice s-ar întâmpla, chiar 
de-am fi pândiţi de moarte, având încredinţarea si fiind pătrunşi de adevărul că Dumnezeu 
este cu noi, n-avem nici un fel de teamă. 

"Toiagul Tău si varga Ta, acestea sunt mângâierea mea". In cuvintele acestea, Psalmistul 
vrea să spună că Dumnezeu, în grija Sa pentru mântuirea noastră, pentru binele nostru, ne 
poate trimite si necazuri, dar si în cazul când am avea necazuri, avem totuşi mângâiere din 
conştiinţa că necazurile ne vin ca din mâna lui Dumnezeu, pentru folosul nostru. 

"Tu-mi găteşti masă înaintea vrăjmaşilor mei. Cu untdelemn ungi capul meu si cupa mi-e 
plină rasă". In aceste cuvinte arată belşugul bunătăţilor lui Dumnezeu revărsate peste cei 
credincioşi, chiar în fata unor lucruri care ar inspira teama, chiar în fata vrăjmaşilor. In 
fata vrăjmaşilor avem belşug. Ne găteşte Dumnezeu masă înaintea vrăjmaşilor: "Tu-mi 
găteşti masă înaintea vrăjmaşilor mei. Cu untdelemn ungi capul meu", adică îmi dai si 
cele care nu sunt de absolută trebuinţă, îmi dai mai mult de cât as cere, de cât mi-ar trebui. 
"Cu untdelemn ungi capul meu" - cu untdelemnul cunoştinţei, "si cupa e plină rasă", adică 
nu există nici un fel de lipsă în legătura aceasta cu Dumnezeu, în belşugul pe care îl dă 
Dumnezeu. 

"Mila Ta, Doamne, să mă însoţească în toate zilele vieţii mele, ca să locuiesc zile multe în 
casa Domnului Dumnezeului meu". Este o rugăciune către Dumnezeu cel milostiv, Care 
ne cuprinde cu mila Sa, si avem încredinţarea că Dumnezeu ne însoţeşte în toate zilele 
vieţii noastre: "Mila Ta, Doamne, să mă însoţească în toate zilele vieţii mele, ca să 
locuiesc zile multe în casa Domnului Dumnezeului meu". 



Este cel mai senin psalm, un psalm al bucuriei, un psalm al încrederii, al încredinţării. Noi 
repetăm nişte gânduri ale altora si nu ajungem să le simţim pentru noi înşine, pentru viata 
noastră. Umblăm după cantitate si nu suntem atenţi la calitate. 

în Filocalia, voi. IV, se spune, că ucenicul 1-a întrebat pe avva Filimon de ce citeşte mai 
ales din Psaltire? Cuviosul Filimon a zis: "Frate, atâta bucurie am în sufletul meu din 
cuvintele psalmilor, ca si cum eu însumi i-as fi făcut". 

Să ne ajute bunul Dumnezeu să avem si noi conştiinţa că Psalmul 22 este psalmul nostru, 
psalmul pe care noi înşine l-am făcut, psalmul în care ne revărsăm cel mai bine, în care ne 
ară-tăm cel mai bine încredinţarea prezentei lui Dumnezeu în viata noastră, în care ne 
arătăm cel mai bine bucuria de prezenta lui Dumnezeu, în care se manifestă cel mai mult 
si cel mai bine mulţumirea si împlinirea sufletului nostru. 

înaintea bunului Dumnezeu să ne facem mai buni, pentru că bunătatea cea mai multă se 
realizează în liniştea sufletului. în liniştea sufletului se realizează bucuria, se realizează 
conştiinţa prezentei lui Dumnezeu. Si unde este Dumnezeu cu darul Său, acolo nici un 
lucru nu este greu. Amin! 

PSALMUL 102 



Mănăstirea Brâncoveanu 
9 octombrie 1992 



între cei 150 de psalmi, doi îmi sunt cei mai apropiaţi: Psalmul 22 si Psalmul 102. Sunt 
psalmii bucuriei, psalmii revăr-sării sufleteşti de mulţumire lui Dumnezeu pentru 
binefacerile primite. Am putea zice, ca odinioară awa Filimon: "Psalmii a-cestia, parcă eu 
i-am făcut". 

Vom lua astăzi în considerare câteva versete desprinse din Psalmul 102, în care se arată 
bunătatea lui Dumnezeu fată de fiecare dintre noi. 

Vorbind cu Dumnezeu, ne gândim la bunătatea lui Dumnezeu si spunem că "Pe cât e de 
sus cerul deasupra pămân-tului, atât de mare este bunătatea Lui spre cei ce se tem de 
Dânsul". Nimeni nu ştie ce distantă este între cer si pământ. Nimeni nu ştie unde este 
cerul. "Toţi ştim că este cer, dar nu ştim ce este", zice Sfântul Petru Damaschin; Ilie 
Miniat spune, vorbind despre rai: "O, raiule, noi putem să te dobândim, dar nu putem să te 
înţelegem". în orice caz, între cer si pământ este o distantă foarte mare. Numai în măsura 
în care ne apropiem de cer ne dăm seama ce este cerul. 

Dacă cerul este locul lui Dumnezeu, atunci inima omului este cerul. Prin urmare, când 
ne gândim la bunătatea lui Dumnezeu cea mai presus de cunoştinţa noastră, ne gândim la 
ceva nemărginit, ne gândim că "Pe cât de mare este mărirea Ta pe atât de mare este si mila 
Ta". Ştim că mărirea lui Dumnezeu, ca si mila lui Dumnezeu, este nemărginită si că ne 
putem încrede în mila lui Dumnezeu. Sfântul Isaac Şirul zice că "păca-tele noastre fată de 
mila lui Dumnezeu sunt ca un pumn de nisip fată de un şuvoi îmbelşugat care împrăştie 
nisipul". 

Prin urmare, trebuie să fim încredinţaţi că Dumnezeu este bun, să avem încredere în 
bunătatea lui Dumnezeu, dar nu ca să păcătuim, ci ca să ştim că Dumnezeu ne iartă. Dacă 
Sfântul Evanghelist Luca s-ar fi gândit că. pilda cu fiul risipitor, care este o mărturie 
despre bunătatea lui Dumnezeu, i-ar putea duce pe unii să păcătuiască, nu ne-ar fi lăsat 
această pildă. Nu ne este teamă că dacă credem în bunătatea lui Dumnezeu se înmulţesc 
păcatele, pentru că omul care are dreaptă judecată n-are de ce să înmulţească păcatele. 
Trebuie să fim încredinţaţi că bunătatea lui Dumnezeu, iubirea lui Dumnezeu si mila lui 
Dumnezeu sunt nemărginite. 

Apoi, vorbind mai departe despre cele ale lui Dumnezeu, zicem: "Pe cât este de departe 
răsăritul de apus, atât a depărtat de la noi fărădelegile noastre". Putem să fim încredinţaţi 
nu numai că Dumnezeu este bun, ci putem să fim încredinţaţi că este bun cu noi înşine. Ne 
ridică mai presus de noi, ne duce acolo unde este El, ni Se dăruieşte nouă. Acesta este un 
lucru extraordinar! 

Mai departe zicem: "Cum miluieste un tată pe copiii săi, asa miluieste Domnul pe cei ce 
se tem de Dânsul". Nu a găsit Psalmistul o comparaţie mai potrivită pentru a arăta legătura 
lui Dumnezeu cu noi, decât legătura dintre un tată si un fiu al său. Proorocul Isaia, vorbind 
ca din partea lui Dumnezeu, zice că Dumnezeu a spus: "Oare va uita mama pe copiii săi?" 
si spunând apoi că nu va uita mama pe copiii săi, adaugă: "După cum mama îsi mângâie 
pe fiul ei si Eu vă voi mângâia pe voi, si voi veţi fi mângâiaţi în Ierusalim" (Isaia 66, 13). 

Dacă vrem să exprimăm legătura între Dumnezeu si om, trebuie să pornim de la faptul că 
Dumnezeu este Tatăl nostru si să ne gândim la Domnul Hristos, Care ne-a lăsat o 
rugăciune pe care noi o spunem fără să o gândim destul: "Tatăl nostru Care eşti în ceruri" 
- avem Tată în cer! Avem si mamă în cer, tot pe Dumnezeu, avem si frate în cer, tot pe 
Dumnezeu. Dumnezeu este tot ce-i bun si frumos fată de noi. Domnul Hristos a spus că 
"Dacă un fiu îi va cere tatălui său pâine, oare piatră îi va da? Si dacă-i va cere peste, oare 
şarpe îi va da? Si dacă-i va cere un ou, oare scorpie-i va da?". Si spune Domnul Hristos: 
"Dacă voi, răi fiind (în calitatea de tată, fiind răi ca oameni), stiti să daţi fiilor voştri daruri 
bune, cu atât mai mult Tatăl vostru Cel din ceruri" (Luca 11, 13). 

Eu nu ştiu cum oamenii cred atât de mult în ceea ce spune Sfânta Evanghelie si Sfânta 
Scriptură despre pedepsele veşnice, cum le este frică de iad, de pedeapsă si de mânia lui 
Dumnezeu, si nu cred în bunătatea lui Dumnezeu. Nu zic să nu credem în ceea ce se spune 



27 
în Sfânta Scriptură, în toate privinţele, dar să nu uităm de bunătatea lui Dumnezeu. 
Ştiind noi despre bunătatea lui Dumnezeu, să avem bucuria că suntem cuprinşi în 
bunătatea Lui. 

Iată de ce îmi plac mie aceşti psalmi, dintre care pe unul îl spunem în fiecare zi, la utrenie 
si, cu toate acestea, suntem asa de nebăgători de seamă fată de el. Sfântul Isaac Şirul zice: 
"Cine nu se uimeşte de Dumnezeu, încă nu-L cunoaşte pe Dumnezeu". 

Dacă am cunoaşte mai mult bunătatea lui Dumnezeu si am întelege-o si am simti-o, ne-am 
uimi de bunătatea lui Dumnezeu si nu ne-am mai împrăştia cu lucrurile lumii acesteia, cu 
atâtea rele, cu atâtea deşertăciuni si chiar cu atâtea spurcăciuni. 



Să ne ajute bunul Dumnezeu să ne încredinţăm de tot ce-i sfânt, frumos, bun si înălţător, 
să ne ajute Dumnezeu să ne încre-dintăm si de mijlocirile Maicii Preacurate, de bunătatea 
Maicii Preacurate, pentru că se spune că "tot ce poate Dumnezeu cu puterea, poate Maica 
Domnului cu rugăciunea". 

Dacă avem încredinţarea aceasta, n-avem de ce să ne mai temem: nici de moarte, nici de 
boală, nici de iad, nici de pedepse, de nimic, pentru că un tată nu poate să facă altceva 
decât să miluiască pe fiii săi, mai ales atunci când are la îndemână si mijlocirile unei 
mame bune, ale Maicii Preacurate, si ale tuturor sfinţilor. Dumnezeu să ne ajute! 

INTRAREA ÎN BISERICA A MAICII 

DOMNULUI 



Mănăstirea Brâncoveanu 
21 noiembrie 1997 



La slujba Sfântului Maslu este o alcătuire, o rugăciune că-tre Maica Domnului, cu 
următorul cuprins: "Pe tine, preacuratul palat al împăratului ceresc, ceea ce eşti 
multlăudată, te rog, curăteste-mi mintea mea cea întunecată cu tot felul de păcate si o fă 
locaş înfrumuseţat al dumnezeieştii Treimi, ca să laud si să măresc puterea ta si mila ta 
cea nemăsurată, fiind mântuit eu, netrebnicul robul tău". 



28 
Această rugăciune ne pune în atenţie măreţia Maicii Domnului. O numim pe Maica 
Domnului "palat preacurat al împăratului ceresc"; o numim pe Maica Domnului 
"multlăudată". Dorim ca prin mijlocirea Maicii Domnului să fie curăţită mintea noastră 
"de tot felul de păcate", dorim să fie făcută mintea noastră "locaş înfrumuseţat al 
dumnezeieştii Treimi". Cerem aceasta "ca să laud si să măresc puterea ta si mila ta cea 
nemăsurată". Avem în vedere măreţii ale Maicii Domnului pe care ni le pune în atenţie 
Sfânta noastră Biserică, dar pe care noi nu le putem înţelege si nu le putem preţui la 
măsura lor, pentru că nu avem condiţiile ca să stăm cu admiraţie în fata Maicii Domnului. 

O ştim pe Maica Domnului "palat al împăratului ceresc", o ştim "multlăudată", o ştim 
mijlocitoare, înfrumusetătoare de suflet, ştim că are putere si milă, ştim că are mărire, ştim 
că toate acestea trebuie luate în seamă. Pentru toate acestea trebuie să-i aducem laudă 
Maicii Domnului, dar nu putem face aceasta, pentru că lucrurile lui Dumnezeu nu pot fi 
înţelese numai din puterea omului. 

Maica Domnului este Maica Dumnezeului nostru, este cea aleasă de Dumnezeu ca prin ea 
să vină în lumea aceasta Fiul Său. Este cea care L-a purtat în pântecele său pe Mântuitorul 
lumii, este cea care L-a născut pe Cel ce este om adevărat si Dumnezeu adevărat. Maica 
Domnului este mama Mântuitorului nostru si atunci este multlăudată; nu este nimeni în 
lumea aceasta ca Maica Domnului, nimeni nu are măsurile Maicii Domnului. Iar măsurile 
Maicii Domnului sunt mari, pentru că ea este în legătură cu Treimea cea dumnezeiască, cu 
puterea care a umbrit-o, cu Duhul Sfânt care S-a pogorât peste ea, cu Fiul ei si Dumnezeul 
nostru pe care L-a născut. 

Maica Domnului este locaş al Preasfintei Treimi. Este mărirea a toată lumea, care din 
oameni a răsărit si pe Cuvântul L-a născut. Este "mai înaltă decât cerurile si mai curată 
decât strălucirile soarelui". Este "mai cinstită decât heruvimii si mai mărită, fără de 
asemănare, decât serafimii", fiindcă este Maica Dumnezeului nostru. Pe toate acestea noi 
le spunem cu cuvântul. Am vrea să le înţelegem cu gândul si să le trăim cu simţirea, dar 
din puterea noastră nu putem face aceasta decât la măsurile noastre, si atunci cerem de la 
Maica Domnului ajutor să înţelegem si să lăudăm mărirea ei, puterea ei, mila ei. 

Ar trebui să avem mereu astfel de gânduri măcar la sărbătorile Maicii Domnului, cinci 
fiind acestea: Naşterea Maicii Domnului în 8 septembrie, Intrarea în Biserică a Maicii 
Domnului, în 21 noiembrie, Soborul Maicii Domnului, în 26 decembrie, Bunavestire, în 
25 martie, si Adormirea Maicii Domnului, în 15 august. Dar noi ne întâlnim cu Maica 
Domnului si în alte zile la slujbele noastre, când zicem: "Spăi-mântatu-s-au toate de 
dumnezeiască mărirea ta, că tu, Fecioară neispitită de nuntă, ai avut în pântece pe 
Dumnezeu Cel peste toate si ai născut Fiu pe Cel fără de ani, pe Cel ce dăruieşte pace 
tuturor celor ce te laudă pe tine". 

Ne gândim la Maica Domnului în timpul sfintelor slujbe, când auzim: "Pe preasfânta, 
curata, preabinecuvântata, mărita, Stăpâna noastră, de Dumnezeu Născătoarea si pururea 

Fecioara Măria, cu toţi sfinţii să o pomenim". Ne gândim la Maica Domnului când 
auzim la sfintele slujbe: "Pe Născătoarea de Dumnezeu si Maica Luminii, întru cântări 
cinstindu-o, să o mărim". 

Ne gândim la Maica Domnului când ni se spune: "Pe tine, preacuratul palat al împăratului 
ceresc, ceea ce eşti multlăudată". Ne gândim la Maica Domnului când se spun cuvintele: 
"De tine se bucură, ceea ce eşti plină de dar, toată făptura, soborul îngeresc si neamul 
omenesc; ceea ce eşti biserică sfinţită si rai cuvântător, lauda fecioriei, din care Dumnezeu 
S-a întrupat si prunc S-a făcut Cel ce este mai înainte de veci. Că braţul tău - scaun 1-a 
făcut si pântecele tău mai desfătat decât cerurile 1-a lucrat. De tine se bucură, ceea ce eşti 
plină de har, toată făptura, mărire tie!". Ne gândim la Maica Domnului ca la ceea ce este 
mai presus de minte si de cuvânt, căci ni se spune: "Pe tine, Maica lui Dumnezeu, cea mai 
presus de minte si de cuvânt, care ai născut negrăit sub ani pe Cel fără de ani, credincioşii, 
te mărim". 

Astăzi, la sărbătoarea aceasta, ne gândim la legătura Maicii Domnului cu Templul din 
Ierusalim. Templul din Ierusalim era un locaş sfânt, ceea ce aveau evreii mai de căpetenie, 
mai înalt, mai deosebit, un fel de cer pe pământ, un fel de loc în care se uneşte cerul cu 
pământul. Dorinţa evreilor era ca fiecare să ajungă la Templul din Ierusalim. Acolo, după 
Tradiţia Bisericii, preasfânta Fecioară Măria a stat 12 ani si fost educată împreună cu alte 
fecioare, până la vârsta de 15 ani. 

Templul din Ierusalim era ceva deosebit, dar în el era o încăpere mai presus decât orice în 
această lume. Acolo era Chivotul Legii, în care erau cele două Table ale Legii, pe care 
erau scrise cele 10 Porunci, era Toiagul lui Aaron, care odrăslise, era un vas cu mană din 
cea care căzuse spre hrana evreilor în pustie, după ce trecuseră Marea Roşie, când au fost 
eliberaţi din robia Egiptului, erau doi heruvimi care aveau aripile întinse peste Chivotul 
Legii... Acolo nu intra decât o dată pe an, singur, arhiereul. 

In credinţa Bisericii noastre este si adevărul că Maica Domnului a stat în această încăpere, 
vreme îndelungată, deşi sunt unii care spun că lucrul acesta era cu neputinţă. Si totuşi, 
Biserica noastră zice, în alcătuirile ei de slujbă: "Ceea ce s-a hrănit în Sfânta Sfintelor, 
celei îmbrăcate cu credinţa si cu înţelepciune si cu neîntinata feciorie, maimarele Gavriil i- 
a adus din ceruri închinăciune". 

Nu trebuie să fim încurcaţi în gândurile noastre de astfel de nepotriviri, ci trebuie să ştim 
că dacă lucrul acesta n-a fost cu putinţă în chip obişnuit, a fost cu putinţă în chip mai 
presus de fire. în Epistola către Evrei a Sfântului Apostol Pavel este scris că Domnul 
nostru Iisus Hristos, Arhiereul cel veşnic, n-a intrat niciodată într-o Sfântă a Sfintelor 
făcută de mână omenească. Si totuşi a intrat în Sfânta Sfintelor, în Sfânta Sfintelor pe care 
o închipuia Sfânta Sfintelor de aici, de pe pământ. Sigur, asa a fost si cu Maica Domnului. 

Maica Domnului, cea pregătită ca să-L nască pe Mântuitorul lumii, cea pregătită ca în 
pântecele ei să se unească firea omenească cu firea dumnezeiască în Mântuitorul nostru 
Iisus Hristos, a intrat si ea în Sfânta Sfintelor - prin viata ei, prin gândurile ei, prin 
măretiile ei, prin darurile ei. A intrat în Sfânta Sfintelor care este smerenia, pentru că la 
Bunavestire a zis către îngerul binevestitor "Iată roaba Domnului, fie mie după cuvântul 
tău!" {Luca 1, 38), iar Sfânta Elisabeta i-a zis: "Binecuvântat este rodul pântecelui tău!" 
(Luca 1, 42). 

Toate acestea s-au întâmplat având-o în vedere pe Maica Domnului, care este "mai înaltă 
decât cerurile" si, dacă este mai înaltă decât cerurile Bisericii noastre, dacă este mai curată 
decât strălucirile soarelui, sigur că prin aceasta a intrat în Sfânta Sfintelor nefăcută de 
mână omenească - prin viata ei, prin ceea ce purta în suflet, prin ceea ce a avut în 
gândurile ei când se pregătea să nască pe Mântuitorul, prin ceea ce a gândit, prin ceea ce a 
simţit când L-a purtat în pântecele ei pe Mântuitorul lumii. 

Maica Domnului, ea însăşi este Sfântă a sfinţilor, Sfântă mai înaltă decât toţi sfinţii. La 
măsurile Maicii Domnului nu există nici un sfânt. Noi asa o cinstim pe Maica Domnului, 
ca pe cea mai înaltă dintre toţi sfinţii, ca pe cea mai aleasă, ca pe ceea ce este unică în 
lumea aceasta. Dacă ea a fost închipuită de Sfânta Sfintelor, de încăperea aceea din 
Templul din Ierusalim în care nu putea să intre decât o dată pe an singur arhiereul, dacă a 
fost închipuită de Sfânta Sfintelor, atunci este ea însăşi Sfântă a Sfintelor. Biserica noastră 
ne-o prezintă ca fiind un "sicriu însufleţit", un chivot: "Ca de un sicriu însufleţit, ca de un 
chivot însufleţit al lui Dumnezeu, nicicum să nu se atingă mâna necredincioşilor, iar 
buzele credincioşilor, fără tăcere glasul îngerului strigând, cu bucurie să zică: «Bucură-te, 
cea plină de dar, Domnul este cu tine!»". 

Asa a zis îngerul, asa zicem si noi, de aceea avem bucuria de a fi cinstitori ai Maicii 
Domnului. O primim pe Maica Domnului asa cum ne-o prezintă Biserica, o ţinem în 
sufletul nostru cu evlavia câtă o avem si ne silim să urmăm exemplul Maicii Domnului în 
supunerea fată de Mântuitorul, în grija fată de oameni, în tăcerea care se desprinde din 
faptul că avem atât de puţine cuvinte ale Maicii Domnului în Sfânta Evanghelie. O avem 
pe Maica Domnului ca exemplu de milostivire pentru cei ce au trebuinţă de ajutorul ei si, 
ştiind că Maica Domnului nu este numai mama Mântuitorului, ci si mama noastră, ne 
gândim si la însuşirile de mamă pe care le are preasfânta Fecioară Măria fată de 
credincioşii care fac ceea ce a zis ea să facă, adică ascultă de Mântuitorul nostru Iisus 
Hristos. 



Să-I mulţumim lui Dumnezeu pentru aceste daruri ale Bisericii noastre, să mulţumim lui 
Dumnezeu pentru faptul că Maica Domnului este si mama noastră. Să mulţumim lui 
Dumnezeu pentru faptul că avem pe Maica Domnului mijlocitoare pentru binele nostru, să 
mulţumim lui Dumnezeu că avem pe Maica Domnului ajutătoarea noastră. Să nu uităm că 
"ceea ce poate Dumnezeu cu puterea, poate Maica Domnului cu rugăciunea", si să avem 

încredere în ajutorul ei. Să-i urmăm cât putem exemplul, ca să avem si noi parte de 
binecuvântarea Domnul nostru Iisus Hristos acum si pururea, amin! 

PILDA CU BOGATUL 
CĂRUIA I-A RODIT ŢARINA CU BELŞUG 



Mănăstirea Brâncoveanu 
22 noiembrie 1998 



La această Sfântă Liturghie s-a citit din Sfânta Evanghelie de la Luca, pilda cu bogatul 
căruia i-a rodit ţarina cu belşug. Este o pildă nepilduitoare. In această pildă se arată că nu 
trebuie să facă cineva cum a făcut acel bogat care a avut în vedere posibilitatea de a aduna 
bogăţii numai pentru el. 

In Capitolul al XH-lea al Evangheliei de la Luca scrie că odată, pe când vorbea Domnul 
Hristos putinilor ascultători, cineva din mulţime a zis: "învătătorule, zi fratelui meu să 
împar-tă cu mine moştenirea", si Domnul Hristos a răspuns: "Omule, cine M-a pus pe 
Mine judecător sau împărtitor peste voi?", după care a adăugat: "Luaţi aminte, că viata 
cuiva nu stă în prisosul avuţiilor sale", iar ca ilustrare a acestui fapt a spus pilda cu bogatul 
căruia i-a rodit ţarina cu belşug. O ştim cu toţii, am fi putut s-o învăţăm chiar înainte de a 
fi citită la Sfânta Liturghie: Un om bogat a văzut că în anul acela ţarina lui a rodit cu 
belşug. A intrat atunci la îngrijorare si s-a întrebat ce-ar putea să facă în această 
împrejurare, că nu-i pregătit pentru a aduna atâtea roade în magaziile pe care le are. După 
oarecare chibzuinţă, a zis: "Voi dărâma magaziile si mai mari le voi zidi, voi aduna acolo 
toate roadele mele si voi zice: «Suflete, ai multe bunătăţi strânse pentru mulţi ani; 
odihneste-te, mănâncă, bea, veseleste-te»". Dumnezeu, se spune mai departe în pildă, i-a 
zis: "Nebune! In această noapte vor cere de la tine sufletul tău. Si cele ce ai pregătit ale cui 
vor fi?" si încheie Domnul Hristos pilda, spunând: "Asa se întâmplă cu cel ce-si adună 
comori sieşi si nu se îmbogăţeşte în Dumnezeu!". 

Am învăţat când eram student la Teologie, la cursul numit Ermineutică (un curs care 
învaţă cum se tălmăcesc cuvintele din Scriptură) că dacă vrei să înţelegi bine un text, 
trebuie să ai neapărat în vedere scopul pentru care a fost scris (în cazul nostru - pilda cu 
bogatul căruia i-a rodit ţarina cu belşug). Ce a urmărit Domnul Hristos să-i înveţe pe 
oameni prin această pildă? Am putea să ştim? Da, este foarte simplu! Mai întâi încadrând 

în context; aceasta este o regulă, adică nu iei textul cuvânt cu cuvânt, ci urmăreşti cui i- 
au fost spuse cuvintele, de ce i-au fost spuse omului aceluia, de ce a fost el caracterizat ca 
nebun, în ce împrejurare? Ca să înţelegi lucrurile acestea, trebuie să ai în vedere toate câte 
sunt în legătură cu aceste afirmaţii. 

Am putea zice foarte simplu: "Nu ne priveşte, nu ne interesează! Nu avem nici o treabă cu 
pilda aceasta, nu tine de noi!" Dar oare nu tine de noi nici cuvântul: "Asa se întâmplă cu 
oricine care se îmbogăţeşte pentru sine si nu se îmbogăţeşte în Dumnezeu"? Aici ne 
priveşte! Partea aceasta, că se cuvine a ne îmbogăţi în Dumnezeu, ne priveşte! Nu ni se 
spune ce înseamnă a ne îmbogăţi în Dumnezeu, dar înţelegem din pildă. A te îmbogăţi în 
Dumnezeu înseamnă să dai din prisosul tău. Duminica trecută vă spuneam că 
samarineanul milostiv a dat din prisosinţa lui. Asa trebuia să facă si bogatul căruia i-a 
rodit ţarina, să dea din ceea ce avea el în plus. Nu trebuia nici să-si facă provizii mai mari, 
nici să adune pe mai mulţi ani roadele, ci să se gândească si la cei care n-au, să le dea si 
acelora si atunci s-ar fi îmbogăţit în Dumnezeu din prisosul lui. El n-ar fi fost păgubit cu 
nimic, ar fi trăit tot atât de bine, dar ar fi putut să-i ajute si să-i veselească si pe alţii. 

Ziceam că ne priveşte si pe noi ceva: cuvântul acesta, că trebuie să ne îmbogăţim în 
Dumnezeu. Cum? Dacă avem prisosuri, să le folosim pentru binele altora si atunci suntem 
la măsurile samarineanului milostiv, iar Domnul Hristos ne recomandă si pe noi cum 1-a 
recomandat pe samarineanul milostiv, când a zis: "Mergi si fă si tu asemenea" (Luca 10, 
37), dă si tu din ceea ce ai, dă si tu din prisosul tău! Mai întâi 1-a recomandat pe 
samarineanul milostiv acelui om care L-a întrebat pe Domnul Iisus Hristos: "Cine este 
aproapele meu?", acelui om care a înţeles că aproapele celui căzut între tâlhari este 
samarineanul milostiv. Domnul Hristos a zis: "Mergi si fă si tu asemenea". Cuvântul 
acesta ni-1 spune Domnul Hristos tuturor, pentru că toţi trebuie să facem ceea ce a făcut 
samarineanul milostiv. 

Dar mai e ceva ce ne priveşte pe noi, chiar dacă nu suntem bogaţi, chiar dacă nu avem 
ţarină, chiar dacă nu facem hambar, chiar dacă ne mulţumim cu câte le avem, chiar dacă 
nu zicem: "Suflete, ai multe bogăţii strânse pentru mulţi ani, odihneste-te, mănâncă, bea, 
veseleste-te!". E ceva ce Domnul Hristos nu are în vedere în text asa de lămurit, ceva la 
care ne gândim prea puţin, poate chiar deloc. 

Dacă luăm aminte cum este prezentată pilda, vedem că omul acela nu a făcut nimic din ce 
si-a propus: nu a dărâmat hambarele, nu a făcut altele, nu a adunat bogăţiile în hambare, 
nu a zis ce si-a propus să zică si, cu toate acestea, a fost numit nebun: "Nebune, în noaptea 
aceasta vor cere de la tine sufletul tău, iar cele ce le-ai adunat, ale cui vor fi?". Ne priveşte 
pe toţi: si pe cei săraci si pe cei bogaţi, si pe cei învăţaţi si pe cei neînvătati. Ce anume? Că 
Dumnezeu priveşte înlăuntrul nostru, că Dumnezeu ne cunoaşte tainele inimii, că 
Dumnezeu ştie aşezarea sufletului nostru. Ne dăm seama de aceasta din cu-vintele 
Domnului Hristos: "Din prisosul inimii grăieşte gura" {Luca 6, 45); "După roadele lor îi 
veţi cunoaşte" {Matei 7, 16); "Omul cel bun, din vistieria cea bună a inimii sale scoate 

cele bune, iar omul cel rău, din vistieria cea rea a inimii sale scoate cele rele" (Luca 6, 
44-45). 

Cum e cu bogatul căruia i-a rodit ţarina? Cele ce ni se spun în pildă că le-a zis - nu le-a zis 
nici măcar cu cuvântul vorbit! De unde ştim? Scrie acolo, în Evanghelie: "Si-a zis în 
sine", deci nu a zis cu cuvântul vorbit, nu a zis către cineva, ci în sine, în mintea lui, în 
conştiinţa lui a zis: "Ce voi face, că nu am unde să adun bogăţiile mele? Ştiu ce voi face 
(în gând zicea): voi dărâma hambarele mele (deci la viitor), voi zidi altele mai mari, voi 
aduna în ele belşugul de rod al ţarinilor mele, si voi zice: «Suflete, ai multe bogăţii strânse 
pentru mulţi ani, odihneste-te, mănâncă, bea, veseleste-te!»". Nu a zis nimic cu cuvântul, 
nu a zis nimic la prezent, ci numai la viitor, iar Dumnezeu i-a zis: "Nebune!". De ce i-a zis 
Dumnezeu - nebun? Pentru că n-avea nişte judecăţi în care să intre si Dumnezeu, Care a 
binecuvântat ţarina să intre atâta belşug. Nu a zis: "Oare Dumnezeu, Care este dătătorul 
binelui, ce-mi cere? Oare Dumnezeu n-ar vrea să dau cuiva din bogăţiile acestea?" Dacă 
ar fi gândit în lumina gândului la Dumnezeu, nu mai era nebun. El L-a exclus pe 
Dumnezeu din gândurile lui. El a făcut ce a zis Psalmistul: "Zis-a cel nebun în inima sa: 
«Nu este Dumnezeu»" (Ps. 13, 1). El a zis "Nu este Dumnezeu", nu în înţelesul că a spus 
cu cuvântul, ci în înţelesul că nu a ţinut seama de Dumnezeu, nu l-a interesat de 
Dumnezeu. 

Asa zic mulţi în gândul lor sau nici nu zic, dar acţionează ca si când nu ar exista 
Dumnezeu. De exemplu, trebuie să mear-gă omul la biserică si zice: "Nu mă duc la 
biserică!". Nu te duci la biserică, dar ştii tu ce înseamnă treaba aceasta? înseamnă că-L 
neglijezi pe Dumnezeu, că-L pui pe Dumnezeu la spate, că-L pui pe Dumnezeu în dos, că 
nu vrei să ştii de Dumnezeu. Aaa... păi eu cred, eu mă închin, eu zic rugăciunile... Da, zici 
atunci, seara, când te culci, dar când trebuie să te duci la biserică, nu există Dumnezeu 
pentru tine, nu te interesează Dumnezeu, nu vrei să ştii de Dumnezeu. Aceasta este 
atitudinea, de aici se vede dacă eşti sau nu cu Dumnezeu. 

Dumnezeu i-a zis "nebun" pentru că bogatul acela nu a ţinut seama de Dumnezeu. In mod 
practic nu a ţinut seama de Dumnezeu. Probabil că dacă l-ar fi întrebat cineva: "Crezi în 
Dumnezeu?" "Cred!" - ar fi zis, dar faptele lui l-au arătat necredincios. 

De multe ori le zic oamenilor: "Nu crezi în Dumnezeu, pentru că nu te duci la biserică! Si 
ei: "Ba cred!" Cum crezi în Dumnezeu, când tu nu te duci la biserică? Cum crezi? Unde-i 
credinţa ta, ce lucrare are credinţa ta? 

Ceea ce mă interesează acum si as vrea să reţinem cu toţii, pentru că sunt lucruri care ne 
privesc, este faptul că Dumnezeu se uită înlăuntrul inimii, se uită la aşezarea omului; 
Dumnezeu ştie ce este omul, ce face omul, ce crede omul 

Să ţinem seama de lucrul acesta: bogatul nu a zis cu cuvântul, a zis în sine, nu a împlinit 
ce si-a propus, nu a ajuns să zică ce voia să zică si, cu toate acestea, a fost socotit nebun. 

Din această pildă să învăţăm să înlăturăm si gândurile care ar putea fi contrare voii lui 
Dumnezeu. Dacă privim pilda în acest sens, avem cu toţii ceva de învăţat din ea. Totodată, 
să cercetăm si să ne îmbogăţim în Dumnezeu, ca să nu ni se întâmple ceea ce i s-a 
întâmplat bogatului care se gândea numai la el însuşi. Dacă facem asa, este nădejde de 
bine si acum, si în veşnicie. Amin! 

CUVINTE DE LA ATHOS 



Mănăstirea Brâncoveanu 
5 iunie 1996 



Astăzi se face pomenirea Sfântului Atanasie, cel care a întemeiat Lavra din Sfântul 
Munte, prima mănăstire din Muntele Athos. 

Orice mănăstire este ceva deosebit fată de lumea aceasta, dar Sfântul Munte are ceva 
deosebit si fată de celelalte mănăstiri. Unii dintre călugări se gândesc mereu cum ar fi să 
ajungă ei în Sfântul Munte, să trăiască acolo. Este un gând bun, deşi nu s-ar putea zice că 
dacă ai ajuns la Sfântul Munte, gata, ai ajuns în cer. Tot oameni sunt si la Sfântul Munte. 
L-am întrebat odată pe un părinte de acolo, părintele Dometie Trihenea, când a fost la noi 
la mănăstire: "Părinte, cum sunt părinţii de la Sfântul Munte?" Si a zis: "Să nu-ti închipui 
că la Sfântul Munte sunt oameni veniţi din cer pe pământ! Sunt oameni de pe pământ... 
care doresc să ajungă în cer!" Bineînţeles, dacă sunt oameni de pe pământ, înseamnă că si 
acolo sunt lucruri care tin de pă-mântul acesta. Sunt si acolo oameni doritori de avere, deşi 
s-au făgăduit la sărăcie, sunt si acolo oameni doritori de mărire, deşi s-au făgăduit la 
smerenie; sunt si acolo oameni doritori de plă-cere, deşi s-au făgăduit să renunţe la 
plăcerile veacului acestuia; si acolo, fiind oameni, se ceartă unii cu alţii, deşi ar trebui să 
caute pacea cu toată lumea, după cuvântul Sfântului Apostol Pavel (Evrei 12, 14). 

Sunt însă si unele înlesniri, care nu se află în altă parte. De pildă, faptul că acolo, fiind 
mănăstiri de bărbaţi, nu intră feme-ile. Femeile nu au voie să intre în Sfântul Munte nu 
pentru că ar fi inferioare, că ar fi nevrednice sau că ar fi căzute din darul lui Dumnezeu, ci 
ca să nu fie prilej de ispită. Părinţii de la Sfântul Munte si-au dat seama că femeia poate fi 
o primejdie si au hotărât ca acolo să nu ajungă nici o femeie. Si în România, la Mănăstirea 
Frăsinei, este rânduială ca la Sfântul Munte, nu intră femeile. 

La Sfântul Munte se tine foarte mult la rânduiala de suflet. Mitropolitul Nicolae Bălan, 
Dumnezeu să-1 odihnească, când părintele Arsenie [Boca] si cu părintele Serafim 
[Popescu] s-au hotărât să devină călugări, i-a trimis mai întâi la Sfântul Munte. I-a trimis 
să cunoască realităţile de acolo, să înveţe acolo si să se întoarcă să rostuiască viata de aici. 
Nu s-a putut împlini lucrul acesta decât în parte. Nu s-a putut rândui ca în această 
mănăstire să nu intre femeile. Acum, să fim cinstiţi, ştim cum intră: într-o ţinută în care nu 
se cuvine să intre cineva într-o mănăstire. Tolerăm lucrurile acestea din diferite motive 
care nu tin de Dumnezeu si n-avem curajul să spunem că asa nu se cuvine! Vedeţi cât de 
departe suntem de Sfântul Munte?! 



Pomenim astăzi pe un sfânt care a fost la Sfântul Munte, si nu ţinem seama de gândurile 
lui si de rânduielile lui! Ca la Sfântul Munte nu se poate, ca la Frăsinei nu se poate, că nu-i 
hotărârea de la început si nu-i hotărârea asa, dar mai multă grijă trebuie să avem! In 
Pateric se spune că diavolul s-a dus la o mănăstire unde era nu o femeie, ci un copil, si a 
zis: "Apoi, dacă eşti tu aici, nu mai am ce face!" Si aceasta trebuie să ne dea de gândit! De 
ce? Copilul are ceva din înfăţişarea femeii si poate fi ispititor pentru cei care nu au destulă 
tărie si se gândesc la păcate. Este adevărat că tot în Pateric se spune că erau nemul-tumiti 
unii călugări că se jucau copii în apropiere si s-au plâns Cuviosului Pimen, care le-a zis: 
"De glasul îngerilor fugiţi?" Depinde cum priveşti o chestiune, dar nu ştii dacă 
întotdeauna eşti asa de statornicit în bine încât să nu mai poţi fi clintit. 

Părintele Serafim, Dumnezeu să-1 odihnească, a stat la Sfântul Munte sase luni. In aceste 
sase luni a fost povăţuit de părintele Antipa Dinescu, care este cuprins si în Patericul 
românesc, foarte pe scurt. Acolo, la Sfântul Munte, părintele Serafim a primit o scrisoare 
de la mitropolitul Nicolae Bălan, care i-a dat în grijă să meargă la Atena să se înscrie la 
Facultatea de Teologie, că numai asa poate să-i trimită bursă din tară. Se gândea 
mitropolitul că părintele o să vină si cu nişte cunoştinţe de limbă greacă. Părintele Serafim 
i-a spus părintelui Antipa că a primit scrisoarea care-1 îndemna să se ducă la Atena, la 
Teologie. Este interesant răspunsul părintelui Antipa (să nu uităm că era vorba de o scoală 
teologică, nu de o scoală laică): "Mă, să te tii de pravilă, că dacă nu, te îndrăceşti!" 

Dacă părintele Serafim ar fi adus numai cuvântul acesta, nu s-a dus degeaba la Sfântul 
Munte. Nu s-a dus degeaba pentru el, nu s-a dus degeaba pentru mine si nu s-a dus 
degeaba pentru toţi care ştiu cuvântul acesta al părintelui Antipa Dinescu: "Să te tii de 
pravilă, că dacă nu, te îndrăceşti!". Scazi, te învârtoşezi, uiţi de Dumnezeu, îl neglijezi pe 
Dumnezeu! Cei care-L negli-jează pe Dumnezeu sunt mai răi decât necredincioşii! 

La mine la spovedanie vin oameni care spun că sunt credincioşi, dar că nu merg la 
biserică. Totdeauna le spun: "Este mai bine să nu crezi în Dumnezeu, decât crezând, să-L 
pui pe Dumnezeu la spate!" Când crezi în Dumnezeu, trebuie să faci ceva pentru 
Dumnezeu. Lui Dumnezeu nu-I dai "ceva da" si "ceva nu", ci-I dai tot ce poţi! Sigur că 
sunt împrejurări când nu poţi să-ti faci toate datoriile. 



36 
Dumnezeu ştie neputinţele omului si primeşte si nepu-tintele în loc de pravilă. Aceasta 
nu înseamnă că nu- ti faci pra-vila în cazul când nu poţi să ti-o faci! E ca si când ti-ai 
făcut-o, dacă ajungi la neputinţa de a ti-o face, dar doreşti totuşi s-o faci. In cazul acesta, 
fără pravilă - eşti cu pravilă! Pentru că nu uiţi de Dumnezeu, pentru că nu-L neglijezi pe 
Dumnezeu. Iar dacă poţi să-I slujeşti lui Dumnezeu si zici: "Lasă, fac eu mai puţin astăzi, 
că fac altădată", în cazul acesta te joci cu Dumnezeu. Si dacă te joci cu Dumnezeu, ajungi 
să se întâmple cu tine ceea ce a spus părintele Antipa Dinescu: te îndrăceşti si atunci 
mergi din rău în mai rău. 

Prin anii 75 au fost aici, la mănăstire, nişte călugări francezi de la Sfântul Munte: 
părintele Placide [Deseille], pe care unii poate-1 stiti, si nişte ucenici ai lui. Ei ne-au adus 
de la Sfântul Munte un cuvânt care mie mi-a plăcut tare mult. L-am reţinut, l-am spus si 
altădată si-1 voi mai spune: "La Dumnezeu să te gândeşti ca la Dumnezeu, nu ca la om, si 
să-L respiri pe Dumnezeu cum respiri aerul!". Cuvântul acesta pare cumva de neînţeles: 
cum adică să-L respiri pe Dumnezeu, că Dumnezeu nu este aer?! Este vorba de înţelesul 
de a nu-L uita pe Dumnezeu, să tii seama de Dumnezeu cum tii seama de aerul pe care-1 
respiri. 

La Dumnezeu să te gândeşti cât trebuie si, mai ales, "ca la Dumnezeu, nu ca la om". Sunt 
unii oameni care-mi spun: "Părinte, vă spun drept că atunci când sunt pe cale să fac un 
păcat, de multe ori mă gândesc la dumneavoastră mai mult decât la Dumnezeu". Deci tine 
la om mai mult decât la Dumnezeu! Este bine că se opreşte omul de la păcat, indiferent 
din ce motive, dar e frumos să ne gândim la Dumnezeu. Dumnezeu să fie în prim-planul 
existentei noastre! 

Pentru că a fost vorba de pravilă, de rânduială de rugăciune, de program de slujbă, de 
participarea la sfintele slujbe, tot părintele Dometie Trihenea, când a venit vorba despre 
pescuit, a zis: "E mai bun pestele decât cartoafele (sic!), dar pierzi prea multă vreme de 
pravilă pentru pescuit!" Iată un gând de la Sfântul Munte: pierzi vreme de pravilă când 
mergi la pescuit. Stai prea mult acolo si nu-ti împlineşti datoriile princi-pale; nu te-ai făcut 
călugăr ca să pescuiesti, te-ai făcut călugăr ca să-I slujeşti lui Dumnezeu. Dacă pescuiesti 
si nu-ti îndeplineşti datoriile pe care le ai, ai ales pestele în loc de Dumnezeu! Ai ales 
pestele în loc de pravilă! Deci părintele Dometie a avut dreptate când a zis că pierzi timp 
de pravilă pentru pescuit. 

Cred că astăzi, când pomenim pe Sfântul Atanasie al Athonului, e bine să ne gândim la 
aceste cuvinte de la Sfântul Munte. Este bine să ne facem program mai serios întru a-I 
sluji lui Dumnezeu, este bine să înlăturăm toate primejdiile, pentru că nu avem rânduială 
de la Sfântul Munte si nici măcar nu ne silim să ne facem rânduială atât cât am putea în 
condiţiile noastre. La spovedanie ne putem gândi si la aspecte de felul acesta. 

Dumnezeu să ne ajute! 

SĂ TACĂ TOT TRUPUL OMENESC 



Mănăstirea Brâncoveanu 
13 aprilie 1996, 



Alaltăieri, la Sfânta Liturghie, în loc de imnul heruvimic "Noi, care pe heruvimi, cu taină 
închipuim, si făcătoarei de viată Treimi întreit sfântă cântare aducem; toată grija cea 
lumească să o lepădăm. Ca pe împăratul tuturor să primim, pe Cel înconjurat în chip 
nevăzut de cetele îngereşti. Aliluia, aliluia, aliluia", s-a cântat: "Cinei Tale celei de Taină, 
Fiul lui Dumnezeu, astăzi părtaş mă primeşte, că nu voi spune vrăjmaşilor Tăi Taina Ta, 
nici sărutare Iti voi da cu Iuda; ci ca tâlharul mărturisindu-mă, strig Tie: Pomeneste-mă, 
Doamne, întru împărăţia Ta". 

Era firesc să se spună aceste cuvinte adresate Mântuitorului nostru Iisus Hristos, pentru că 
se pomenea atunci Cina cea de Taină, ultima cină pe care a avut-o Domnul Hristos înainte 
de Sfânta Sa Pătimire, înainte de Răstignirea Sa. Este cina la care a fost întemeiată Sfânta 
Liturghie, adică s-a rânduit ca acea cină să se repete mereu, până la sfârşitul veacurilor, 
pentru credincioşii care se împărtăşesc. 

Cuvintele acestea: "Cinei Tale celei de Taină astăzi..." le spunem de fiecare dată când 
stăm în fata Sfântului Potir, pentru a ne împărtăşi cu dumnezeiestile, sfintele, preacuratele, 
nemuritoarele, cerestile, de viată făcătoarele, înfricoşătoarele lui Hristos Taine. în felul 
acesta, pomenind Jertfa Mântuitorului nostru Iisus Hristos, avem în fată cinstitele Taine 
ale Mântuitorului nostru Iisus Hristos si Cina cea de Taină, avem bucuria de a sta în fata 
Mântuitorului nostru Iisus Hristos, Care a găsit chipul de a Se uni cu credincioşii, intrând 
în alcătuirea mădularelor lor. 

Tot la Sfânta Liturghie s-au spus nişte cuvinte care se spun numai o dată pe an, în 
Sâmbăta Mare: "Să tacă tot trupul omenesc si să stea cu frică si cu cutremur si nimic 
pământesc în sine să nu gândească". Este un îndemn al Bisericii noastre, o atragere a luării 
aminte: "Să tacă tot trupul omenesc". De ce să tacă? Pentru că dacă ar vorbi, n-ar putea să 
spună ceea ce ar trebui. Mai bine să stea cu frică si cu cutremur, în tăcere, pentru că viata 
nu se manifestă numai în cuvânt, ci si în gând. Toate aspectele vieţii îsi au temelia în 
gând. După versetul "Să tacă tot trupul omenesc, să stea cu frică si cu cutremur" se 
adaugă: "si nimic pământesc în sine să nu gândească". Cu alte cuvinte, dacă putem avea 
gânduri cereşti, să gândim cu gânduri cereşti si nimic pământesc să nu gândim. 
Răstignirea Mântuitorului nostru Iisus Hristos, Moartea Lui pe Cruce, înmormântarea Lui, 

Aşezarea în Mormânt, faptul că a petrecut în mormânt timp de trei zile, sunt lucruri mai 
presus de gândul omului si nu le putem înţelege cu mintea omenească 

Poate că vă aduceţi aminte că odată, când Domnul Hristos i-a întrebat pe ucenicii Săi "Voi 
cine ziceţi că sunt Eu?", Sfântul Apostol Petru a zis "Tu eşti Hristos, Fiul lui Dumnezeu 
Celui viu", iar Mântuitorul 1-a fericit, zicând: "Fericit eşti Simone, fiul lui Iona, că nu trup 
si sânge ti-au descoperit tie aceasta, ci Tatăl Meu, Cel din ceruri" {Matei 16, 15-16). Cu 
alte cuvinte, gândurile pe care le-a exprimat erau gânduri cereşti, descoperite de Tatăl. 
Firea omenească nu poate să înţeleagă asa ceva si nu poate să afirme asa ceva. Dacă le 
ştii, dacă le crezi, dacă le spui, atunci înseamnă că acestea le ştii de la Tatăl Cel din ceruri. 

N-au trecut însă decât câteva clipe până când Sfântul Apostol Petru să aibă nişte gânduri 
pământeşti. După ce Domnul Hristos a spus că El va fi răstignit, că va muri pe cruce si 
apoi va învia, Sfântul Apostol Petru L-a chemat pe Domnul Hristos deoparte si L-a 
dojenit: "Fie-Ti milă de Tine, să nu Ti se întâmple Tie aceasta" (Matei 16, 22). Domnul 
Hristos l-a înfruntat cu hotărâre si i-a zis: "Nu cugeti cele ale lui Dumnezeu, ci cele ale 
oamenilor". Deci, nu te-ai ridicat decât pentru o clipă la gândurile cereşti, iar gândurile 
obişnuite ale tale sunt gândurile omului, gândurile firii, gândurile trupului. Sunt gânduri 
care nu pot trece de suferinţa trupească. Or, Eu am venit să Mă jertfesc, am venit să sufăr. 
Asa-i voia Tatălui, asa-i voia Mea, asa trebuie să fie! Pentru că nu cugeti cele ale lui 
Dumnezeu, ci cele ale oamenilor, nu mă iau după gândurile tale, căci "sminteală-Mi eşti". 

Niciodată prigonitorii creştinilor n-au înţeles că Dumnezeu Se răstigneşte, chiar dacă Se 
răstigneşte în fire omenească. Niciodată n-au înţeles valoarea Jertfei Mântuitorului. Ei i-au 
bat-jocorit pe creştini pentru credinţa lor în Dumnezeu Unul, Care S-a răstignit, Care a 
murit. N-au înţeles cum "cu moartea pre moarte a călcat", n-au înţeles că putea să nu Se 
răstignească Cel ce S-a răstignit, că putea să cheme "mai mult de douăsprezece legiuni de 
îngeri" (Matei 26, 53) să stea împotriva Pătimirilor. Dacă totuşi a pătimit, a pătimit pentru 
că a vrut să pătimească, pentru că a fost nevoie de Pătimirea Lui. 

Oamenii si-au făcut probleme nu numai în fata acestor lucruri, pe care, dacă le înţelegi cu 
gândurile descoperite de Dumnezeu, sunt mari si minunate, iar dacă le înţelegi cu 
gândurile omului, sunt lucruri care nu-ti impun nici un respect, care îl scad si pe Acela 
care este mare si în moartea si în Pătimirea Sa. Gânditi-vă la faptul că atunci când Domnul 
Hristos le spunea ascultătorilor Săi că pentru a se mântui ei trebuie să mănânce trupul Său 
si să bea sângele Său si să mănânce pâinea care s-a pogorât din cer, ei se întrebau: "Cum 
poate Acesta să ne dea trupul Lui să-1 mâncăm?" (Ioan 6, 52) sau "Cum zice că S-a 
pogorât din cer când noi ştim pe tatăl Său si pe mama Sa?" (cf. Ioan 6, 42). Aici este 
diferenţa dintre gândurile omului si gândurile Domnului. Gândurile Domnului - că pentru 
mântuire trebuie să primim si ajutorul Lui prin Sfântă împărtăşire - si gândurile omului, 
care gândeşte după logica omenească. 

Să luăm aminte că Domnul Hristos n-a dat nici o explicaţie. De ce? Pentru că la 
măsurile omului nu pot fi înţelese lucrurile Domnului. "Vrei să înţelegi ceva din măretiile 
lui Dumnezeu? Bate la porţile Scripturii cu mâinile virtuţii!" Va veni o vreme când vei 
înţelege ceva din ceea ce nu poţi înţelege încă. Explică unui copil, de pildă, lucruri pe care 
le înţelege numai omul mare. Degeaba i le spui. Arată-i opere de artă, arată-i tot ce poate 
avea omenirea mai înalt si mai frumos si n-o să te înţeleagă. De ce? Pentru că nu e la 
măsurile înţelegerii. Tot asa si noi. Cine nu înţelege, să ştie că nu a ajuns la măsurile 
înţelegerii. Trebuie să le primim pe toate prin credinţă, să ne plecăm cu mintea, să ştim că 
Taina nu suferă ispitire, să ne lăsăm conduşi de Mântuitorul nostru Iisus Hristos, de 
Biserica noastră. Dacă va vrea Dumnezeu să înţelegem mai mult cândva, vom înţelege, iar 
dacă nu, nu. Cât ştim - e destul, dacă ştim să ne plecăm cu mintea. 

Primim măretiile lui Dumnezeu în trupurile noastre omeneşti, în gândurile noastre 
pământeşti, luminate totuşi de gânduri cereşti. "Să tacă tot trupul pământesc" si nimic să 
nu vorbească, să stea cu frică si cu cutremur, să fie respectuos fată de lucrurile lui 
Dumnezeu. Să fie respectuos fată de tainele lui Dumnezeu si "nimic pământesc întru sine 
să nu gândească", pentru că degeaba gândeşte cu gânduri pământeşti ca să înţeleagă 
lucruri cereşti. De ce toate acestea? De ce tăcere? Pentru că vrea să nu mai gândim nimic 
cu gândurile noastre în ziua aceasta, în fata unor astfel de măreţii. 

într-o alcătuire de la slujba Maicii Domnului se spune că "Intru tine se biruiesc rânduielile 
firii, Fecioară curată", adică firea nu-i asa cum este la tine. Tu ai născut si ai rămas 
fecioară. In ordinea firească, cine naşte nu mai e fecioară. Totuşi "Intru tine s-au biruit 
rânduielile firii". De ce? Pentru că unde vrea Dumnezeu, se biruiesc rânduielile firii. 
Dumnezeu poate folosi alte rânduieli, mai presus de fire, si le foloseşte când ştie El si 
unde ştie El. Nu poţi să înţelegi cele mai presus de fire dacă priveşti lumea după 
rânduielile firii. Noi trebuie să ajungem odată la gândul acesta, că de aceea este credinţă, 
de aceea ne ridicăm prin credinţă, pentru că fără credinţă nu putem atinge lucrurile mai 
presus de fire. învierea Domnului Hristos este un lucru mai presus de fire si nu-1 poţi 
înţelege cu gândurile firii. 

Să vedem ce se spune mai departe în alcătuirea la care ne este luarea aminte. Iarăşi lucruri 
greu de înţeles si de primit: că împăratul împăraţilor si Domnul domnilor, Domnul nostru 
Iisus Hristos, merge să Se junghie si să Se dea de mâncare credincio-silor. Dacă am lua 
lucrurile în înlănţuirea lor, la Cina cea de Taină, în Joia cea Mare, Domnul Hristos le-a 
spus ucenicilor Săi că pot să mănânce trupul Său si să bea sângele Său. Ar fi putut cineva 
să se întrebe ca iudeii de odinioară, cum se poate aceasta? Acum, în Sâmbăta cea Mare, în 
prima liturghie care se face după Joia cea Mare, ni se spune că "împăratul împăraţilor si 
Domnul domnilor merge să Se junghie si să Se dea de mâncare credin-ciosilor". Este 
vorba despre ceea ce s-a întâmplat la Cina cea de Taină. în fata ucenicilor există Trupul si 
Sângele Mântuitorului nostru Iisus Hristos. Acum ni se spune că Trupul si Sângele pe care 
le primim sunt Trupul si Sângele împăratului împăraţilor si ale Domnului domnilor. 

Lucrurile sunt asa de minunate si asa de jos le coborâm noi... Domnul nostru Iisus 
Hristos ni Se dă ca să se facă din Trupul Lui - trupul nostru. 

Asa de minunate si asa de măreţe sunt lucrurile acestea! Biserica ne spune că Domnul 
Hristos nu este singur în această împrejurare, ci merg înaintea Lui "toate puterile îngereşti 
cu toată domnia si stăpânia, cu heruvimii cei cu ochi mulţi (cu mul-tă cunoştinţă), si cu 
serafimii cei cu câte sase aripi, fetele aco-perindu-si si cântând cântarea aliluia, aliluia, 
aliluia". Heruvimii si serafimii, care ştiu ce au în fată, îsi acoperă fetele. N-au curajul să 
privească direct, n-au curajul să se unească direct cu lucrurile măreţe care se întâmplă. Iar 
noi, nişte păcătoşi, ne împărtăşim cu Trupul si Sângele Domnului nostru Iisus Hristos cu 
nepăsare, pentru că de multe ori suntem nepăsători, ca urmare a păcatelor noastre. Nu mai 
vedem măretiile lui Dumnezeu, ci vedem interesele noastre. Or, ar trebui să vedem 
măretiile lui Dumnezeu, să izbucnim si noi din sufletele noastre nu o cântare învăţată de 
undeva, ci o cântare întru simţire. 

Noi nu putem înţelege cât trebuie din lucrurile lui Dumnezeu. Dacă le-am înţelege, ar fi 
mai prejos de noi si n-am avea nici un folos din ele. Avem folos din ele, chiar din 
neînţelegerea lor, tocmai pentru că sunt mai presus de noi. Este mai mult să ştii că un 
lucru e mai presus de înţelegere decât să crezi că l-ai înţeles, mai ales dacă este vorba de 
lucrurile lui Dumnezeu. Firea noastră nu poate descoperi adevărurile lui Dumnezeu, ci cel 
mult le poate primi prin credinţă. 

Vom sărbători mâine, dacă ne ajută Dumnezeu, învierea Domnului nostru Iisus Hristos. 
Gândul la învierea Domnului nostru Iisus Hristos nu ne părăseşte niciodată. Toate 
liturghiile depline, toate liturghiile Sfântului Ioan Gură de Aur si ale Sfântului Vasile cel 
Mare sunt prăznuire de Paşti. Toate Duminicile, cu câteva excepţii, sunt reeditarea 
sărbătorii de Paşti. Dar avem si Pastile cele de la Paşti. Nu numai ca să intrăm într-o 
atmosferă de lumină duhovnicească, ci si ca să ne verificăm în privinţa raportării noastre 
la măreţia Sfintei învieri. în Biserica noastră dreptmăritore, în Biserica Ortodoxă, învierea 
Mântuitorului nostru Iisus Hristos este centrul credinţei noastre, asa cum Domnul Iisus 
Hristos este centrul simţirii, centrul vieţii noastre. 

Să ne ajute bunul Dumnezeu să ne putem cerceta pe noi înşine, măcar întru această zi, în 
privinţa felului cum ne raportăm la lucrurile dumnezeieşti. Să nu uităm că trebuie "să tacă 
tot trupul omenesc", să stea cu frică si cu cutremur în fata măreţiei lui Dumnezeu. Să nu 
uităm că trebuie să dispară orice gând pământesc când este vorba de lucruri cereşti. Să ne 
gândim la Cel ce merge să Se junghie si vine către noi să Se dea de mâncare nouă, 
credincioşilor; să nu uităm că merg înaintea Lui cetele îngereşti cu toată domnia si 
stăpânia, cu heruvimii cei cu ochi mulţi si serafimii cei cu câte sase aripi, fetele 
acoperindu-si si cântând cântarea aliluia, aliluia, aliluia! 

Să avem conştiinţa că trebuie în toată vremea să izbucnim din sufletele noastre cântări de 
mărire si să zicem împreună cu ei: aliluia, aliluia, aliluia! 

MAICA DOMNULUI - OCROTITOAREA 

NOASTRÂ 



Mănăstirea Brâncoveanu 
8 septembrie 1997 



Dintre îndemnurile pe care le primim la sfintele slujbe în legătură cu Maica Domnului, 
cele mai obişnuite sunt să o pome-nim pe Maica Domnului si să o mărim pe Maica 
Domnului. Suntem îndemnaţi să o pomenim pe Maica Domnului când ni se spune "Pe 
preasfânta, curata, preabinecuvântata, mărita, Stăpâna noastră, de Dumnezeu Născătoarea 
si pururea Fecioara Măria cu toţi sfinţii să o pomenim", iar noi răspundem cu o rugăciune: 
"Preasfântă Născătoare de Dumnezeu, miluieste-ne pe noi". 

îndemnul să o mărim pe Maica Domnului îl primim când ni se spune: "Pe Născătoarea de 
Dumnezeu si Maica luminii, întru cântări cinstindu-o, să o mărim". De cele mai multe ori, 
la acest îndemn răspundem cu o alcătuire din veacul al VUI-lea, o alcătuire scrisă de 
Cosma Melodul si care s-a răspândit în Sfânta noastră Biserică: "Ceea ce eşti mai cinstită 
decât heruvimii si mai mărită fără de asemănare decât serafimii, care fără stricăciune, pe 
Dumnezeu Cuvântul ai născut, pe tine, cea cu adevărat Născătoare de Dumnezeu, te 
mărim". 

Vorbim cu Maica Domnului si-i spunem: "Da, Maică, te mărim! Te mărim pentru că «eşti 
mai cinstită decât heruvimii»", adică mai cinstită decât cei care sunt în apropierea lui 
Dumnezeu, fiinţele cereşti care se numesc heruvimi si care aduc mărire lui Dumnezeu. 
Mai sunt si alte fiinţe preamăritoare de Dumnezeu, din imediata apropiere a lui 
Dumnezeu, serafimii. Si zicem către Maica Domnului: "Eşti mai mărită, fără de 
asemănare, decât serafimii". Eşti mai presus de heruvimi, eşti mai presus de serafimi, 
pentru că "fără stricăciune pe Dumnezeu Cuvântul ai născut" si de aceea, pe tine, 
"Născătoare de Dumnezeu, te mărim". 

Astăzi am primit îndemnul să o mărim pe Maica Domnului. Nu ni 1-a dat cineva anume, ci 
ni l-am dat noi, când am zis: "Măreşte, suflete al meu, pe ceea ce s-a născut din cea 
stearpă, pe Fecioara Măria". Oare, împlinim noi cum trebuie acest îndemn? O pomenim 
pe Maica Domnului cu cuvenită pomenire? O mărim pe Maica Domnului cu cuvenită 

mărire, ca si când ni s-ar părea că nu spunem destul, că nu simţim destul întru 
pomenirea si mărirea pe care le aducem Maicii Domnului? 

După ce spunem cuvintele acestea de îndemn, zicem: "Străin lucru este maicilor fecioria, 
străină este si fecioarelor naşterea de fii". Deci două lucruri care nu se potrivesc unul cu 
altul. Nu se potriveşte starea de mamă cu starea de fecioară. Cineva nu poate să fie si 
fecioară si mamă. Si totuşi, cineva a fost si fecioară si mamă. Cine? Maica Domnului! Si 
zicem: "Străin lucru este maicilor fecioria, străin si fecioarelor naşterea de fii, dar întru 
tine, de Dumnezeu Născătoare, amândouă s-au rânduit". Maica Domnului a născut fiind 
fecioară, a rămas fecioară si este pururea fecioară. Este un lucru uimitor pentru noi, un 
lucru la care poate că noi nu ne-am fi gândit, dar pe care ne învaţă Biserica noastră să-1 
gândim: că Maica Domnului este Maică pururea fecioară. Si zicem mai departe, vorbind 
cu Maica Domnului: "pentru aceasta (pentru că prin puterea lui Dumnezeu s-au rânduit 
aceste două lucruri întru tine, fecioria si naşterea) toate seminţiile pământului, pe tine te 
mărim". 

Astăzi este o zi de bucurie; o zi de bucurie care a început cândva si care nu se sfârşeşte 
niciodată. Doi oameni evlaviosi, sfinţii, drepţii, dumnezeieştii Părinţi Ioachim si Ana, n- 
aveau copii. Doreau să aibă copii si se rugau lui Dumnezeu să aibă co-pii. Dumnezeu le-a 
ascultat rugăciunea si le-a dat pe "preasfânta, curata, preabinecuvântata, mărita, Stăpâna 
noastră, de Dumnezeu Născătoarea si pururea Fecioara Măria". Le-a dat un copil care 
avea să-L nască pe Mântuitorul. Bucuria aceea, a părinţilor care doreau să aibă copil si au 
primit pe Maica Domnului, nu s-a mai sfârşit până acum si n-o să se mai sfârşească 
niciodată, pentru că fiica lor este Maica Domnului si este mama noastră, a tuturor. 

La slujba de astăzi, de la Sărbătoarea Naşterii Maicii Domnului, si în toate zilele 
următoare, până la 1 5 septembrie, spunem la sfintele slujbe si cuvintele acestea, vorbind 
cu Maica Domnului: "Naşterea ta, de Dumnezeu Născătoare, bucurie a vestit la toată 
lumea. Că din tine a răsărit Soarele dreptăţii, Hristos Dumnezeul nostru. Si dezlegând 
blestemul a dat binecu-vântare, si stricând moartea ne-a dăruit nouă viată veşnică". Ii 
spunem Maicii Domnului că naşterea ei a vestit bucurie la toată lumea. Toţi cei care 
credem în Maica Domnului ne bucurăm că ştim de Maica Domnului, ne bucurăm că o 
avem pe Maica Domnului apropiată nouă, ne bucurăm că o avem pe Maica Domnului 
ajutătoare nouă, ne bucurăm că o avem pe Maica Domnului ocrotitoare nouă, ne bucurăm 
că o avem pe Maica Domnului mijlocitoare pentru noi, ne bucurăm că o avem pe Maica 
Domnului rugătoare pentru noi. 

Toate bucuriile credinţei noastre, toate bucuriile creştine: bucuria de Domnul Hristos, 
bucuria de învăţătura Domnului Hristos, bucuria din Jertfa Domnului Hristos, bucuria din 
învierea Domnului Hristos, bucuria din înălţarea la cer a Domnului Hristos, bucuria din 
gândul la cea de-a doua venire a Domnului Hristos, bucuria din tot ce ştim despre Domnul 
Hristos, bucuria din Sfânta Liturghie pe care ne-a lăsat-o Domnul Hristos, bucuria din 
Sfânta împărtăşire cu Sfintele Taine, cu Trupul si Sângele Domnului Hristos, toate 

acestea, într-un fel, vin prin Maica Domnului. Asa că bucurie a vestit naşterea Maicii 
Domnului la toată lumea. 

Noi suntem cinstitori ai Maicii Domnului. De ce o cinstim noi pe Maica Domnului, de ce 
o pomenim pe Maica Domnului, de ce o mărim pe Maica Domnului? Cel dintâi răspuns la 
întrebarea aceasta este: "Pentru că asa ne învaţă Biserica noastră!" Asa ne-am pomenit. 
Ne-am pomenit în lumea aceasta ca cinstitori ai Maicii Domnului. Am trăit de-a lungul 
vieţii noastre cu gândul la Maica Domnului. 

Nu ştiu dacă ati băgat de seamă că între rugăciunile de mulţumire după ce ne împărtăşim 
cu Sfintele Taine, este si o rugăciune către Maica Domnului, în care se arată ce trebuie să 
credem noi, să simţim noi, în legătură cu Maica Domnului: "Preasfântă Stăpâna mea, de 
Dumnezeu Născătoare". Nu zicem "Preasfântă Stăpâna noastră". Ca si când ni s-ar atrage 
atenţia: "Bagă de seamă, stai în fata Maicii Domnului si spui cuvinte care te privesc pe 
tine". Nu te interesează ce zic alţii, ce gândesc alţii. Tu, preasfântă Stăpâna mea, 
Născătoare de Dumnezeu. Deci te ştiu Născătoare de Dumnezeu si Stăpână, dar Stăpâna 
mea. "Preasfântă Stăpâna mea, de Dumnezeu Născătoare, care eşti lumina întunecatului 
meu suflet". Lumină întunecatului meu suflet... Deci o socotim pe Maica Domnului 
lumină. De ce? Pentru că fiind Maica Luminii, Maica Domnului Hristos, este si ea lumină. 
Deci, "Preasfântă Stăpâna mea, de Dumnezeu Născătoare, care eşti lumina întunecatului 
meu suflet, nădejdea, acoperământul, scăparea, mângâierea si bucuria mea". 

Ce să fie Maica Domnului pentru noi? Nădejde. încă o nădejde! De ce? Pentru că avem 
ajutorul Maicii Domnului. Si dacă ştim de ajutorul Maicii Domnului, de ocrotirea Maicii 
Domnului, de acoperământul Maicii Domnului, de mijlocirea Maicii Domnului si de 
rugăciunile Maicii Domnului, avem un plus de nădejde. Maica Domnului este nădejde: 
"Toată nădejdea mea spre tine o pun Maica lui Dumnezeu, păzeste-mă sub sfânt 
acoperământul tău". 

Ce mai este Maica Domnului? Acoperământ. Ce înseamnă "acoperământ"? Nu că stă 
Maica Domnului cu ceva întins deasupra noastră, ci că Maica Domnului este apărătoarea 
noastră. Ne scoate din primejdii, ne apără de rele. "Apărătoare Doamnă, pentru biruinţă 
mulţumiri, izbăvindu-ne din nevoi, aducem tie, Născătoare de Dumnezeu" care eşti 
apărătoare pentru noi. 

Nădejdea, acoperământul, scăparea, adică un fel de refugiu al nostru. Maica Domnului 
este o mângâiere pentru noi. Câtă vreme ne trăiesc părinţii, câtă vreme ne trăieşte mama, 
parcă avem pe cineva. Chiar dacă ne-am putea gândi vreodată că ne-ar părăsi toată lumea, 
mama nu ne părăseşte. 

Mi-aduc aminte, a fost odată la noi la mănăstire o împrejurare mai grea si mama a zis: 
"Apoi, dacă nu mai poţi sta aici, să vii acasă, că doar tu ai unde veni". E ceva atât de 
înduioşător... Vedeţi ce înseamnă inima de mamă? Nu te lasă niciodată. Te lasă alţii, nu te 

vor, te ocolesc, te resping, te marginalizează, te împing, te asupresc. Asa ceva nu poate 
face mama! Pot face străinii, dar cine are inimă de mamă, nu poate. "Apoi tu, dacă nu mai 
poţi sta aici, să vii acasă că doar tu ai unde veni...". Dacă mama cea pământească poate 
face asa ceva, gânditi-vă la Maica Domnului! Maica Domnului să ne părăseas-că 
vreodată? Se poate cumva să ne părăsească Maica Domnului? Nu se poate! De ce nu se 
poate? Pentru că este mamă, pentru că are inimă de mamă. Noi zicem "Maica Domnului" 
ca si când am zice un titlu. Or, noi trebuie să ştim că Maica Domnului este mamă. Si nu 
este mamă numai pentru Domnul Hristos, este mamă pentru toţi cei care vrem s-o avem 
de mamă. 

Maica Domnului ne cheamă la Domnul Hristos, ne cheamă să fim aproape de Domnul 
Hristos. Domnul Hristos ne este binevoitor, vrea să ne ocrotească asa cum găina îsi 
întinde aripile peste puii ei. Ati văzut cloştile, cum îsi adună, seara, puişorii în jurul lor, 
cum îi acoperă si le dau căldură din trupurile lor? Asa face mama cloşcă, asa face mama 
mamă si asa face Maica Domnului: ne duce la Domnul Hristos si ne recomandă si pe noi, 
cum i-a recomandat pe cei de la Nunta din Cana Galileii, care nu mai aveau vin si cărora 
Domnul Hristos le-a făcut vin din apă (cf. Ioan 2). De ce? Pentru că a mijlocit Maica 
Domnului. Sigur că ne ajută Dumnezeu în primul rând. Dar, de multe ori ne gândim că 
suntem păcătoşi si că nu suntem vrednici să se ocupe Dumnezeu de noi. Dumnezeu nu ne 
lasă niciodată! Nu ne lasă niciodată, prin oricât de grele împrejurări am trece. Ori de-am fi 
bolnavi, ori de-am fi infirmi, ori de-am fi neputincioşi, Dumnezeu nu ne lasă. Nu ne lasă 
nici Maica Domnului. Maica Domnului este cu noi si ne ajută, ne întăreşte, se roagă 
pentru noi, ne ocroteşte si ne mângâie. 

"Lumina întunecatului meu suflet, nădejdea, acoperămân-tul, scăparea, mângâierea si 
bucuria mea". Aceasta este Maica Domnului pentru noi: ne duce la Domnul Hristos, Care 
a vrut si vrea să ne ocrotească, să ne ajute si să ne acopere cum acoperă găina puii săi. V- 
as ruga, când mai vedeţi câte-o cloşcă întin-zându-si aripile peste puişorii săi, să vă gândiţi 
că Domnul Hristos a zis: "De câte ori am voit să adun pe fiii tăi, cum adună pasărea puii 
săi sub aripi" (Luca 13, 34). 

Niciodată nu putem fi singuri când II avem pe Dumnezeu. Niciodată nu suntem singuri 
când o avem pe Maica Domnului. Niciodată nu suntem singuri când îi avem pe sfinţii lui 
Dumnezeu. Niciodată nu suntem părăsiţi când Dumnezeu este cu noi, când Maica 
Domnului este cu noi. Stiti cine este părăsit? Acela care vrea să fie părăsit, acela care 
înjură, acela care minte, acela care fură, acela care face scandal, acela care bea, care se 
îmbată si face rele-n casă. Acela nu este cu darul lui Dumnezeu si aceluia i-ar putea zice 
Domnul Hristos: "De câte ori voit-am să vă adun cum adună găina puii săi sub aripi, dar 
n-ati vrut". Cine vrea să fie cu Dumnezeu, II are pe Dumnezeu. Cuvintele lui sunt 
cuvintele lui Dumnezeu, gândurile lui sunt gândurile lui Dumnezeu, simţirea lui este 
simţirea lui Dumnezeu. 

Să aveţi mai multă încredere în Dumnezeu, mai multă încredere în Maica Domnului, 
mai multă încredere în bunătatea lui Dumnezeu si în bunătatea Maicii Domnului. "Pe 
Născătoarea de Dumnezeu si Maica Luminii, întru cântări cinstind-o să o mărim". Să o 
mărim cum a mărit-o Dumnezeu când a ales-o. Să o mărim cum a mărit-o Fiul său când S- 
a sălăşluit în pântecele ei cel pururea fecioresc. Să o mărim cum a mărit-o îngerul 
binevestitor care i-a zis: "Binecuvântată eşti tu între femei" (Luca 1, 28). Să o mărim cum 
a mărit-o Elisabeta, plină de Duhul Sfânt, care a zis: "Binecuvântată eşti tu între femei si 
binecuvântat este rodul pântecelui tău" {Luca 1, 42). Să o mărim cum a mărit-o femeia 
care a ridicat glas din popor si a zis către Domnul Hristos: "Fericit este pântecele care Te- 
a purtat si fericiţi sunt sânii pe care i-ai supt" {Luca 11, 27). Să o mărim cum au mărit-o 
îngerii si toţi sfinţii, cum a mărit-o Biserica în toată vremea si să nu ne lăsăm încurcaţi în 
gândurile noastre si în simţirile noastre de oameni care nu sunt cinstitori ai Maicii 
Domnului. Să-i lăsăm în pace, să ne rugăm pentru ei, să-i ocolim când ne spun că nu 
facem bine când o cinstim pe Maica Domnului. 

Sfârşesc aceste gânduri si aceste cuvinte pe care vi le-am spus vouă si mi le-am spus si 
mie, din care m-am bucurat si eu si din care v-ati bucurat si voi si vă mai zic încă o dată 
cum a zis mama, Dumnezeu s-o odihnească: "Tu, dacă nu mai poţi sta aici, să vii acasă, că 
ai unde veni". Apoi să stiti că Maica Domnului zice tot asa către noi. 

Dumnezeu să ne ajute, Maica Domnului să ne ocrotească si să ne înteleptească, pentru ca 
să avem bucuria pe care o dă Maica preacurată, Maica bucuriei. Amin! 

Mărire Tatălui si Fiului si Sfântului Duh. Amin! 

ICOANA MAICII DOMNULUI 
NEFĂCUTĂ DE MÂNĂ OMENEASCĂ 



Mănăstirea Brâncoveanu 
12 iulie 1996 



Săptămâna trecută, în 5 iulie, am făcut pomenire despre Sf. Atanasie al Athonului, cel care 
a înfiinţat cea dintâi mănăstire în Muntele Athos. Cu prilejul acela am amintit unele 
cuvinte care se spun la Sfântul Munte, unele gânduri pe care le poartă cei de acolo în 
minte si care sunt îndrumătoare si pentru viata noastră. Astăzi, pornind tot de la ceva de la 

Sfântul Munte, de la icoana făcătoare de minuni cea nefăcută de mână omenească, pe 
care o pomenim astăzi si care se găseşte la Sfântul Munte, as vrea să vă spun câteva 
cuvinte despre altfel de icoane ale Maicii Domnului. 

Mai întâi să pomenim icoana pe care o avem cel mai la îndemână, icoana făcută Maicii 
Domnului de Sfânta noastră Biserică, pe care nu o vedem, dar o auzim - icoana sufletului 
Maicii Domnului. Cu această icoană ne întâlnim la dumnezeies-tile slujbe, când se spune: 
"Pe preasfânta, curata, preabinecu-vântata, mărita, Stăpâna noastră, de Dumnezeu 
Născătoarea si pururea Fecioara Măria, cu toţi sfinţii să o pomenim". Cuvintele acestea ne 
pun în atenţie unele calităţi ale Maicii Domnului, nu asa, simplu, ca un gând, ci ca o 
întemeiere de credinţă. 

Mai întâi ni se spune să o pomenim pe ceea ce este preasfântă. Noi îi cinstim pe sfinţii lui 
Dumnezeu si suntem îndemnaţi să o pomenim pe Maica lui Dumnezeu împreună cu toţi 
sfinţii, dar ca pe ceea ce este mai mare decât toţi sfinţii. 

Apoi spunem despre Maica Domnului că este curată: "Pe preasfânta, curata". Este curată 
pentru că nu poate să fie cineva sfânt fără să fie si curat. întâi ne gândim la o viată curată 
si apoi ne gândim la o viată sfântă. 

Cine este sfânt si curat, este binecuvântat de Dumnezeu. Noi, despre Maica Domnului 
spunem că este preabinecuvânta-tă: "Pe preasfânta, curata, preabinecuvântata" . 

Si pentru că este sfântă, curată, este si mărită. Este mărită ca una care este "mai înaltă 
decât cerurile si mai curată decât strălucirile soarelui", ca una care este "mărirea a toată 
lumea". Spunem despre Maica Domnului că este "lauda fecioriei, bise-rică sfinţită si rai 
cuvântător", că este mărită ca una pe care n-o poate cuprinde cuvântul si mintea. Este mai 
presus de minte si de cuvânt. Asa este prezentată Maica Domnului în cuvintele Bisericii si 
o mărim si noi după puterea noastră: "mărita, Stăpâna noastră". O ştim pe Maica 
Domnului rugătoare pentru noi si îndrumătoare a noastră si de aceea ne supunem cu 
mintea Maicii Domnului si o cinstim ca pe ceea ce este Stăpâna noastră. 

Maica Domnului este nu numai preasfântă, curată, preabi-necuvânată ci si de Dumnezeu 
Născătoare. De ce? Pentru că L-a născut pe Fiul lui Dumnezeu care S-a făcut om, a născut 
un om unit cu Dumnezeu din pântecele ei. Maica Domnului L-a născut pe Domnul nostru 
Iisus Hristos mai presus de minte si de cuvânt, mai presus de fire. 

O numim pe Maica Domnului si pururea Fecioară. Fecioară înainte de naştere, Fecioară 
în naştere, Fecioară după naştere si pururea Fecioară. 

Aceasta este icoana pe care i-o face Biserica prin cuvânt, Maicii Domnului. Dar noi 
pomenim astăzi o icoană nefăcută de mână. Bineînţeles că si această icoană făcută prin 
cuvânt este nefăcută de mână, dar cea pe care o pomenim astăzi este cea pe care însăşi 
Maica Domnului a făcut-o. Este firesc să ne între-băm: "Si-a făcut Maica Domnului si o 

icoană prin cuvânt?" Răspunsul îl găsim în Sfânta Evanghelie de la Luca, unde se spune 
că preasfânta Fecioară Măria, când a auzit cinstirea adusă ei de către îngerul binevestitor 
si când i s-a vestit că este aleasă să-L nască pe Fiul lui Dumnezeu făcut om, a zis: "Cum 
va fi aceasta, de vreme ce eu nu ştiu de bărbat?" {Luca 1, 34). Prin cuvintele acestea, 
Maica Domnului si-a arătat viata ei superioară, si-a arătat curăţia ei sufletească si 
trupească, nu numai în înţelesul că n-a avut nici un fel de legătură cu vreun bărbat, ci mai 
ales în înţelesul că nici nu s-a gândit la asa ceva: "de vreme ce eu nu ştiu de bărbat", 
îngerul binevestitor i-a spus cum va fi aceasta si atunci Fecioara Măria a zis: "Iată roaba 
Domnului, fie mie după cuvântul tău!". Este tot o alcătuire a icoanei: "Nu ştiu de bărbat" 
si "Iată roaba Domnului, fie mie după cuvântul tău". Supunerea aceasta fată de voia lui 
Dumnezeu este cuprinsă în icoana pe care si-a făcut-o Maica Domnului sieşi. 

Mai cunoaştem un cuvânt al Maicii Domnului, cel de la Nunta din Cana Galileii, unde s-a 
arătat binevoitoare fată de cei care nu mai aveau vin si mijlocitoare pentru ei la Domnul 
nostru Iisus Hristos. Si aceasta face parte din icoana Maicii Domnului cea nefăcută de 
mână, dar făcută din cuvânt, din înţelegere. Si a mai zis ceva Maica Domnului, 
împlinindu-si icoana: "Faceţi orice vă va spune" (Ioan 2, 5). Este singurul cuvânt adresat 
oamenilor de Maica Domnului, cuvânt care îndreaptă gândurile oamenilor către Domnul 
Hristos si arată smerenia Maicii Domnului. 

Mai departe, tot din icoana cea nefăcută de mână omenească a Maicii Domnului, este ceea 
ce numim noi "cântarea Maicii Domnului". Sunt cuvintele de preamărire a lui Dumnezeu 
spuse în casa Sfintei Elisabeta de către Maica Domnului: "Măreşte suflete al meu pe 
Domnul, si s-a bucurat duhul meu de Dumnezeu, Mântuitorul meu, că a căutat spre 
smerenia roabei Sale. Că, iată, de acum mă vor ferici toate neamurile. Că mi-a făcut mie 
mărire Cel Puternic si sfânt numele Lui. Si mila lui în neam si în neam spre cei ce se tem 
de El" (Luca 1, 46-50). Si în aceste cuvinte o vedem pe Maica Domnului în legătură cu 
Dumnezeu, preamăritoare de Dumnezeu si cu smerenie în fata lui Dumnezeu. 

Aceasta este icoana făcută de Maica Domnului însăşi, prin cuvintele care ne-au rămas în 
Sfânta Evanghelie. 

Mai este o icoană nefăcută de mână omenească, făcută din cuvinte: icoana pe care i-a 
făcut-o îngerul binevestitor si icoana pe care i-a făcut-o Duhul Sfânt prin Sfânta Elisabeta. 
La Bunavestire, îngerul binevestitor s-a prezentat în fata Fecioarei Măria si a zis: "Bucura- 
te, ceea ce eşti plină de har, Domnul este cu tine. Binecuvântată eşti tu între femei" {Luca 
1, 28). Cuvintele acestea ne-o prezintă pe Maica Domnului cinstită de înger, cinstită si de 
Dumnezeu, Care 1-a trimis pe înger. Si a mai zis îngerul: "Duhul Sfânt Se va pogorî peste 
tine si puterea Celui Preaînalt te va umbri; pentru aceea si Sfântul care Se va naşte din 
tine, Fiul lui Dumnezeu se va chema". Este vorba de Sfânta Treime, care si-a găsit locaş în 
Maica Domnului. Duhul Sfânt se va pogorî peste tine, puterea Celui Preaînalt te va umbri 
- Tatăl ceresc te va umbri - si Sfântul care se va naşte din tine - Domnul Hristos -, Fiul lui 
Dumnezeu se va chema. Asa că, în icoana nefăcută de mână omenească, dar făcută de 



48 
îngerul binevestitor, Maica Domnului este sub puterea Duhului Sfânt, sub puterea 
Tatălui ceresc si sub ocrotirea Mântuitorului nostru Iisus Hristos. 

Icoana aceasta făcută de înger este completată - si tot nefăcută de mână rămâne - prin 
Duhul Sfânt, Care i-a insuflat Sfântei Elisabeta cuvintele: "Binecuvântată eşti tu între 
femei" spuse si de îngerul binevestitor, după care Elisabeta a adăugat "si binecuvântat este 
rodul pântecelui tău. Si de unde mie aceas-ta, ca să vină la mine Maica Domnului meu?" 
(Luca 1, 42-43). 

Iată trei icoane nefăcute de mână omenească: una, făcută de sfânta noastră Biserică - "Pe 
preasfânta, curata, preabinecu-vântata, mărita, Stăpâna noastră, de Dumnezeu Născătoarea 
si pururea Fecioara Măria, cu toţi sfinţii să o pomenim"; una făcu-tă de îngerul 
binevestitor - "Bucură-te, ceea ce eşti plină de har, Domnul este cu tine. Binecuvântată 
eşti tu între femei.", "Duhul Sfânt Se va pogorî peste tine si puterea Celui Preaînalt te va 
umbri; pentru aceea si Sfântul care Se va naşte din tine, Fiul lui Dumnezeu Se va chema" 
si una făcută de Duhul Sfânt prin Sfânta Elisabeta - "Binecuvântată eşti tu între femei si 
binecuvântat este rodul pântecelui tău. Si de unde mie aceasta, ca să vină la mine Maica 
Domnului meu?". 

Să ne cercetăm pe noi înşine cât ne gândim si cum ne gândim la Maica Domnului; dacă 
avem în vedere aceste trei icoane nefăcute de mână omenească, sau ne dorim numai să 
vedem vreo copie sau chiar icoana originală datând din 1863, pe care o pomenim astăzi si 
care e nefăcută de mână omenească. 

Dumnezeu să ne ajute să ne luminăm mintea cu lumina cunoştinţei de Dumnezeu si să ne 
cercetăm pe noi înşine si în această latură a vieţii noastre, în privinţa cinstirii pe care i-o 
aducem sau nu i-o aducem Maicii Domnului. 

VUIETUL DUHULUI 



Mănăstirea Brâncoveanu 
14 iunie 1996 

Unul dintre gândurile pe care le am cel mai mult la inimă este gândul că Duhul Sfânt are 
un vuiet si că vuietul lui sunt sfintele slujbe. în Sfânta Evanghelie de la Ioan, acolo unde 
este scris despre convorbirea Domnului nostru Iisus Hristos cu fariseul Nicodim, Domnul 
Hristos a făcut afirmaţia că "Vântul suflă unde voieşte si tu auzi glasul lui, dar nu ştii de 
unde vine, nici încotro se duce" {Ioan 3, 8). Cuvântul acesta se poate spune tot asa de bine 
si despre Duhul, pentru capneuma în limba greacă înseamnă si vânt si duh. "Duhul suflă 

unde voieşte si tu auzi vuietul lui si nu ştii de unde vine si încotro se duce". Deci poate 
fi vorba de un vuiet al Duhului asa cum este vorba de un vuiet al vântului. 

Tot în Sfânta Evanghelie de la Ioan, la un praznic al iudeilor, Domnul Hristos a zis către 
ascultătorii Săi: "Dacă însetează cineva, să vină la Mine si să bea. Cel ce crede în Mine, 
precum a zis Scriptura: râuri de apă vie vor curge din pântecele lui" {Ioan 7, 37-38). Este 
vorba despre Duhul pe care aveau să-L primească cei ce credeau în Hristos, pentru că 
Duhul nu se coborâse încă. Duhul este asemănat aici nu cu vântul, ci cu un râu care 
vuieşte pornind nu din afara credincioşilor, ci din credincioşii însisi. Cei ce vor crede, 
râuri de apă vie vor curge din fiinţa lor. 

La pogorârea Duhului Sfânt se spune că s-a auzit un vuiet ca o vijelie care vine repede (cf. 
Fapte 2, 2). încă o dată vuiet! De trei ori vuietul Duhului: prima dată comparat cu vântul 
din convorbirea Domnului Hristos cu fariseul Nicodim; a două oară asemănat cu vuietul 
râului care curge din fiinţa celui ce a primit pe Duhul Sfânt, si a treia oară asemănat cu 
vuietul care s-a auzit la pogorârea Sfântului Duh peste Sfinţii Apostoli. 

Domnul Hristos spune despre Duhul Sfânt: "El pe Mine Mă va preamări". Dacă facem o 
legătură între cuvântul acesta si vuietul Duhului, ne putem gândi foarte bine că Duhul 
Sfânt are ca lucrare preamărirea Mântuitorului nostru Iisus Hristos. Biserica noastră este o 
Biserică preamăritoare, Biserică doxolo-gică, este Biserică aducătoare de preamărire lui 
Dumnezeu, lucru care se realizează prin Duhul Sfânt la sfintele slujbe. Sfintele slujbe sunt 
o lucrare a Duhului Sfânt, atât după conti-nutul lor, cât si după felul în care se fac. Duhul 
Sfânt ne dă gândurile de la sfintele slujbe cuprinse în Molitfelnic, în Liturghier, în cărţile 
de la strană si de la altar. De fapt sfintele slujbe sunt ceea ce Duhul Sfânt a descoperit 
Bisericii pentru slava lui Dumnezeu si pentru mântuirea credincioşilor. 

Noi avem un dar de la Dumnezeu: acela de a spune cele rostite de Duhul Sfânt si de a auzi 
cele cuprinse în cărţile de slujbă. Sfintele slujbe ale Bisericii noastre sunt făcute pentru 
toţi credincioşii din biserică, adică sunt făcute nu numai pentru preot si pentru cântăreţ, de 
pildă, sau pentru cititorii de la strană, ci pentru toţi oamenii care iau parte la ele. Slujbele 
trebuie făcute în asa fel încât să fie auzite de toţi, ca toţi să se folosească de cuprinsul lor 
si de gândurile Duhului Sfânt. 

Dacă avem reţineri la slujbă, greşim în fata lui Dumnezeu si a credincioşilor prezenţi. 
Greşim în fata lui Dumnezeu, pentru că nu spunem lucrurile lui Dumnezeu cu convingerea 
necesară, si greşim fată de credincioşi, prin faptul că nu le dăm posibilitatea să se 
împărtăşească de darurile Duhului Sfânt din cuprinsul sfintelor slujbe. In loc să audă 
vuietul Duhului, preamărirea lui Dumnezeu, cinstirea Maicii Domnului, cinstirea sfinţilor 
si rugăciunile către sfinţi, credincioşii aud doar un zum-zet! Asta nu-i destul! Greşeşte 
oricine are de cântat sau de citit la strană si nu face lucrul acesta la nivelul cuvenit. Nu 
vizez pe nimeni, deşi fiecare se poate cerceta si poate să ştie dacă îl priveşte chestiunea 
aceasta. 

Lucrurile lui Dumnezeu trebuie spuse cu apăs, lucrurile lui Dumnezeu trebuie spuse cu 
siguranţă, cu convingere, pentru că asa le-a spus Duhul Sfânt. Când apostolii au primit pe 
Duhul Sfânt si au fost sub puterea Duhului Sfânt, au început să vor-bească nu numai în 
limba cunoscută de ei, ci în limbile pe care le-a dat lor Duhul Sfânt. Dar ce au spus? Nu 
ştim cuvintele pe care le-au spus, ci ştim ce au spus: mărirea lui Dumnezeu. Cei care i-au 
ascultat pe Sfinţii Apostoli sub puterea Duhului Sfânt, au zis: "Ii auzim pe ei vorbind în 
limbile noastre despre faptele minunate ale lui Dumnezeu!" {Fapte 2, 11). 

Slujbele noastre spun măririle lui Dumnezeu. Si noi, care ascultăm slujba, trebuie să 
auzim măririle lui Dumnezeu. Dacă n-auzim măririle lui Dumnezeu, pentru că nu sunt 
spuse cu glas hotărât, la intensitatea cuvenită, atunci greşeşte înaintea lui Dumnezeu cel 
care face să nu se audă măririle lui Dumnezeu. Le aude el, le aude poate vecinul lui, dar 
nu le aud cei din biserică. De ce? Pentru că nu vrea acela să spună măririle lui Dumnezeu 
cu glas hotărât, cu glas cuvenit. 

Este adevărat că nu este necesară nici vreo intensitate care să deranjeze dar, în orice caz, 
să avem conştiinţa că suntem lucrători pentru preamărirea lui Dumnezeu, pentru conştiinţa 
noastră si pentru conştiinţa credincioşilor care sunt de fată. Slujbele nu sunt ale noastre, 
slujbele sunt ale lui Dumnezeu pentru toţi credincioşii care sunt de fată. 

Să spunem cu hotărâre lucrurile care sunt spre preamărirea lui Dumnezeu si angajante 
pentru ceilalţi credincioşi, asa încât să poată participa si ei la vuietul Duhului. 

Dumnezeu să ne ajute! 

DESPRE MĂNĂSTIRE SI CĂLUGĂRI 



Mănăstirea "Sub Piatră" 
9 iulie 1998 



M-am gândit ca astăzi să vorbesc ceva despre mănăstire si despre călugări, deşi a le vorbi 
călugărilor despre călugări s-ar părea că este un lucru de prisos. Si totuşi... poate că nu 
este. Voi căuta să scot în evidentă nişte as-pecte de mare importantă si pe care oamenii, în 
general, nu le prea au în vedere. 



51 
Cine ar putea răspunde la întrebarea "ce este o mănăstire"? Sunt foarte multe lucruri în 
lumea aceasta pe care le ştim fără să le putem defini. Cineva care aude de mănăstire se 
gândeşte la un loc unde trăiesc călugării, unde oamenii se duc să se roage sau să facă într- 
un fel să se roage alţii pentru ei... deci se gândeşte la un loc de rugăciune. Fără îndoială, 
mănăstirea este un loc de rugăciune! 

Pentru cei mai mulţi oameni, un călugăr nu este - hai să zicem o vorbă pe care de multe 
ori o folosim în înţeles peiorativ - un om ca toţi oamenii. într-adevăr, pozitiv privind 
lucrurile un călugăr nu este un om ca toţi oamenii. Si-atunci, cum este? Sub nivelul, sau 
deasupra nivelului celorlalţi oameni? S-ar putea întâmpla să fie si sub nivelul celorlalţi, în 
cazul în care nu-i deplin ca sănătate, însă călugăria presupune oameni de excepţie. 
Oameni de excepţiei Omul obişnuit nu poate fi călugăr! Dacă devine călugăr, nu este 
călugăr deplin, este un improvizat în călugărie. 

Călugăria este o viată mai presus de viata obişnuită. Nimeni nu este obligat să se 
călugărească însă, dacă se face călugăr, este obligat să fie călugăr! Părintele Arsenie Boca, 
Dumnezeu să-1 odihnească, avea o vorbă: "Unii dintre călugări nu sunt călugări, ci cuiere 
de haine călugăreşti". In cazul acesta, un călugăr este sub nivelul omului obişnuit si nu 
numai că este un improvizat, ci este un ratat. Si sunt destul de mulţi călugări rataţi! De ce? 
Pentru că au început altfel decât ar fi trebuit să înceapă, pentru că au trăit altfel decât ar fi 
trebuit să trăiască, iar cineva care trăieşte oricum, ajunge orice si oricum. 

Călugăria este o chestiune foarte, foarte serioasă! Viata la nivelul obişnuit, viata de 
familie adică, o duc cei mai mulţi (bineînţeles, sunt si acolo nedesăvârşiri, insuficiente); 
este sigur sută la sută că Dumnezeu 1-a făcut pe om ca acesta să nu fie singur pe pământ, 
că Dumnezeu 1-a făcut pe om bărbat si femeie, că Dumnezeu i-a binecuvântat pe oameni 
să fie cu familie, chiar dacă există si altă posibilitate. Si există... însă numai pentru oameni 
de excepţie sau pentru oameni care pot face nişte lucruri care cer un efort deosebit. 

Călugăria este elita Bisericii. Se ştiu si multe insuficiente, se ştiu si multe devieri, se ştiu 
si multe nepotriviri în viata călugărilor, se ştiu si multe căderi ale călugărilor. Acestea nu 
scad călugăria în sine, ci arată că oamenii care s-au încadrat în călugărie - nu au fost de 
călugărie. 

Mama mea, Dumnezeu s-o odihnească, îmi spunea că o femeie de la noi, lelea Sana lui 
Adam, cânta iarna, în şezătoare, un cântec - nu i-am ştiut niciodată melodia, dar reţin 
versurile: 

Pe dealul cu strugurii 
Plimbă-să călugării, 
Blăstămându-si părinţii: 
De ce i-or călugărit, 
Si nu i-or căsătorit? 

Este un punct de vedere, o zicere, care poate fi adevărată sau nu, pentru că, în general, 
nu părinţii îi îndrumă pe copii să se călugărească. Numai că sunt unii care se fac călugări 
înainte de vreme, înainte de a sti ce fac când se fac călugări si aceştia, în general, sunt 
improvizaţi si rataţi. Nouă nu ne este frică să spunem lucrurile acestea, pentru că sunt 
cunoscute; nu ne este frică să le spunem, pentru că sunt realităţi. Nu ne este teamă că 
spunând lucrurile acestea, cei care sunt călugări buni, călugări adevăraţi, ar avea ceva de 
suferit. 

Oamenii, în general, nu prea cred că poate exista o viată superioară, mai ales o viată 
superioară celei pe care o duc ei. Sunt foarte mulţi oameni care-i privesc pe călugări cu 
suspiciune si zic: "Dragă, nu se poate să trăiască viata pe care zic ei că o trăiesc". Deşi se 
poate! Sunt unii care trăiesc o viată exceptiona-lă, oameni de elită, oameni de elită ai 
Bisericii. Dar, într-adevăr, sunt si din aceia care nu trăiesc viata asa cum trebuie. De ce? 
Pentru că nu pot! Ca să trăieşti o viată superioară, trebuie să fii un om superior, trebuie să 
fii un om care tragi de tine, trebuie să fii un om matur, un om care ştii ce ai de făcut si de 
ce ai pornit pe calea aceasta. 

Cuvântul "călugăr" vine de la grecescul "calos gheron" si înseamnă "bătrân frumos". 
Bătrân frumos! Este un ideal! Să fii bătrân, uneori este un avantaj, alteori este un 
handicap. Bătrâ-netea vine diferit la oameni. Unii ajung bătrâni cu cuviinţă, alţii ajung la o 
bătrâneţe pe care poporul o exprimă în versurile: "Bătrâneţe haine grele / Ce n-as da să 
scap de ele". 

O bătrâneţe încuviinţată, o bătrâneţe echilibrată, o bătrâneţe ca rezultat al unei vieţi 
îngrijite, curate, sfinte, este un dar de la Dumnezeu. Gânditi-vă că Dumnezeu este înfăţişat 
ca un bătrân. De ce ca un bătrân? De ce nu ca un tânăr? Si tinere-tea are darurile ei! Mulţi 
sfinţi au fost tineri! Totuşi, Dumnezeu este înfăţişat ca un bătrân! Aceasta vrea să arate că 
Dumnezeu este "vechi de zile", nu este de ieri, de alaltăieri, ci din veşnicie. 

Cei care sunt la tinereţe si se pregătesc de viată, trebuie să ştie că bătrâneţea, maturitatea, 
tinereţea, copilăria si toate vârste-le omului sunt un dar de la Dumnezeu, la care ajung mai 
ales aceia care au o tinereţe curată, o tinereţe cinstită. Viata de familie asa cum a lăsat-o 
Dumnezeu si cum o vrea Dumnezeu, este un dar de la Dumnezeu. Dar există si 
posibilitatea să treci de viata de familie, mai sus. Dacă treci de viata de familie ca să 
ajungi la o viată superioară, fără să te oblige cineva la aceasta, atunci trebuie să fii bătrân 
înainte de bătrâneţe. 

Ce înseamnă bătrân? înseamnă si înţelept. Dacă eşti călu-găr, trebuie să fii bătrân înainte 
de bătrâneţe, deci echilibrat, cinstit, înţelept, să ai calităţile bătrânului. Să fii ponderat mai 
mult decât un tânăr (poţi să ai entuziasmul tânărului dacă mai eşti capabil de entuziasmul 
tânărului). In orice caz, dacă eşti bătrân de la tinereţe, adică echilibrat, ponderat, înţelept, 
angajat cu seriozitate, în cazul acesta ai si calităţile bătrânului, ai si capacităţile tânărului. 

Mare lucru să fie un călugăr tânăr cu calităţi de bătrân. încă o dată vă spun: când zic 
"bătrân", nu mă gândesc că omul acela nu mai face nimic, că a ajuns la inactivitate pentru 
că-i bătrân si deci a încheiat socotelile cu lumea aceasta. Nu! Mă gândesc la bătrânul acela 
care face tot ce poate, care aduce experienţa lui de o viată, concluziile lui de o viată, în 
fata lui Dumnezeu si în fata oamenilor. 

Un călugăr adevărat trebuie să fie "bătrân frumos"! Fie că este la tinereţe, fie că este la 
bătrâneţe, trebuie să aibă o frumuseţe sufletească; fără să se mai împiedice în nimicurile 
veacului acestuia, fără să îmbătrânească si patimile lui cu el, ci să lichideze tot ce mai are 
de lichidat. In loc de patimi să ajungă la virtuţi, să fie un om odihnitor, un om care nu a 
trăit degeaba, un om care aduce ceva în conştiinţa altora. 

Sunt atâţia oameni care-i preţuiesc pe călugări, chiar si pe cei nevrednici. Un călugăr 
nevrednic n-ar mai trebui preţuit, ci ar trebui marginalizat. Bine, nu suntem noi 
judecătorii, dar n-ai de ce să fii cinstitorul cuiva care nu-si împlineşte rostul pentru care 
este chemat de Dumnezeu sau la care s-a angajat el, crezându-se chemat de Dumnezeu. 

Viata călugărească fiind o viată de excepţie, este si superioară vieţii de familie, dar nu se 
poate spune că viata de familie nu are superioritatea ei! Un călugăr trebuie să fie desprins 
de lumea aceasta, pe când un om cu viata de familie trebuie să fie si în lumea aceasta. Să 
fie interesat si de lucrurile veacului acestuia. Deosebirea dintre un călugăr si un mirean 
este aceasta: un mirean, un om cu familie, pentru a se mântui, păzeşte poruncile lui 
Dumnezeu si îi ajunge să trăiască pe pământ cu gândul la cer. Un călugăr trebuie să 
trăiască pe pământ ca în cer. Să-si găsească timp cât mai mult pentru a sta în fata lui 
Dumnezeu. Nu cu cartea deschisă pe masă, cu lumânarea aprinsă, cu candela... ci cu inima 
deschisă pentru Dumnezeu, cu gândul la Dumnezeu. 

Un călugăr trebuie să fie un bătrân frumos, un bătrân îmbunătăţit, un bătrân de care se 
bucură oamenii. De călugăr să te bucuri de la tinereţe până la bătrâneţe. De când eşti 
tânăr, dacă te faci călugăr, poţi să fii frumos sufleteşte, să se bucure oamenii de existenta 
ta cum se bucură de o floare, cum se bucură de o apă limpede, cum se bucură de un peisaj 
frumos, de un răsărit de soare, de un apus de soare, cum se bucură oamenii de lucrurile 
frumoase din jurul lor. Toate lucrurile le-a făcut Dumnezeu să fie frumoase si la văz, si la 
gust, si la miros. Gânditi-vă la un fagure de miere: cât este de minunat! Si miroase 
frumos... si dulceaţă are... si culoare plăcută... 

Am spus despre cuvântul "călugăr" că înseamnă "bătrân frumos". Că bătrâneţea 
călugărului nu vine doar la bătrâneţe, poate să fie si la tinereţe. De multe ori se mai fac 
călugări si oameni care au ajuns la bătrâneţe, dar aceasta nu mai reprezintă nimic, nu mai 
are nici o semnificaţie. Când am spus odată, acasă, despre părintele Serafim Popescu, că-i 
om bun, stiti ce-au zis părinţii mei, oameni de la tară, care n-au citit nici o carte în care să 
se scrie despre călugări? "Bun să si fie, si dacă nu-i bun, n-are treabă să stea la mănăstire!" 

Un călugăr rău, nu-i călugăr. Când devine cineva rău, când n-a ieşit din răutate, nu-i 
călugăr. Un părinte de la Frăsinei, Neonil Ştefan, care acum este stareţ, a fost cândva la 
noi la mănăstire si ne-a spus un lucru care mie mi-a plăcut tare mult. A spus că părintele 
care era stareţ când s-a făcut el călugăr, i-a zis asa: "Acum călugăr te-ai făcut, să vedem 
când o să te faci om de treabă!". Să stiti că nu-s nişte glume! Poţi să ajungi improvizat 
pentru că ai ajuns să te faci călugăr înainte de vreme. 

Am zis că vă spun ceva si despre mănăstire. Ce este mănăstirea? Dacă eşti într-o 
mănăstire, trebuie să-ti mai spună cineva ce este o mănăstire? Da, trebuie să-ti spună! Stiti 
de ce trebuie să-ti spună? Pentru că, de multe ori nici tu, care trăieşti într-o mănăstire, nu 
ştii foarte bine ce este mănăstirea. Mănăstirea, în definiţia ei, este "un aşezământ de 
rugăciune, de învăţătură si de muncă, în care trăiesc călugării". Nu spune mult lucrul 
acesta. Dar vă spun eu acum ce este mănăstirea. Mănăstirea este tinda raiului, este casa 
lui Dumnezeu, este poarta cerului si locul împlinirilor. Asa trebuie să fie o mănăstire. 

Tinda raiului. Ştie toată lumea ce este tinda: o cameră de intrare. Nu poţi să intri într-o 
cameră mai din spate, fără să treci printr-o tindă. Ca să intri în rai, trebuie să treci prin 
tinda raiului. Acum nu înseamnă că numai cei de la mănăstire sunt în tinda raiului si că 
numai ei se mântuiesc! Nu! Si ceilalţi credincioşi pot să aibă tinda raiului, să-si facă din 
casa lor - tinda raiului. Biserica noastră este de asemenea tinda raiului si cerul cel de pe 
pământ. Fără să treci prin cerul cel de pe pământ, nu-i nădejde să ajungi în cerul cel mai 
presus de lume. Deci, mănăstirea este tinda raiului. De ce? Pentru că este aproape de rai. 

Mănăstirea nu trebuie gândită nici de cei care trăiesc în ea, nici de cei care vin la 
mănăstire, ca o prelungire a pământului. Dacă este prelungire a pământului, n-are rost să 
existe. Pământ e destul. Părinţii cei duhovniceşti de odinioară, care au făcut mănăstiri în 
pustie, de exemplu Sfântul Pahomie, au înconjurat mănăstirea cu zid. De ce? Să se ştie 
până unde tine lumea - si de unde începe mănăstirea. Este un lucru extraordinar! Să ştii că 
dacă eşti în mănăstire nu mai eşti în lumea largă, ci eşti într-un loc anume al lui 
Dumnezeu. Lumea cealaltă este în afară de mănăstire. Toţi ceilalţi oameni trăiesc în lumea 
pe care a făcut-o Dumnezeu, pe care o iubeşte Dumnezeu, pe care doreşte Dumnezeu să o 
mântuiască, iar cei din mănăstire sunt într-un loc special, într-un loc anume, care este 
locul călugărilor, locul bătrânilor frumoşi, locul bătrânilor îmbunătăţiţi. 

Când eram eu copil, era o întrebare de inteligentă: "Ce-i între cer si pământ?" Scormoneau 
oamenii prin minte: caierul, luna, soarele, stelele... ce le venea în gând. Si zicea cel care 
punea întrebarea: între cer si pământ este si. Bineînţeles, râdeau de vorbele acestea... Eu as 
zice acum, după ce mi-a venit si mie mai multă minte, că s-ar putea zice foarte frumos si 
foarte adevărat, că între cer si pământ este mănăstirea. Nu-i nici în cer, nu-i nici pe 
pământ, ci undeva între cer si pământ. Trebuie să trăim în asa fel în mănăstire, încât să fim 
între cer si pământ. Să fim spre cer. 

Am zis că mănăstirea mai este poarta cerului si casa lui Dumnezeu. Cuvântul acesta, de 
poarta cerului si casa lui Dumnezeu cred că-1 stiti. Este cuprins în Cartea Facerii, unde 
este o istorisire despre patriarhul Iacob care, fiind într-o călătorie, si-a pus căpătâi să 
doarmă. Pe când dormea, a visat că o scară lega cerul si pământul, iar îngerii lui 
Dumnezeu urcau si coborau pe scara aceea. Cartea aceasta se citeşte de obicei la 
sărbătorile Maicii Domnului, la vecernie. Patriarhul Iacob, când s-a trezit din somn, a zis 
asa: "Nu este altceva aici decât casa lui Dumnezeu si aceasta este poarta cerului". 

Asa ceva trebuie să gândească cineva despre o mănăstire: "Nu-i altceva aici decât casa lui 
Dumnezeu, si aceasta este poarta cerului". Pe aici, pe calea aceasta se ajunge în cer. Prin 
aşezământul acesta se ajunge în cer. Prin instituţia aceasta se ajunge în cer. Prin această 
rânduială de mănăstire, se aduce cerul pe pământ. 

Există posibilitatea aceasta, să aduci cerul pe pământ înainte de a ajunge tu în cer, si deci 
faci din pământ - cer. Trăieşti o viată cu gândul la Dumnezeu, iar "Hristos se face toate 
pentru cel ce crede", cum zice sfântul Marcu Ascetul. Atunci ai linişte sufletească si 
ajungi la cer, în casa lui Dumnezeu, la poarta cerului. 

Mai este ceva de adăugat la visul patriarhului Iacob. Cineva din cei cugetători de 
Dumnezeu spunea că o latură a scării pe care o văzuse Iacob reprezintă rugăciunile prin 
care omul se înaltă către Dumnezeu, cealaltă latură reprezintă Sfintele Taine, prin care 
Dumnezeu vine către om, iar treptele scării sunt virtuţile. Cei care le urcau si le coborau 
erau oameni cu inimi îngereşti sau îngeri cu trupuri omeneşti, deci tot oameni. Sunt nişte 
lucruri foarte mari! Nu ştiu dacă vouă vă plac, dar mie-mi plac! 

Am zis că mănăstirea mai este si locul împlinirilor. Sunt foarte mulţi călugări frământaţi, 
foarte mulţi vieţuitori de mânăs-tire neîmpliniţi, care doresc altceva decât dă mănăstirea. 
Foarte mulţi dintre ei regretă că nu au mers pe altă cale... Toate acestea sunt nişte realităţi. 
Cineva-mi spunea odată: "Părinte, să nu mai ziceţi că mănăstirea este locul împlinirilor, că 
tare putini se împlinesc în mănăstire!" Totuşi, mănăstirea este locul împliniri-lor! Poeta 
Zorica Latcu are o poezie intitulată "Pasăre de nea", în care descrie, să zicem asa, o 
regiune de existentă umană, poate mănăstirea, ştiu eu... si înscenează un dialog între un 
om si o pasăre: 

Colo, spre amurg, 
Ploi de aur curg. 
Ceru-i o lalea. 

- Tu de unde vii, în zbor, 
Răzleţită, ca un dor, 
Pasăre de nea? 

- Colo-n depărtări, 
Dincolo de zări, 

Este -un loc curat, 
Larg si desfătat: 
Unde ochi nu plânge, 
Unde n-a curs sânge, 
Unde glonţ n-ajunge. 
Unde nu străbate 
Geamătul de frate, 
Oful de orfană, 
Plânsul de vădană, 
Unde, prin fânaturi, 
Nu-s curse, nici laturi. 
Unde-i numai floare, 
Umbră si răcoare, 
Unde nici o rază 
Nu mai înserează... 

Parcă-ti aduce aminte de cuvântul de la Paşti: "Să ajungem ziua cea neînserată a 
împărăţiei Tale". 

Căci e loc curat, 
Binecuvântat, 
Loc de bucurie 
Si de veselie, 
Care nu se trece, 
Ci în veci petrece. 

Si-atunci omul, care aude de asa frumuseţi, de asa lucruri minunate si dorite, zice: 

- Pasăre de nea, 
Fă pe voia mea, 
Dorurile mele, 
Zboară tu cu ele, 
Mai presus de stele, 
In tările-acele. 

Si răspunde pasărea: 

- Ba, că dorul tău 
Mare e si greu; 
Aripile mele, 
Mări, sunt mititele, 
Calea-i lungă foarte, 
Si nu pot să poarte 
Aripi mititele 

Doruri mari si grele. 
Eu de unde vin 
E numai senin 
Iar acolo nu-i 
Dorul nimănui. 



Ce înseamnă aceasta, că "acolo nu-i dorul nimănui"? împlinirea! Asa trebuie să fie la 
mănăstire! împlinire! Mulţumire! Linişte! Seninătate! 

Am să sfârşesc consideraţiile acestea, dar nu înainte de a vă mai spune o poezie scrisă de 
Traian Dorz, care ar fi foarte potrivită pentru a fi spusă când se încadrează cineva într-o 
mănăstire. Poezia se numeşte "Am trecut" si se vrea o poezie pe care să o spună omul 
când este în pragul morţii. Nu ştiu dacă o poate spune! Atunci nu mai are nimeni vreme de 
poezii! Dar ar fi extraordinar de frumos dacă ar putea spune omul la moarte ceea ce 
cuprinde poezia, mai ales dacă ar trăi cu conştiinţa aceasta într-o mănăstire. Zice asa: 

Am trecut de cel din urmă vârf ce ne desparte 
Si de-abia te văd în vale, tară de departe, 
Unde-am stat si-am plâns atâta, tară de departe. 
Am avut în tine doruri fără de-mplinire, 
Suferinţe fără număr, plâns si fericire, 
Poate-atât cât nimeni altul, plâns si fericire. 
Am avut duşmani în tine, răul să-mi dorească 
Dar au fost si-atâtea inimi dragi să mă iubească 
Scumpe si duioase inimi dragi să mă iubească. 



Este ceea ce ar putea spune oricine, si la moarte, si când pleacă la mănăstire. 



O, pământule, pe care am trăit o viată, 
Azi te las, rămâi în urmă, tot mai mic prin ceată, 
Mai în urmă, mai departe, tot mai mic prin ceată. 
Eu mă duc în tara scumpă sus, mai sus de stele 
Unde-i mirele si-alesul dorurilor mele 
După care-au plâns o viată dorurile mele. 
Fata ta îndurerată nu voi mai privi-o 
Lume, suferinţă, lacrimi, plânsule - adio! 
De-azi suntem pe veşnicie despărţiţi - adio! 



Asa trebuie să fie o viată în mănăstire, pentru vieţuitori de mănăstire care au ştiut ce-au 
făcut când s-au făcut călugări. 

Spun lucrurile acestea gândindu-mă la faptul că pleacă la mănăstire, uneori, oameni care 
s-au săturat de lumea aceasta. Mi-aduc aminte că si mama zicea câteodată: "Asa m-am 
săturat de lumea asta!" Sunt oameni care s-au săturat de lumea aceasta, se duc la 
mănăstire, si-apoi se satură si de mănăstire! De ce? Pentru că răul îl duc cu ei în suflet si 
creează apoi probleme acolo unde se duc, pentru că se duc la mănăstire, si nu la 
Dumnezeul Eu ştiu ce vorbesc! Se duc la mănăstire ca să aibă nişte condiţii mai 
favorabile, dar cu Dumnezeu nu se întâlnesc, si-atunci le e grea pravila, le e grea munca, 
le e grea slujba, toate- s multe si ar trebui să fie altceva la mănăstire. 

Eu zic că omul trebuie să fie chibzuit, să ştie ce face si, dacă se duce la mănăstire, să se 
ducă unde este locul lui Dumnezeu, să se ducă unde este locul împlinirilor. Dumnezeu nu 
se lasă dator, Dumnezeu îti dă, dacă ştii să-I slujeşti. Atunci eşti în casa lui Dumnezeu, 
eşti la poarta cerului, eşti în tinda raiului, eşti în locul împlinirilor si dovedeşti aceasta cu 
viata. 

Mai ales în ultimii ani, se duc mulţi la mănăstire si nu ştiu ce fac, se fac călugări si nu ştiu 
ce fac, trăiesc cum vor si nu ştiu ce fac, si n-ajung unde trebuie pentru că nu ştiu să-si 
rânduiască viata, pentru că nu-L caută pe Dumnezeu. Dacă ştim să mergem spre 
Dumnezeu, Dumnezeu vine către noi. Părintele Serafim [Popescu], Dumnezeu să-1 
odihnească, zicea că dacă noi facem un pas către Dumnezeu, Dumnezeu face nenumăraţi 
paşi către noi. Trebuie să ne-ntâlnim undeva cu Dumnezeu, să zicem si noi ca Sfinţii 
Apostoli: "Am văzut pe Domnul!" (Ioan 20, 25). 

Să zicem si noi ca Sfântul Apostol Petru: "Am fost pe Muntele Taborului" (cf. Matei 21). 
Să zicem si noi: "Am fost la Marea Tiberiadei si am auzit pe Domnul Hristos vorbindu- 
mi" (cf. Ioan 21). 

Acum stiti ce este mănăstirea, acum stiti ce este călugărul si stiti cum trebuie să fie un 
călugăr. "Toată darea cea bună si tot darul desăvârşit de sus este", de la Părintele 
luminilor, si pentru călugăr, si pentru mirenii buni. Iar pe ceilalţi îi lasă Dumnezeu să se- 
mpiedice în păcatele lor, cum îi lasă de multe ori si pe unii de la mănăstire. Să facă o 
experienţă a neputinţei pe care o are omul când este în afară de Dumnezeu, iar pe cei buni 
îi binecu-vintează ca să aibă mulţumire din legătura cu Dumnezeu. 

Dumnezeu să ne ajute! 

CINSTITORII MAICII DOMNULUI 



Mănăstirea "Sub Piatră" 
9 iulie 1998 

M-am gândit că este bine să stăruim puţin cu gândul asupra cinstirii Maicii Domnului, 
care este maica noastră si care are un loc de cinste, un loc deosebit în gândirea si în 
evlavia ortodoxă. 

Slujbele noastre sunt în asa fel alcătuite, încât ele ne duc în fata lui Dumnezeu, a Maicii 
Domnului, ne duc în fata sfinţilor; slujbele ne dau prilejul să vorbim cu Dumnezeu, cu 
Maica Domnului, cu sfinţii lui Dumnezeu, creează o atmosferă de preamărire a lui 
Dumnezeu, o atmosferă de preacinstire a Maicii Domnului, o atmosferă de cinstire a 
sfinţilor. Nu se poate ortodoxie fără această lucrare cinstitoare. La biserică auzim cuvinte 
anume îndrumătoare spre pomenirea Maicii Domnului: "Pe preasfânta, curata, 
preabinecuvântata, mărita, Stăpâna noas-tră, de Dumnezeu Născătoarea si pururea 
Fecioara Măria, cu toţi sfinţii să o pomenim". Avem deci datoria să o pomenim pe Maica 
Domnului. Ce înseamnă "a pomeni pe Maica Domnului"? Să ne gândim la Maica 
Domnului! Să n-o uităm pe Maica Domnului. S-o avem pe Maica Domnului în prim- 
planul gândirii noastre. 

Avem în vedere la sfintele slujbe să o mărim pe Maica Domnului: "Pe preasfânta 
Născătoare de Dumnezeu si Maica luminii, întru cântări cinstindu-o, să o mărim". Sunt 
atâtea si atâtea cuvinte care ne angajează întru cinstirea Maicii Domnului: "Cuvine-se cu 
adevărat să te fericim, Născătoare de Dumnezeu, cea pururea fericită si preanevinovată si 
Maica Dumnezeului nostru. Cea ce eşti mai cinstită decât heruvimii si mai mărită, fără de 
asemănare decât serafimii, care fără stricăciune, pe Dumnezeu Cuvântul ai născut, pe tine, 
cea cu adevărat Născătoare de Dumnezeu, te mărim". Sunt cuvinte pe care le spunem la 
sfintele slujbe, obligatorii pentru noi, credin-ciosii. Nici nu ne punem problema că s-ar 
putea altfel. 

Noi nu putem să-L despărţim pe Domnul Hristos de Maica Domnului, nici pe Maica 
Domnului de Domnul Hristos. Sunt alcătuiri la sfintele slujbe în care această legătură au 
făcut-o gânditorii de Dumnezeu, care ne-au dat conştiinţa că Maica Domnului a fost aceea 
prin care Mântuitorul lumii a venit în lume. Cele ce le-a făcut Mântuitorul nostru Iisus 
Hristos îsi au începutul în faptul că El, Mântuitorul, S-a născut din preasfânta Fecioară 
Măria. 

Către sfârşitul slujbei de dimineaţă din Duminici, de fiecare dată vorbim cu Maica 
Domnului, spunând cuvinte ca acestea: "Preabinecuvântata eşti, Născătoare de Dumnezeu 
Fecioară, că prin Cel ce S-a-ntrupat din tine iadul s-a robit, Adam s-a chemat, moartea s-a 
omorât si noi am înviat. Pentru aceasta, cântând, strigăm: «Bine eşti cuvântat Hristoase, 
Dumnezeul nostru, Cel ce bine ai voit asa, mărire Tie»". 

In alcătuirea aceasta avem posibilitatea să vorbim cu Maica Domnului si să spunem ce a 
adus Mântuitorul pentru noi: "Că prin Cel ce S-a-ntrupat din tine (îi spunem Maicii 
Domnului) iadul s-a robit". Iadul nu mai are putere, s-a împu-tinat, s-a înghesuit. Există si 
mai departe iad, dar numai pentru cei care vor să meargă la iad. Pentru cei credincioşi nu 
mai exis-tă iad. 

Sfântul Ioan Gură de Aur, în Cuvântul de la Paşti ne spu-ne că "Iadul s-a amărât văzându- 
Te pe Tine jos", văzându-Te pe Tine în iad. Ce zice? "S-a amărât că s-a stricat, s-a amărât 
că s-a batjocorit, s-a amărât că s-a legat, s-a amărât că s-a omorât. A luat trup si de 
Dumnezeu s-a lovit, a luat pământ si s-a întâm-pinat cu cerul, a luat ce a văzut si a căzut 
întru ce nu a văzut. Unde-ti este moarte, boldul? Unde-ti este iadule, biruinţa? înviat-a 
Hristos si tu te-ai surpat. înviat-a Hristos si au căzut dracii. înviat-a Hristos si se bucură 
îngerii. înviat-a Hristos si viata vieţuieşte. înviat-a Hristos si nici un mort nu mai este în 
mormânt, că Hristos, înviind din morţi, începătura celor adormiţi S-a făcut. A Aceluia este 
slava si puterea si stăpânirea, în vecii vecilor, amin!" Asa spune Sfântul Ioan Gură de Aur 
- asa credem si noi, asa spunem si noi: "prin Cel ce S-a-ntrupat din Tine iadul s-a robit, 
Adam s-a chemat" (la altă viată, la viata cea nouă, după voia lui Dumnezeu); blestemul nu 
mai există, s-a nimicit, s-a pierdut. Nu mai suntem sub blestem. Dumnezeu este gata să ne 
dea binecuvântarea. 

Mie îmi place foarte, foarte mult să mă gândesc la faptul că Sfântul Evanghelist Luca, 
relatând despre înălţarea la cer a Domnului Hristos, spune apăsat, să nu se uite, că 
Domnul Hristos i-a dus pe ucenici spre Betania si acolo Si-a ridicat mâinile si i-a 
binecuvântat. Ar fi putut merge mai departe, dar parcă ar fi vrut să mai stea puţin, să-i 
încredinţeze de binecuvântare: "Si pe când îi binecuvânta (pe ucenici, se înţelege), S-a 
despărţit de ei si S-a înălţat la cer" (Luca 24, 51). Cum S-a înălţat Domnul Hristos la cer? 
Binecuvântând pe cei ce sunt ai Lui. Deci nu numai pe ucenici, ci pe toţi aceia care sunt ca 
ucenicii Domnului Hristos. S-a înălţat la cer binecuvântând. Este ultimul gest al Domnului 
Hristos aici, pe pământ. Este un gest de bunăvoinţă, este rezumatul Noului Testament, 
rezumatul Evangheliei, rezumatul activităţii Domnului Hristos aici, pe pământ - 
binecuvântarea. Toată Evanghelia se cuprinde în aceste cuvinte. Si, ne spune mai departe 
Sfântul Evanghelist, ucenicii s-au închinat Domnului Hristos si s-au întors în Ierusalim 
"cu bucurie mare". Cu bucurie mare! 

Maica Domnului cea binecuvântată, cea prin care a venit Domnul nostru Iisus Hristos, 
prilejuieşte prin mijlocirea ei, prin existenta ei, faptul de a se fi nimicit, de a se fi 
înghesuit, de a se fi împuţinat iadul, de a fi fost chemat Adam la viata cea fericită, faptul 
că blestemul nu mai este pentru cine vrea să fie sub binecuvântare. Moartea are alt sens 
decât înainte: "moartea s-a omorât si noi am înviat". Si, conştienţi de toate acestea, zicem 
către Domnul Hristos: "Bine eşti cuvântat, Hristoase Dumnezeul nostru, Cel ce bine ai 
voit asa, mărire Tie". Este ca si când autorul si-ar fi adus aminte că Maica Domnului a zis 
la Nunta din Cana Galileii: "Faceţi orice vă va spune" (Ioan 2, 5). E ca si când ar fi zis 
autorul că da, uite, noi am adus cinstire Maicii Domnului pentru toate câte s-au făcut prin 

Domnul Hristos, dar să nu uităm de Domnul Hristos, Care a binevoit asa, să nu uităm pe 
Domnul Hristos, pentru că Maica Domnului vrea să ne gândim la Domnul Hristos când o 
cinstim pe ea. 

Pentru noi este o mare bucurie să fim cinstitori ai Maicii Domnului dar trebuie ştiut că 
adevărata cinstire a Maicii Domnului vine de la Dumnezeu. Astfel de minunăţii din sfânta 
slujbă, astfel de lucruri cinstitoare pentru Maica Domnului au putut fi alcătuite numai de 
Duhul Sfânt. Duhul Sfânt ne îndeam-nă la cinstirea Maicii Domnului. 

Noi cerem ajutor pentru cinstirea Maicii Domnului, chiar de la Maica Domnului. La 
Sfântul Maslu este o alcătuire de rugăciune către Maica Domnului, în care zicem asa: "Pe 
tine, preacuratul palat al împăratului ceresc, ceea ce eşti multlăudată, te rog, păzeşte 
mintea mea cea întinată cu tot felul de păcate si o fă locaş înfrumuseţat al Treimii Celei 
dumnezeieşti, ca să laud si să măresc puterea ta si mila ta cea nemăsurată, fiind mântuit 
eu, netrebnicul robul tău". 

Deci fiecare dintre noi, stând în fata Maicii Domnului, ne considerăm robi netrebnici si 
dorim ceva de la Maica Domnului: să ne ajute să avem mintea curăţită de tot felul de 
păcate, să devenim si noi locaşuri ale Preasfintei Treimi. Aceasta anume ca să lăudăm si 
să mărim puterea cea nemăsurată a Maicii Domnului. Prin puterea lui Dumnezeu avem 
bucuria de a fi cin-stitori ai Maicii Domnului. 

Spunea cineva că părintele Stăniloae 1-a întrebat pe un candidat la doctorat: "Ce simţi tu 
când cinsteşti pe Maica Domnului?" N-a întrebat ce temeiuri sunt pentru cinstirea Maicii 
Domnului, ci tu, personal, care eşti în Biserica Domnului si cinsteşti pe Maica Domnului, 
ce simţi tu atunci când cinsteşti pe Maica Domnului? 

Să amintim mai întâi că între rugăciunile de mulţumire pentru împărtăşirea cu 
dumnezeiestile Taine, avem si o rugăciu-ne în care ne adresăm Maicii Domnului, zicând 
asa: "Preasfântă Stăpâna mea, de Dumnezeu Născătoare, care eşti lumina întune-catului 
meu suflet, nădejdea, acoperământul, scăparea, mângâ-ierea si bucuria mea". Maica 
Domnului, fiind "lumina întune-catului meu suflet", dar si Maica Luminii ("Pe 
Născătoarea de Dumnezeu si Maica Luminii, întru cântări cinstindu-o, să o mă-rim" - Sf. 
Liturghie), nu se poate să nu fie si ea lumină; în măsura în care am această lumină, pot să 
înţeleg ceva din măre-tia Maicii Domnului. 

O numim pe Maica Domnului nădejdel Maica Domnului este nădejdea noastră ca 
mijlocitoare. 

Acoperirel Este ocrotitoarea noastră. 

Scăparel Este un loc de refugiu. 

Mântuirea si bucuria mea! 

Acel candidat întrebat de părintele Stăniloae ce simte el când o cinsteşte pe Maica 
Domnului, dacă s-ar fi gândit la aceste cuvinte din rugăciunea de mulţumire către Maica 
Domnului, ar fi trebuit să se întrebe: "Simt eu când cinstesc pe Maica Domnului, că Maica 
Domnului este Stăpâna mea? Simt eu că Maica Domnului este lumina întunecatului meu 
suflet, că am lumină prin Maica Domnului? Simt eu că Maica Domnului este nădejdea 
mea? Simt eu că Maica Domnului este acope-rământul meu? Simt eu că Maica Domnului 
este mântuirea mea? Simt eu că Maica Domnului este bucuria mea?" Si ar trebui să putem 
răspunde că asa ceva simţim noi când cinstim pe Maica Domnului: că Maica Domnului 
este ocrotitoarea noastră, că Maica Domnului ne poartă de grijă, ne are în vedere, că 
mijloceşte ceva pentru noi. Deci noi credem că Maica Domnului este cu noi, că este si 
mama noastră, că ne poartă de grijă, se gândeşte la noi, ne trimite bucurie, ne trimite 
prilejuri de bucurie. 

In aceeaşi rugăciune de mulţumire cerem de la Maica Domnului să ne dea smerenie în 
gânduri si ridicare din robia păcatului. Eu nu ştiu dacă v-ati gândit sau dacă citind 
lucrurile acestea de ritual, le-ati dezghiocat, să vedeţi ce-i pe acolo, ce se spune acolo? 
Cerem de la Maica Domnului smerenie în gânduri. De ce smerenie în gânduri? Pentru că 
Maica Domnului a fost smerită. Dacă nu avem smerenie în gânduri, nu suntem ca Maica 
Domnului, nu suntem plăcuţi Fiului ei. 

Cerem de la Maica Domnului ridicare din robia patimilor. De atâtea si de atâtea ori avem 
probleme în lumea aceasta din pricina unor gânduri care nu sunt comune, care ne robesc, 
care ne asupresc, care ne chinuiesc. Dar dacă scăpăm din robia cugetelor - avem 
limpezime, avem seninătate, avem bucurie si putem fi încredinţaţi de ajutorul Maicii 
Domnului. 

înainte cu mai mulţi ani, ştiu eu, vreo şapte, am citit o carte intitulată Faceţi ceea ce vă va 
spune El (cuvinte spuse de Maica Domnului la Nunta din Cana Galileii). Autorul acestei 
cârti pune o problemă pe care mi-am pus-o si eu cu mai mult timp în urmă: că oamenii de 
astăzi sunt mai puţin cinstitori ai Maicii Domnului, deşi există unii care sunt mai mult 
decât trebuie cinstitori ai Maicii Domnului. Nu-i bine nici asa! Bine este s-o avem pe 
Maica Domnului acolo unde ne-o prezintă Biserica. Să nu ne adresăm Maicii Domnului 
mai mult decât Domnului Hristos, ci să ne adresăm Domnului Hristos si după aceea 
Maicii Domnului. 

L-am auzit pe părintele Arsenie Boca spunând credincioşilor în 1942 că sunt unii care zic 
"Doamne, Maica Domnului", ceea ce nu-i corect! Nu se găseşte în nici o carte, nici de 
rugăciuni, nici de slujbă, o adresare de felul acesta - "Doamne, Maica Domnului". 
Cuvântul "Doamne" este întrebuinţat numai pentru Domnul Hristos, pentru Dumnezeu. 
Dar astăzi oamenii sunt mai puţin cinstitori ai Maicii Domnului si găseşti mai greu 
oameni care ştiu rugăciuni către Maica Domnului. De exemplu, la spovedit, îi întreb pe 
cei care se spo-vedesc la mine dacă ştiu să spună "Cuvine-se cu adevărat". Unii ştiu, cei 
mai mulţi nu ştiu, câte unii nici nu ştiu despre ce este vorba si zic simplu - "ştiu". 

Mi-a venit odată un tânăr pe care l-am întrebat: 

- Ştii să zici "Cuvine-se cu adevărat"? 
-Da 

-Zi! 

- Cuvine-se cu adevărat! 

- Nici nu ştii despre ce-i vorba! Si el, după mine:"Nici nu ştii despre ce-i vorba!". Asta-i 
situaţia reală! Nu-i o situaţie de glumă! 

Să revenim la ceea ce vă spuneam despre autorul acesta al cârtii "Faceţi ceea ce vă va 
spune El". Se punea problema că sunt tot mai putini cinstitori ai Maicii Domnului si se 
întreba din ce cauză. Si răspunsul, care mi-a plăcut foarte mult, era acesta: "Creştinismul 
nostru este un creştinism de idei" - fiţi atenţi ce frumos urmează - "si ideile n-au mamă". 
Dacă II avem pe Domnul Hristos în cinstea cuvenită, dacă pentru noi Domnul Hristos este 
o realitate, nu putem să nu fim cinstitori si ai Maicii Lui. Iar dacă pentru noi Domnul 
Hristos este o idee, n-avem atunci pentru ce să-I cinstim mama, pentru că ideile n-au 
mamă. Extraordinar de frumos prezentată chestiunea! 

Intre bucuriile mari pe care le avem noi din credinţa noastră, este si bucuria de a fi 
cinstitori ai Maicii Domnului. Gânditi-vă că sunt alţii care o hulesc pe Maica Domnului, 
sunt alţii care, hai să zicem că nu o necinstesc, dar nu o cinstesc, o trec cu vederea pe 
Maica Domnului. Pe noi nu ne interesează ce fac ei, noi ne ţinem de credinţa noastră. 

O mătuşă de-a mea, Dumnezeu s-o odihnească, era îndemnată de oameni de altă credinţă 
să treacă la credinţa lor. Si le-a a spus asa: "Eu de Maica Domnului nu mă las, eu de 
Biserică nu mă las! Mie-mi place când bate toaca, mie-mi place când se trag clopotele, eu 
de Maica Domnului nu mă las!". Asa să facem si noi! Să nu ne lăsăm de Maica 
Domnului! Oricine ce-ar zice, noi avem bucuriile noastre, avem ajutor de la Maica 
Domnului, avem bucuria de a avea pe Maica Domnului ca mama noastră, si stiti cum e 
mama... 

Si noi suntem îndatoraţi cumva să ne gândim la inima de mamă si să avem inimă de 
mamă, dar până să avem inimă de mamă, sigur are Maica Domnului fată de noi inimă de 
mamă. 

Să-I mulţumim Maicii Domnului, să-I mulţumim Mântuitorului nostru Iisus Hristos că ne- 
a dat si bucuria aceasta, de a o cinsti pe Maica Domnului. Să mulţumim lui Dumnezeu 
pentru toate, pentru credinţa noastră, pentru Biserica noastră, pentru toate darurile 
Bisericii pe care le avem, să mergem înainte cu bucurie că suntem în Biserica în care 
Maica Domnului are locul ei, asemănător cu locul cel din rai. 

Noi credem că Maica Domnului a fost ridicată din mormânt (a fost înviată, a fost ridicată 
din mormânt la cer si este în cer cu sufletul si cu trupul). Noi susţinem lucrul acesta la 

slujbele noastre, chiar dacă nu avem o dogmă despre aceasta, dar spunem: "Pe 
Născătoarea de Dumnezeu, cea întru rugăciuni neadormită, mormântul si moartea n-au 
tinut-o, căci ca pe Maica vieţii la viată a mutat-o Cel ce S-a sălăşluit în pântecele ei cel 
pururea fecioresc". 

Credem lucrul acesta si când o să ajungem acolo unde este Maica Domnului, o să ne 
bucurăm că este si Maica Domnului cu noi. 

Dumnezeu să ne ajute! 

PACE, BUCURIE SI BINECUVÂNTARE 



Ciucea 
28 august 1998 



Voi începe cuvântul meu cu o prezentare a unor lucruri care tin de mănăstirea de la care 
am venit aici, Mănăstirea Brâncoveanu de la Sâmbăta de Sus. 

In 1971, la mănăstire la noi au venit doi germani, sot si soţie, oameni cu învăţătură - soţul 
era doctor în drept si judecător la tribunalul din Karlsruhe, oameni credincioşi în legea lor, 
care au stat câteva zile la noi. Ei au aflat că un părinte de la noi (părintele Serafim 
Popescu, Dumnezeu să-1 odihneas-că) a fost în Germania si a lucrat trei luni la o instituţie 
bisericească de ajutorare a epilepticilor numită Betel (un cuvânt evre-iesc însemnând Casa 
lui Dumnezeu). Este o instituţie mare, am aflat că sunt înjur de cinci mii de ocrotiţi în 
instituţia aceea. Cei doi din Germania, aflând că părintele Serafim a fost la Betel, la 
Bilefeld, ne-au spus că la intrare la Betel este scris asa: "Pace celor ce vin, bucurie celor 
ce rămân, binecuvântare celor ce pleacă". 

Nouă ne-au plăcut tare mult cuvintele acestea... si numai nouă, că pe urmă am observat că 
le plac tuturor oamenilor care vin la noi, închinătorilor, vizitatorilor. Le repetă si ei, vor să 
le tină minte, le scriu... Deci, germanii aceia au văzut că nouă ne plac mult cuvintele 
acestea si au scris în cartea de onoare a mănăstirii: "Pace celor ce vin, bucurie celor ce 
rămân, binecuvântare celor ce pleacă, doresc doi creştini din Germania tuturor celor care 
în urma lor vor sta la această mănăstire". Pentru că aceste cuvinte îi privesc pe vizitatorii, 
pe închinătorii mănăstirii, când se nimereşte să le vorbesc eu, le spun si cuvintele acestea; 
le spun că si lor le doresc cei doi pace, bucurie si binecuvântare. 

Să le luăm pe rând: 

Pacel Pacea aceea pe care au vestit-o îngerii la Naşterea Mântuitorului nostru Iisus 
Hristos, pacea aceea pe care au cân-tat-o îngerii când au zis: "Slavă întru cei de sus lui 
Dumnezeu si pe pământ pace, între oameni bunăvoire" (Luca 2, 14). Pacea pe care le-a 
făgăduit-o Domnul Iisus Hristos ucenicilor când le-a zis: "Pace vă las vouă, pacea Mea o 
dau vouă, nu precum dă lumea vă dau Eu" {Ioan 14, 27). Pacea pe care le-a dat-o de fapt, 
pentru că după învierea Sa, Mântuitorul Hristos, întâlnindu-Se cu ucenicii, le-a zis: "Pace 
vouă!" {Ioan. 20, 19). Pacea, care este izvorâtă din nepătimire, pentru că Sfântul Marcu 
Ascetul spune că "Nepătimirea este pacea, si cei care ajung la nepătimire, aceia ajung să 
aibă pacea lui Dumnezeu în sufletele lor". 

Bucuriei Bucuria pe care a adus-o îngerul - Maicii Domnului, bucuria pe care a vestit-o 
îngerul dreptului Zaharia, când i-a spus că "Bucurie si veselie vei avea si, de naşterea lui 
(a Sfântului Ioan Botezătorul) mulţi se vor bucura" {Luca 1, 14). Bucuria pe care a avut-o 
în vedere Domnul Hristos când a zis: "Bucurati-vă si vă veseliţi, că plata voastră multă 
este în ceruri" {Matei 5, 12) . Este vorba despre bucuria pe care a pomenit-o Domnul Iisus 
Hristos când a zis ucenicilor: "Acestea vi le-am spus, ca bucuria Mea să fie în voi si ca 
bucuria voastră să fie deplină" {Ioan 15, 11). Este vorba de bucuria pe care le-a făgăduit-o 
Mântuitorul ucenicilor când le-a zis: "Iarăşi vă voi vedea si se va bucura inima voastră si 
bucuria voastră nimeni nu o va lua de la voi" {Ioan 16, 22). 

Este vorba de bucuria pe care le-a dat-o Domnul Iisus Hristos ucenicilor Săi, întâlnindu- 
Se cu ei în ziua învierii: "S-au bucurat ucenicii văzând că este Domnul" {Ioan 20, 20). 
Este vorba de bucuria pe care au avut-o ucenicii la înălţarea Domnului Iisus Hristos, când 
au primit binecuvântarea Domnului, când s-au închinat Mântuitorului si "s-au întors în 
Ierusalim cu bucurie mare" {Luca 24, 52). 

Fără îndoială că aceeaşi bucurie a avut-o în vedere Sfântul Apostol Pavel când a zis: 
"Bucurati-vă pururea întru Domnul. Si iarăşi zic: Bucurati-vă" {Filip. 4, 4). Bucuria pe 
care a avut-o în vedere Sfântul Apostol Pavel când a zis: "Bucurati-vă în nădejde" {Rom. 
12, 12)" si "Bucurati-vă cu cei ce se bucură" {Rom. 12, 15). Este vorba de bucuria pe care 
o vom avea în împărăţia lui Dumnezeu, pentru că Domnul Hristos a zis în pilda cu talantii: 
"Bine, slugă bună si credincioasă, peste puţine ai fost credincioasă, peste multe te voi 
pune; intră întru bucuria domnului tău" {Matei 25, 21). Bucuria pe care o are în vedere 
Biserica, atunci când zice, la călugărire: "Fratele nostru (N) se îmbracă cu haina veseliei" 
(cea dintâi haină a călugărului este haina veseliei). 

Să nu uităm niciodată de bucurie (părintele Arsenie Boca, Dumnezeu să-1 odihnească, 
zicea că "un călugăr trist este un călugăr cu luminile stinse"). Este vorba, fără îndoială de 
bucuria pe care o are în vedere Biserica atunci când, la slujba Sfântului Maslu, spune: 
"Facă-se, Doamne, untdelemnul acesta untdelemn de bucurie, untdelemn de sfinţenie, 

îmbrăcăminte împărătească, pavăză puternică, izbăvitoare de toată lucrarea diavolească, 
pecete nestricată, bucuria inimii, veselie veşnică". 

Fără îndoială, este aceeaşi bucurie pe care o pomenim la sfârşitul Sfintei Liturghii, când se 
cântă "Fie numele Domnului binecuvântat de acum si până în veac" si când zicem: 
"Plinirea Legii si a proorocilor Tu însuti fiind, Hristoase, Cel ce ai împlinit rânduiala cea 
părintească, umple de bucurie si de veselie inimile noastre, totdeauna, acum si pururea si 
în vecii vecilor". Iată ce lucruri frumoase putem să avem în gând în legătură cu această 
urare frumoasă de bucurie. 

Si, în sfârşit, binecuvântarea. Toate binecuvântările sunt în prelungire de la 
binecuvântarea de la înălţarea Domnului Iisus Hristos, când Domnul Hristos, înăltându-Se 
la cer, Si-a ridicat mâinile, i-a binecuvântat pe ucenici "Si pe când îi binecuvânta, S-a 
despărţit de ei si S-a înălţat la cer" (Luca 24, 51). 



Pentru că astăzi pomenim pe Sfântul Moise Arapul, vreau să spun că în Filocalie găsim 
două scrieri ale Sfântului Ioan Cassian intitulate Convorbiri cu Părinţii din Pustia Sketică. 
în introducerea la aceste două scrieri, una despre scopul si ţinta vieţii creştine si cealaltă 
despre dreapta socotinţă, Sfântul Ioan Cassian spune că în Pustia Sketică din Egipt, unde a 
întâlnit mai mulţi părinţi, cel mai iscusit dintre ei a fost Sfântul Moise Arapul (Sfântul 
Moise Egipteanul, Sfântul Moise cel din tâlhari). 

Fiind Domnul Hristos răstignit pe Cruce între doi tâlhari, unul dintre tâlhari a zis: 
"Pomeneste-mă, Doamne, în împărăţia Ta!", iar Domnul Hristos a zis: "Adevăr grăiesc 
tie, astăzi vei fi cu Mine în rai" (Luca 23, 42-43). Este o mare bucurie să ştim că un tâlhar 
a fost cel dintâi moştenitor al raiului. Gânditi-vă, un tâlhar nu-i un om care se plimbă si, 
ştiu eu, zice o vorbă rea, ci unul care are la activul lui păcate grele, omoruri, jafuri, a dat 
foc, a făcut atâtea si atâtea rele si, cu toate acestea, Domnul Hristos 1-a primit pentru 
pocăinţa lui. De ce? Pentru că Domnul Hristos a venit pentru păcătoşi, aceasta să nu o 
uităm niciodată! Nici când dormim să nu uităm că Domnul Hristos a venit să mântuiască 
lumea de păcate, pentru păcătoşi, în folosul păcătoşilor. 

Si încă ceva: avem bucurie că Măria Magdalena, o păcătoasă, o mare păcătoasă, a fost cea 
dintâi care L-a văzut pe Domnul Hristos înviat din morţi (după Evanghelia Sfântului 
Evanghelist Marcu). O femeie din care (tot Sfântul Evanghelist Marcu spune) Domnul 
Hristos a scos şapte draci. Acestea stiindu-le noi, nu avem cum să nu ne bucurăm de 
Evanghelie ca dătătoare de nădejde. Evanghelia - izvor de nădejde. Evanghelia - izvor de 
bucurie. 

în prelungirea celor ştiute de noi din Sfânta Evanghelie, îl avem si pe Sfântul Moise 
Arapul, cel mai iscusit, cel mai înţelept dintre sfinţii din Pustia Sketică, el, care mai 



67 
înainte a fost tâlhar. In Pateric sunt multe cuvinte ale Sfântului Moise, iar în Filocalie 
avem cele două convorbiri foarte importante, cu multă lumină îndrumătoare de suflet. 

Stiti de ce îmi place mie mult de Sfântul Moise Arapul? Pentru că era un om comunicativ. 
Nu a fost un om închistat, nu a fost crispat, nu a fost un om posac, nu a fost un om 
rezervat, a fost un om care îsi arăta sufletul comunicând cu ceilalţi, care aducea bucurie în 
jurul lui. în Pateric, în legătură cu Sfântul Arsenie cel Mare, se spune că cineva, 
cunoscându-i pe Sfântul Arsenie si pe Sfântul Moise Arapul si ştiind că Sfântul Arsenie 
era om retras, om necomunicativ, iar Sfântul Moise Arapul era comunicativ, a pus 
întrebarea: "Pe care-1 primeşte Dumnezeu, pe cel tăcut, sau pe cel comunicativ?" Si i s-a 
descoperit unui părinte că pe Nil erau două corăbii: într-una era Sfântul Arsenie asupra 
căruia se pogorâse Duhul Sfânt, iar în cealaltă Sfântul Moise Arapul pe care-1 hrăneau 
îngerii cu faguri de miere. Până la urmă, concluzia a fost că pe amândoi i-a primit 
Dumnezeu, pe fiecare în felul lui, pentru că fiecare si-a lucrat mântuirea în condiţiile lui si 
după firea lui. 

Fiecare om trebuie să fie cum este lăsat de Dumnezeu, că doar Dumnezeu 1-a lăsat cu firea 
pe care i-a dat-o, numai să fie disciplinat; dacă are de spus ceva să ştie ce să spună, să ştie 
cum să spună, să ştie cum să aducă bucurie prin comunicare, iar cel care este retras, ştiu 
eu... să se roage mai mult, să facă ceva el, ca retras, tot spre binele altora. 

Dumnezeu îl primeşte pe om în starea pe care i-a dat-o si în starea pe care a realizat-o 
omul pe temeiul firii lui. Eu, cum sunt un om mai comunicativ, nu mă gândesc că o să 
zică Dumnezeu de ce am fost comunicativ! Sau dacă ar fi cineva retras, nu o să zică 
Dumnezeu de ce a fost retras, dacă asa este firea lui, dacă asa este chipul lui de vieţuire si 
asa este temelia existentei lui. 

Vorbind despre sărbătoarea de mâine, Tăierea capului Sfântului Ioan Botezătorul, o 
sărbătoare tristă, o sărbătoare cu post (nu se prea potriveşte cuvântul de sărbătoare cu 
cuvântul "tristeţe"), poate că ar trebui să insistăm asupra faptului că avem si de ce ne 
bucura că s-a întâmplat trecerea din lumea aceasta a Sfântului Ioan Botezătorul. 

Sfântul Ioan Botezătorul a trecut din lumea aceasta, zice textul liturgic din condacul 
sărbătorii, după "o rânduială oarecare dumnezeiască". Cinstita tăiere a capului Sfântului 
Ioan Botezătorul a fost cu orânduială dumnezeiască. De ce? Ne spune mai departe: ca să- 
L vestească celor din iad pe Mântuitorul nostru, pe Dumnezeu care S-a întrupat. "Slăvită 
tăiere a Botezătorului, o rânduială dumnezeiască oarecare a fost". Parcă nu-ti vine să 
crezi! Cum se poate întâmpla un lucru rău spre bine? Uite că se poate! Dumnezeu a 
rânduit asa, folosind răută-tile oamenilor spre bine. Nu a creat Dumnezeu răutăţi; nu 1-a 
creat pe Irod ca să-1 omoare pe Sfântul Ioan Botezătorul, nu i-a creat pe răstignitorii 
Domnului Iisus Hristos ca să-L răstig-nească! Nu! Irod i-a tăiat capul Sfântului Ioan 
Botezătorul, iar Irodiada a fost autorul moral al tăierii capului Sfântului Ioan Botezătorul, 
fără să se gândească nici Irod, nici Irodiada, nici fiica Irodiadei si nici unul dintre cei care 

au participat la moartea Sfântului Ioan Botezătorul, că fac un bine. De fapt ei au făcut 
un rău, dar un rău care s-a îndreptat spre bine: omorându-1 pe Sfântul Ioan Botezătorul, 
sufletul Sfântului Ioan Botezătorul s-a dus în iad ca să-L vestească pe Mântuitorul acolo. 
Credinţa noastră este o credinţă veselitoare, o credinţă despovărătoare, o credinţă 
eliberatoare, pentru că putem să ne bucurăm si de lucruri care nu sunt spre bucurie. 

Cu toate că Sfântul Ioan Botezătorul a fost un om din pustie, un om care nu poate fi urmat 
de cei mulţi, mi se pare foarte interesant de observat că a fost un om care i-a înţeles pe 
oameni si societatea omenească. I-a îndrumat pe oamenii care au venit la el ca unul care a 
fost plin de Duhul Sfânt, de la început. Duhul Sfânt S-a sălăşluit în trupul lui înainte de a 
se naşte, atunci când Sfânta Elisabeta a primit vizita Sfintei Măria. Sfânta Elisabeta s-a 
umplut de Duh Sfânt, pruncul a săltat în pântecele ei si Sfânta Elisabeta a mărturisit lucrul 
acesta si a zis: "De unde mie aceasta, ca să vină la mine - nu a zis verisoara mea? ci a zis - 
Maica Domnului meu? Că iată, cum veni la urechile mele glasul salutării tale, pruncul a 
săltat de bucurie în pântecele meu" (Luca 1, 43-44). Atunci s-a umplut Sfântul Ioan 
Botezătorul de Duhul Sfânt si în puterea Duhului Sfânt a rămas tot timpul. 

Dumnezeu nu dă daruri ca să le ia, dă daruri ca să le tină, să le tină omul si să le tină si 
Dumnezeu în om. Pe la noi, la Făgăraş, când vin oamenii si vorbesc cu preoţii, este o 
vorbă: "Dumnezeu să-ti tină darul, părinte". Dumnezeu să-ti tină darul, să rămâi în dar, să 
nu cumva să pierzi darul! Dumnezeu să-ti tină darul! Sigur că Dumnezeu ne tine darul. 

Sfântul Ioan Botezătorul a fost întrebat de oameni, ce să facă să se mântuiască. Si au 
întrebat vameşii, ce să facem, ca vameşi? Să nu mai fim vameşi? Vameşii erau urgisiţi, 
pentru că erau funcţionari romani, evrei în slujba romanilor. Vameşii si desfrânatele erau 
două categorii urgisite de evrei. Deci vameşii l-au întrebat pe Sfântul Ioan Botezătorul - ce 
să facă? Si Sfântul Ioan Botezătorul a răspuns: "Nu faceţi nimic mai mult peste ce vă este 
rânduit" {Luca 3, 13). Adică să nu se îmbogăţească din jafuri, din suprataxe si asa mai 
departe. Deci Sfântul Ioan Botezătorul nu le-a zis "să nu mai fie vameşi", ci să fie corecţi. 
De ce? Pentru că societatea în care trăia Sfântul Ioan Botezătorul avea nevoie de astfel de 
funcţionari. 

L-au întrebat soldaţii, ei ce să facă? Si a zis Sfântul Ioan Botezătorul: "Să nu asupriţi pe 
nimeni, nici să învinuiţi pe nedrept, ci să fiţi mulţumiţi cu solda voastră" {Luca 3, 14). Si 
au întrebat si ceilalţi oameni, noi ce să facem? Si Sfântul Ioan Botezătorul a zis: "Cel ce 
are două haine să dea una celui ce nu are, si cel ce are bucate să facă asemenea" {Luca 3, 
11). Adică, Sfântul Ioan Botezătorul a avut în vedere o egalizare a oamenilor, care să se 
facă din prisos; fiecare să dea din prisosul său celui ce nu are nici cele de trebuinţă. 
Bineînţeles că lucrurile nu trebuie înţelese literal, că dacă ai două haine, neapărat trebuie 
să dai una. Este vorba de un principiu, de o rânduială, adică să fim înţelegători fată de cel 
care are trebuinţă de ceea ce ai putea să-i oferi tu. 

Mai este ceva frumos în viata Sfântului Ioan Botezătorul, ceva ce impune atenţie si 
respect. Faptul că, odată, ucenicii lui si-au arătat nemulţumirea si i-au atras atenţia 
Sfântului Ioan Botezătorul că după Domnul Hristos se duce mai multă lume decât după el. 
Sfântul Ioan Botezătorul a zis: "Cel ce are mireasă este mire, iar prietenul mirelui se 
bucură cu bucurie de glasul mirelui". Si apoi a zis un cuvânt pe care ar trebui să-1 avem în 
vedere ca îndreptător pentru întreaga viată: "Acela trebuie să crească, iar eu să mă 
micşorez" (Ioan 3, 29-30). Numai Dumnezeu poate să vorbească asa! Omul, să stiti că nu 
poate! Si dacă vorbeşte si omul asa, sigur este luminat de Dumnezeu. "Acela trebuie să 
crească, iar eu să mă micşorez"... 

Ce bine ar fi să avem noi în vedere lucrurile acestea! Ce bine ar fi să dorim ca Domnul 
Hristos să fie întotdeauna preamărit! Este ceea ce a spus si Maica Domnului la Nunta din 
Cana Galileii: "Faceţi orice vă va spune". Nu luaţi seama la altcineva, El să fie preamărit! 
Mirele să fie preamărit, nu prietenul mirelui! Prietenul mirelui are bucurie din faptul că e 
prieten cu mirele. 

Am zis la începutul expunerii despre Tăierea capului Sfântului Ioan Botezătorul că este o 
sărbătoare tristă, dar este si o sărbătoare de bucurie. Ne bucurăm că a existat un om în 
lumea aceasta care a stat împotriva fărădelegii chiar cu riscul de a muri! S-a dus la Irod si 
i-a spus că nu face bine, că legătura pe care o are el cu cumnata lui nu este bună. Irod 1-a 
băgat la închisoare si după aceea i-a tăiat capul. Si Sfântul Ioan Botezătorul a rămas pe 
punctul acesta de vedere, că Irod nu face bine. Ce fain ar fi în lumea aceasta dacă ar fi 
mulţi oameni care să se lupte împotriva fărădelegii spunându-i răului rău si să nu aibă 
ezitări să atragă atenţia atunci când ceva trebuie îndreptat! 

Este mare lucru să poţi fi îndreptător de oameni. Când vezi că ceva nu-i în regulă, să 
găseşti modalitatea să-i spui, bineînţeles, asa cum este omul, nu cu răutate, nu cu mândrie, 
si mai ales să-i spui de ce nu este bine, să-i spui cum ar fi bine să facă. Si-atunci suntem 
pe urmele Sfântului Ioan Botezătorul si n-o să ne taie nimeni capul! In sfera noastră, între 
noi, frăţeşte, prieteneşte, cu dorinţa de a se îndrepta lucrurile, am putea măcar o dată, de 
două ori, să spunem un lucru, chiar dacă oamenii nu tin seama de el. 

închei cu dorinţa de pace, bucurie si binecuvântare. Dumnezeu să ne ajute tuturor! 

PILDA FIULUI RISIPITOR 



Mănăstirea Brâncoveanu 
20 februarie 1998 

Duminica trecută s-a citit din Sfânta Evanghelie, pilda fiului risipitor sau, cum îmi place 
mie să spun, pilda tatălui iubitor. De fapt, din pilda cu fiul risipitor învăţăm mai puţin de 
la fiul risipitor decât de la tatăl iubitor. Fiul risipitor este un om obişnuit, un om ca mulţi 
alţii, un om care s-a depărtat de bine si s-a scufundat în rele, un om care nu a ţinut seama 
de tatăl său dar care, când a ajuns la necaz, si-a adus aminte că are un tată. Poate că lucrul 
acesta este cel mai important din câte se spun despre fiul risipitor: si-a adus aminte că are 
un tată. Când a plecat, nu i-a păsat că are un tată! Când a rătăcit, nu ştim cât s-a gândit că 
are un tată. Dar când a ajuns într-o situaţie grea, si-a adus aminte că are un tată! A ştiut 
despre tatăl său că este asa cum trebuie să fie un tată, că are inimă de tată. 

Fiul risipitor a plecat de la fata tatălui său să facă ce vrea el. A făcut ce a vrut si a ajuns în 
situaţia pe care o are în vedere Sfântul Apostol Pavel în Epistola către Romani, că pe cei 
care au păcătuit, Dumnezeu i-a lăsat la mintea lor nesăbuită. I-a lăsat să vadă cum este 
omul care nu ştie de lege, cum este omul care nu ştie de Dumnezeu, cum este omul care se 
încrede în mintea lui, mai ales dacă aceasta este o minte coborâtă, deviată de la bine, 
împătimită. Asa era si mintea fiului risipitor. "Dă-mi partea ce mi se cuvine din avere!" 
(Luca 15, 12). Si a primit-o! A primit-o si a risipit-o! 

Pe când făcea lucruri cu care nu se putea prezenta în fata tatălui său si pe care nu le-ar fi 
putut face lângă tatăl, nu s-a gândit că are un tată. A venit însă vremea să se gândească: 
"Am un tată, am avut o casă părintească, am plecat din nişte condiţii bune, pe care acum 
nu le mai am. S-a gândit cum să facă să fie din nou în casa tatălui său, dar nu ca fiu - căci 
zice el «Nu sunt vrednic să fiu fiul tău». Atunci, pentru că aici, păzind porcii, nu am nici 
măcar mâncarea pe care o mănâncă porcii, ce as putea face ca să am pâinea de care sunt 
îndestulaţi slujitorii tatălui? Nu am altceva de făcut decât să mă gândesc că tata este bun 
cu mi-ne. Mă voi scula si mă voi duce la tatăl meu si voi zice: «Tată, am greşit la cer si 
înaintea ta si nu sunt vrednic să mă numesc fiul tău. Fă-mă ca pe unul din argaţii tăi» 
(Luca 15, 18-19)". 

Cu gândul acesta în minte, a pornit spre casa tatălui său. De acum ştia: am un tată. Se 
spune în pildă că tatăl 1-a văzut de departe pe fiul care se întorcea si nu 1-a mai ţinut locul 
în care se găsea, pentru că inima de tată i-a dat gândul că trebuie să facă altceva decât să 
aştepte. Ar fi putut foarte bine să aştepte, dar atunci s-ar fi putut zice că nu a avut inimă de 
tată, ci de cercetător, de cercetător ştiinţific, de psiholog, de filosof, de om care vrea să 
scoată nişte concluzii. Or, el a avut inimă de tată, si inima de tată nu 1-a lăsat să aştepte, ci 
i-a dat ghes să plece. Se spune în Sfânta Evanghelie "că alergând a căzut pe grumazul lui 
si 1-a sărutat". Este foarte important să ţinem minte, să avem în vedere cuvântul acesta: a 
alergat înaintea lui. Deci nu s-a dus încet, nu s-a dus mai mult aşteptând, ci s-a dus 

alergând. Si când s-a întâlnit cu fiul său care se întorcea, a căzut pe gramaj ii lui si 1-a 
sărutat. 

Era primul semn că îl aştepta pe fiul său. Nu aştepta pe un străin, ci-1 aştepta pe fiul care a 
plecat. Din casa lui a plecat fiul său. Vefiul său 1-a dorit, pe fiul său 1-a aşteptat, pe fiul 
său 1-a îmbrăţişat, pe fiul său 1-a sărutat, pentru că avea inimă de tată. Si fiul a început să 
zică: "Tată, am greşit la cer si înaintea ta si nu sunt vrednic să mă numesc fiul tău". Mai 
mult nu a zis! El si-a propus să mai zică ceva: "Fă-mă ca pe unul din argaţii tăi", dar 
aceasta nu a mai zis-o. Cred că nu a mai zis-o pentru că nu a mai putut s-o zică, pentru că 
tatăl a luat măsuri îndată. 

Aici este foarte important de luat aminte: tatăl 1-a primit pentru că de fapt niciodată nu 1-a 
părăsit! Fiul 1-a părăsit pe tatăl, tatăl nu 1-a părăsit pe fiu! Tatăl a rămas în aşteptarea 
fiului. Tatăl a dorit să îl aibă pe fiul său aproape. Nu a renunţat niciodată la inima de tată, 
de aceea a alergat înaintea lui, de aceea a căzut pe gramaj ii lui, de aceea 1-a îmbrăţişat, de 
aceea 1-a sărutat, de aceea a început să dea porunci: "Aduceţi degrabă haina lui cea dintâi 
si-1 îmbrăcaţi!". Nu a zis: "Aduceţi degrabă haina lui dintâi si dati-i-o s-o îmbrace!", ci: 
"Aduceţi degrabă haina lui dintâi si-1 îmbrăcaţi! Este fiul meu! Nu-i unul dintre slujitorii 
mei, care se poate îmbrăca singur. Dacă vreţi să-i arătaţi cinstirea pe care vreau eu să i-o 
arătaţi, atunci îmbrăcati-1!". "Aduceţi încălţăminte în picioarele lui!", nu: "Aduceţi 
încălţăminte si lăsati-1 să se încalţe!". "Daţi inel în mâna lui". Apoi a zis: "Aduceţi viţelul 
cel îngrăşat si-1 înjunghiaţi si mâncând, să ne veselim; căci acest fiu al meu mort era si a 
înviat, pierdut era si s-a aflat!" (Luca 15, 23-24). Cu aceasta, tatăl si-a făcut datoria pe 
care i-o impunea inima de tată. 

Mai era ceva de făcut: după ce oamenii au început să mănânce si să se veselească, a sosit 
acasă si celălalt fiu, care, informat fiind asupra situaţiei, nu voia să intre în casă. Tatăl a 
ieşit să stea de vorbă cu el si atunci fiul si-a vărsat veninul din suflet, că avea venin! Nu 
ştia că are un frate care a revenit, nu se bucura că are un frate care a fost primit cu bine, ci 
a zis: "Iată de atâţia ani îti slujesc, si niciodată n-am călcat porunca ta. Si mie niciodată nu 
mi-ai dat măcar un ied ca să mă veselesc cu prietenii mei. Dar când a venit acest fiu al tău 
(nu a zis "acest frate al meu") care si-a risipit averea în desfrânări (în unele traduceri 
româneşti este scris "si-a mâncat averea cu curvele"), ai înjunghiat pentru el viţelul cel 
îngrăşat!" 

Tatăl, tot cu inimă de tată si fată de cel care era răzvrătit, a zis: "Fiule, tu totdeauna eşti cu 
mine si toate ale mele ale tale sunt. Trebuia însă să ne veselim si să ne bucurăm, căci 
fratele tău, acesta (nu a zis "fiul meu", deşi era si fiul tatălui, dar a arătat raportul pe care îl 
are cu cel nemulţumit), mort era si a înviat, pierdut era si s-a aflat!" 

Cred că ne putem da toţi seama că Domnul Hristos a spus această pildă ca să înţeleagă 
oamenii că Dumnezeu este Tatăl lor. A vorbit despre Dumnezeu care este Tată fată de fiii 
Săi, răi sau buni, a vorbit despre Dumnezeu Tatăl care răsare soarele peste cei buni si 

peste cei răi, care trimite ploaia peste cei drepţi si peste cei nedrepţi, a vorbit despre 
Dumnezeu Tatăl care aleargă spre omul ce vine către Dânsul. 

Mântuitorul nostru ne-a învăţat rugăciunea "Tatăl nostru", care ne-a pus în evidentă că-L 
avem pe Dumnezeu ca Tată. Domnul Hristos ne-a spus: "Si care tată dintre voi, dacă îi va 
cere fiul pâine, oare, îi va da piatră? Sau de-i va cere peste, oare îi va da, în loc de peste, 
şarpe? Sau dacă-i va cere un ou, îi va da scorpie?" după care trage o concluzie: "Dacă voi, 
răi fiind - dacă voi, în situaţia de tată, răi, fată de Dumnezeu care este bun - stiti să daţi 
fiilor voştri daruri bune, cu cât mai mult Tatăl vostru Cel din ceruri" (Luca 11, 11-13). 

Noi ştim de la Domnul Hristos că avem un Tată în cer, dar uităm lucrul acesta. Suntem 
nepăsători fată de lucrul acesta. Nu avem în consideraţie lucrul acesta. Ca si când lucrurile 
acestea ar fi spuse pentru altcineva, nu pentru noi. Nouă ne-a spus Domnul Hristos că 
avem Tată în cer si că Tatăl nostru Cel din ceruri este mai bun decât cel pământesc. Cu 
toate acestea nu avem încredere, nu avem siguranţa binelui. 

Am mai spus si prin alte părţi că noi nu trebuie să considerăm că Dumnezeu este sponsor, 
că Dumnezeu este terorist, în înţelesul că stai cu frică înaintea Lui. Dumnezeu este Tatăl 
nostru bun si iubitor de oameni, milostiv si iubitor de oameni. Dumnezeu care are milă si 
îndurări si iubire de oameni. Asa-L prezintă Sfânta noastră Biserică pe Dumnezeu, care 
este Tatăl nostru, care ne aşteaptă, care ne primeşte, care aleargă spre noi. Asa-L 
înţelegem noi pe Dumnezeu - Tatăl nostru. 

Si totuşi, stăm cu atâta nepăsare, stăm fără credinţă în fata lui Dumnezeu sau poate că nici 
nu stăm în fata lui Dumnezeu, ci stăm ca nişte oameni care nu ştiu de ceva mai presus de 
ei. Si-atunci vine Domnul Hristos cu pilda fiului risipitor si ni-L mai arată o dată pe 
Dumnezeu ca tată, ne încredinţează că Dumnezeu este gata să ne primească dacă si noi 
vrem să fim primiţi si dacă facem cale întoarsă de la rău la bine. 

Dacă am avea această credinţă, n-am avea teama că Dumnezeu ne pedepseşte. Dacă am 
avea această încredinţare, am avea siguranţa că Dumnezeu ne primeşte. Sigur că trebuie să 
ne facem si noi datoria, pentru că dacă facem altceva decât ce vrea Dumnezeu, ne 
depărtăm de Dumnezeu. Depărtarea nu este numai spaţială, în înţelesul că te duci într-o 
tară îndepărtată, cum s-a dus fiul risipitor. Poţi să te duci într-o tară îndepărtată - prin 
nepăsare. Poţi să te duci într-o tară îndepărtată - stând acolo unde eşti, dar făcând nişte 
lucruri rele. Poţi să te duci într-o tară îndepărtată fără să te mişti de unde eşti - ducând o 
viată pe care nu o binecuvintează Dumnezeu. 

Dar întoarcerea de la rău la bine este o întoarcere la Dumnezeu, care ne primeşte. Nu se 
poate să nu ne primească Dumnezeu, care este Tatăl nostru. Este adevărat că noi zicem la 
Sfânta Liturghie si la slujba Cununiei: "Si ne învredniceşte pe noi, Stăpâne, cu îndrăznire, 
fără de osândă, să cutezăm a te chema pe Tine, Dumnezeul cel ceresc Tată, si a zice: Tatăl 
nostru...". Ne dăm seama că nu trăim o viată în care să avem raporturi de fii fată de Tatăl 

cel ceresc si, de aceea, avem cumva o sfială în a-L numi pe Dumnezeu - Tată, pentru că 
nu suntem ca El. Si totuşi... nu trebuie să facem noi - ce face Tatăl nostru. Adică noi 
facem ceea ce putem face, iar Tatăl nostru face mai mult decât noi, pentru noi, pentru 
binele nostru. 

Este bine, făcându-se pomenirea de peste an a fiului risipitor, a tatălui primitor, a fratelui 
împotrivitor, să ne întrebăm si noi, acum: credem în Tatăl cel primitor, sau nu? II căutăm 
numai atunci când avem treabă cu El, si atunci nu este tată, ci sponsor? Stăm cu teama că 
Dumnezeu nu ne primeşte în fata Lui? Atunci înseamnă că pentru noi Dumnezeu nu este 
Tatăl nostru, ci terorist. Or, viata noastră trebuie să fie alcătuită pe ideea aceasta, că 
Dumnezeu este Tatăl nostru. Dar stiti ce se poate întâmpla? Ca acelaşi om, să fie uneori 
fiu risipitor, alteori să fie fiu care se întoarce, alteori să fie el însuşi frate împotrivitor, 
alteori să fie tată primitor. 

Este bine să ne cercetăm pe noi înşine în această privinţă: Cum suntem noi fată de oamenii 
din jurul nostru? Avem inimă de tată? Vrem să avem inimă de tată? Avem inimă de frate 
adevărat? Vrem să avem inimă de frate adevărat? Avem inimă de prieten? Vrem să avem 
inimă de prieten? Dacă da, înseamnă că am învăţat ceva din pilda cu fiul risipitor si cu 
tatăl primitor, amin! 

ÎNFRICOŞATA JUDECATĂ 



Mănăstirea Brâncoveanu 
22 februarie 1998 



Duminica de astăzi se numeşte si Duminica Judecăţii, Duminica în care se pomeneşte 
Judecata de apoi, Judecata viitoare, ultima Judecată, la care se vor prezenta toţi 
credincioşii. La sfintele slujbe ale Bisericii noastre se pomeneşte de mai multe ori 
Judecata din urmă. La ectenie se spune asa: "Sfârşit creştinesc vieţii noastre, fără durere, 
neînfruntat, în pace si răspuns bun la înfricoşata Judecată a lui Hristos să cerem". Ce să 
cerem? Să cerem de la Domnul Hristos sfârşit creştinesc. Ce înseamnă sfârşit creştinesc? 
Să ne sfârşim asa cum vrea Dumnezeu să se sfârşească cei ce sunt ai Lui ("creştin" 
înseamnă "aparţinător Domnului Hristos"). "Sfârşit creştinesc vieţii noastre" - să ni se 
sfârşească viata frumos, în linişte; să ni se sfârşească viata uniţi fiind cu Domnul Hristos 
prin împărtăşirea cu Trupul si Sângele Lui; să ni se sfârşească viata în lumină, în linişte. 

Biserica doreşte ca sfârşitul să ne fie fără durere. Sunt atâţia oameni care se chinuiesc 
înainte de sfârşit, au dureri mari. Biserica noastră doreşte ca sfârşitul nostru să fie fără 
dureri. 

Si mai cum să fie? Neînfruntat. Mai de mult se spunea neruşinat. Ce înseamnă asta 
neruşinat, neînfruntat? înseamnă ca să fie un sfârşit în care să nu se găsească nici o vină a 
omului, să nu se spună ceva urât despre viata lui. Ca să ajungem la asa ceva trebuie să 
trăim o viată frumoasă, o viată după voia lui Dumnezeu si atunci sfârşitul o să fie 
neînfruntat. 

Cum să mai fie sfârşitul nostru? în pace - în linişte. Sunt unii care în fata morţii au 
zbucium sufletesc, se frământă, au stări sufleteşti în marginea nebuniei. Cei care au avut o 
viată care nu i-a dus la linişte, la o legătură cu Dumnezeu, pe aceia nu-i binecuvintează 
Dumnezeu. 

Si mai cerem ceva: să avem răspuns bun la înfricoşata Judecată a lui Hristos. Despre 
Judecata lui Hristos s-a pomenit astăzi citindu-se despre Judecata de apoi. Judecata de 
apoi este hotărâtoare, dar nu este singura judecată! După ce se desparte sufletul de trup, la 
moarte, se duce în fata lui Dumnezeu si urmează Judecata particulară, adică judecata 
fiecărui suflet în parte. La judecata particulară, Dumnezeu hotărăşte, după aseza-rea 
omului, unde trebuie să fie dincolo de mormânt, la bine sau la rău, la fericire sau la 
chinuire. 

Noi credem că există rai si iad, ştim acest lucru din învăţătura Bisericii, îl citim în 
Evanghelie. Raiul este locul si starea (mai ales starea), după moarte a sufletului fericit, iar 
iadul este locul si starea sufletului care nu s-a ţinut de rânduielile lui Dumnezeu. Si acolo 
rămâne până la Judecata viitoare sau până când hotărăşte Dumnezeu altfel, pentru că noi 
credem că se poate interveni cu rugăciuni pentru binele celor morţi. 

Există creştini care nu se mai roagă pentru cei morţi. Biserica noastră se roagă pentru cei 
vii, dar nu-i părăseşte pe cei morţi, pentru că noi zicem că morţii sunt vii si după moarte. 

Domnul Hristos le-a spus unor saduchei si farisei care vroiau să ştie cum este dincolo de 
lumea aceasta că Dumnezeu este "Dumnezeul lui Avraam si Dumnezeul lui Isaac si 
Dumnezeul lui Iacov" (Marcu 12, 26) si că " Nu este Dumnezeul morţilor, ci al viilor" 
{Matei 22, 32), pentru că toţi sunt vii în El. Credinţa noastră este că după suflet, omul nu 
moare. Avraam, Isaac si Iacov muriseră când a zis Dumnezeu despre Sine: "Eu sunt 
Dumnezeul lui Avraam si Dumnezeul lui Isaac si Dumnezeul lui Iacov". Domnul Hristos 
spune că Dumnezeu nu este al celor morţi, ci al celor vii; acesta este înţelesul cuvintelor 
din Sfânta Scriptură "toţi sunt vii în El". 

Nu există posibilitatea ca sufletul să moară, ci putem vorbi de o moarte sufletească, 
aceasta însemnând despărţirea sufle-tului de Dumnezeu, deci condamnarea veşnică. 

Despărţirea de Dumnezeu este osândirea sufletului la chinurile veşnice si acolo este 
nefericirea celor care au trăit o viată care nu este după voia lui Dumnezeu. Nu se poate 
ajunge acolo decât prin hotărârea lui Dumnezeu (de fapt, am putea zice prin hotărârea 
omului, pentru că omul singur îsi pregăteşte locul - si la bine si la rău). Dacă e bun - sigur 
merge la bine. Dacă e rău - sigur merge la rău. Dumnezeu spune unde merge omul după 
moarte, pentru că Domnul Hristos va judeca lumea. 

Cei care merg la chin pot fi scoşi din chinurile iadului prin rugăciunile Bisericii, prin 
milosteniile care se fac pentru ei, prin rugăciunile celor din familia lor, prin rugăciunile 
celor apropiaţi ai lor. Noi nu ştim când anume pot fi scoşi din iad, dar ştim că până la 
Judecata din urmă, hotărârea nu este încă definitivă, iar cei ce sunt la rău pot ajunge la 
bine cu ajutorul lui Dumnezeu si cu ajutorul Bisericii. 

Dar atunci de ce mai este nevoie si de o Judecată viitoare, de o Judecată ultimă? Pentru că 
oamenii au făcut anumite păcate, au făcut anumite lucruri rele, care au rămas si după ei. 
Răutatea lor a rămas în lumea aceasta si lucrează si după ce au trecut ei din această lume. 
De pildă, cei care propovăduiesc lucruri care nu sunt adevărate, lucruri care sunt 
împotriva adevărului, rătăciri, cei care câştigă suflete pentru rătăcirea lor. Rătăcirea lor 
rămâne mai departe, până la sfârşitul lumii. La Judecata viitoare se va vedea ce urmări au 
avut răutăţile oamenilor, după cum se va vedea si ce urmări a avut binele oamenilor, 
binele pe care l-au făcut oamenii si abia atunci se hotărăşte pentru totdeauna. 

Sfântul Evanghelist Matei retine în Evanghelia lui câteva lucruri în legătură cu Judecata 
viitoare. Noi credem că la Judecata viitoare vor fi judecaţi toţi în toate privinţele. Numai 
că Sfântul Evanghelist Matei a reţinut de la Domnul Hristos cuvinte care privesc binele si 
răul pe care l-au făcut oamenii în legătură cu semenii lor; de fapt, în legătură cu Domnul 
Hristos: "întrucât ati făcut unuia dintr-acesti fraţi ai Mei prea mici, Mie Mi-ati făcut" 
{Matei 25, 40). Este vorba despre sase lucruri pe care trebuie să le avem în vedere pentru 
Judecata de apoi. Anu-me, zice Domnul Hristos că va despărţi Fiul Omului pe cei buni de 
cei răi "cum desparte păstorul oile de capre" {Matei 25, 32), si va zice celor de-a dreapta 
(la dreapta vor fi oile, la stânga vor fi caprele): "Veniţi, binecuvântaţii Tatălui Meu, 
moşteniţi împă-rătia cea pregătită vouă de la întemeierea lumii. Căci flămând am fost si 
Mi-ati dat să mănânc; însetat am fost si Mi-ati dat să beau; străin am fost si M-ati primit; 
gol am fost si M-ati îmbrăcat; bolnav am fost si M-ati cercetat; în temniţă am fost si ati 
venit la Mine". Si ei vor răspunde: "Doamne, când Te-am văzut flămând si Te-am hrănit? 
Sau însetat si Ti-am dat să bei? Sau când Te-am văzut străin sau gol si Te-am îmbrăcat? 
Sau când Te-am văzut bolnav sau în temniţă si am venit la Tine?" si va răspunde Domnul 
Hristos: "întrucât ati făcut unuia dintre aceşti fraţi ai Mei prea mici, Mie Mi-ati făcut". 
Apoi va zice celor de-a stânga: "Duceti-vă de la Mine, blestemaţilor, în focul cel veşnic, 
care este gătit diavolului si îngerilor lui. Că flămând am fost si nu Mi-ati dat să mănânc; 
însetat am fost si nu Mi-ati dat să beau; Străin am fost si nu M-ati primit; gol am fost si nu 
M-ati îmbrăcat; bolnav si în temniţă am fost si nu M-ati cerce-tat". Si vor întreba si cei de- 
a stânga: "Doamne, când ai fost asa cum zici că ai fost si nu Te-am ajutat?"; iar Domnul 

Hristos va zice: "întrucât n-ati făcut unuia dintre aceştia prea mici, nici Mie nu Mi-ati 
făcut" {Mat. 25, 32-46). 

Cuvintele acestea ale Domnului Hristos arată că, atunci când facem un bine, îl facem si 
pentru Domnul Hristos, iar când facem un rău, îl facem si în fata Domnului Hristos. Nu-L 
avem în vedere pe Domnul Hristos când facem răul, si-L avem pe Domnul Hristos în 
vedere dacă facem binele. 

Ştim aceasta de la Domnul Hristos si nu putem să fim nepăsători fată de un cuvânt veşnic 
al Domnului Hristos. Din cât putem, bineînţeles, să facem binele pentru Domnul Hristos, 
pentru înmulţirea binelui din lumea aceasta si mai ales pentru binele nostru la Judecata 
viitoare. 

Mai sunt si alte judecăţi: Judecata milostivă de la spovedanie, când preotul judecă situaţia 
în care se găseşte cel care se spovedeşte si dă o hotărâre asupra vieţii lui. Este foarte bine 
să meargă credincioşii să-si mărturisească păcatele, să fie judecaţi si, judecaţi fiind, să 
primească îndrumări, să ştie ce au de făcut ca să poată să înainteze spre bine si să se 
ferească de rău. 

Mai este si o judecată, pe care o facem noi înşine: Judecata pe care o avem în legătură cu 
oamenii din jurul nostru. Domnul Hristos a spus: "Nu judecaţi ca să nu fiţi judecaţi" {Mat. 
7, 1). Si iată că noi judecăm ca si cum noi am fi puşi să judecăm. Nu-L lăsăm pe Domnul 
Hristos si luăm noi, cum se spune în Pateric, dregătoria lui Hristos, când despre unul 
zicem că este bun, despre altul zicem că este rău, când spunem noi ce trebuie să se facă cu 
unul si cu altul. 

Bineînţeles că există si o judecată în lumea aceasta. O judecată hotărâtă pentru rolul pe 
care îl au oamenii în societate: Judecata instituţiilor de judecată. Si acolo sunt puşi 
oameni care să hotărască anumite lucruri. Eu n-am fost niciodată la o judecată, nici pârât, 
nici martor. Sunt atâţia oameni care ajung, totuşi. Sunt atâtea procese care se fac, care 
durează. Oamenii sunt asupriţi de lucruri rele. 

Sfântul Apostol Pavel zicea că nu este bine să se judece creştinii înaintea necredincioşilor 
(cf. / Cor. 6, 46). Erau cre-dinciosi care se duceau să se judece în fata tribunalelor păgâ- 
nilor si Sfântul Apostol Pavel zicea că nu e bine ca un om cre-dincios să se ducă să-1 
judece păgânii. Dumnezeu ştie când se poate si când nu se poate evita o situaţie de genul 
acesta. Când te trag alţii în judecată nu poţi să rămâi în afară de tribunale, chiar ale 
păgânilor, dacă e cazul. 

Mai este o judecată la care ne gândim prea puţin, si anume Judecata de la rugăciune. 
Sfântul Ioan, cel ce a scris Scara, spune că în raport cu cel ce se roagă, "rugăciunea este 
judecătorie si judecată si scaunul Judecătorului înainte de Judecată viitoare". Cum ne este 
rugăciunea asa ne este starea sufletească. La rugăciune se arată cât suntem de întinaţi sau 

cât suntem de curaţi, cât suntem de învăluiţi sau cât suntem de depărtaţi de lumea 
aceasta. Numai la rugăciune putem să ştim ce legătură avem cu Dumnezeu, ce legătură 
avem cu oamenii. In rugăciune ne apar fel de fel de gânduri care arată cine suntem si ce 
suntem. 

Am început pregătirea pentru Sfintele Paşti acum două săptămâni. Am vorbit atunci 
despre pilda vameşului si a fariseului, despre smerenia vameşului si despre faptele bune 
ale fariseului. Fariseul se lăuda cu faptele lui bune, vameşul îsi recunoştea păcatele. 
Biserica ne recomandă să fim după smerenie ca vameşul si după fapte bune ca fariseul. 
Dacă nu avem faptele fariseului, nu am ajuns nici măcar la măsura fariseului. Ce spunea 
fariseul: "Dumnezeule , Iti mulţumesc că nu sunt ca ceilalţi oameni, răpitori, nedrepţi, 
adulteri sau ca si acest vameş. Postesc de două ori pe săptămână, dau zeciuială din toate 
câte câştig" (Luca 18, 11-12). Cel puţin în legătură cu postul, toţi suntem în lipsă! Sunt 
atâţia credincioşi care nu postesc nici o dată pe săptămână. 

Am continuat apoi urcuşul duhovnicesc spre Paşti cu aducerea aminte de fiul risipitor, 
care s-a întors după ce si-a cheltuit averea, si de tatăl său, care 1-a primit si 1-a aşezat iarăşi 
în starea de fiu. Trebuie să avem încredere în Dumnezeu, dacă ne întoarcem de la rău la 
bine. 

Acum ne pune Sfânta noastră Biserică în fată Judecata de apoi si a doua venire a 
Domnului Hristos. In legătură cu a doua venire a Domnului Hristos se pune o întrebare: 
Când va fi a doua venire? Pentru că noi mărturisim în Crez că Domnul Hristos "iarăşi va 
să vină cu mărire, să judece viii si morţii, a Cărui împărăţie nu va avea sfârşit". Când va fi 
aceasta? Răspunsul este clar: Nu se ştie! Domnul Hristos însuşi a spus că "de ziua si de 
ceasul acela nimeni nu ştie, nici îngerii din ceruri, nici Fiul, ci numai Tatăl" {Mat. 24, 36). 
Deci nu ştim când va fi a doua venire. Noi trebuie să fim totdeauna pregătiţi să-L 
întâmpinăm pe Domnul Hristos. Să ducem o viată în asa fel încât să ne putem întâlni 
oricând cu Domnul Hristos. Lucrul acesta este foarte important! 

Noi nu stăruim atâta asupra celei de-a doua veniri a Domnului Hristos pentru că într-un fel 
noi o simţim, o prăznuim la fiecare Sfântă Liturghie, căci zicem: "Aducându-ne aminte, 
aşadar, de această poruncă mântuitoare si de toate cele ce s-au făcut pentru noi: de cruce, 
de groapă, de învierea cea de-a treia zi, de suirea la ceruri si de şederea de-a dreapta si de 
cea de a doua si slăvită iarăşi venire, ale Tale dintru ale Tale, Tie-Ti aducem de toate si 
pentru toate". 

Deci, la fiecare Sfântă Liturghie, noi pomenim si prăznuim a doua venire a Domnului 
Hristos. De aceea nu ne gândim atât la a doua venire si, mai ales, nu o aşteptăm cum o 
aşteaptă alţi creştini care nu-s de credinţa noastră. Ei nu au Liturghie si, neavând 
Liturghie, nu au nici înainteprăznuirea celei de a doua veniri a Domnului Hristos. 

Si mai este ceva: pentru fiecare dintre noi întâlnirea cu Domnul Hristos poate fi la orice 
rugăciune. întâlnirea cu Domnul Hristos poate fi la orice citire din Sfânta Evanghelie. 
întâlnirea cu Domnul Hristos poate fi de câte ori facem un bine fratelui nostru. întâlnirea 
cu Domnul Hristos poate fi pentru fiecare dintre noi, sigur, când vom trece din această 
viată si când se va hotărî locul pe care ni l-am pregătit pentru viata veşnică. în Pateric este 
scris că: "în ce te găseşte moartea, în aceea te duci". Dacă ducem o viată frumoasă si bună 
si ne găseşte moartea în bine, în bine ne ducem. 

Să ne rugăm Mântuitorului nostru Iisus Hristos să ne lumineze mintea si să ne tină în 
minte. Iar Judecata de apoi, judecata particulară, judecata de la spovedanie, judecata 
care vine peste noi de multe ori când ni se răsplătesc relele pe care le-am făcut, judecata 
de la rugăciune, toate acestea să le avem în minte, să ne înteleptim prin gândurile de la 
judecată. Să ne ferim cât putem să judecăm pe fraţii noştri, ca să se împlinească si cu noi 
cuvântul: "Nu judecaţi ca să nu fiţi judecaţi" {Matei 7, 1). 

în Pateric se spune că pe un călugăr era senin si cu bucurie pe patul de moarte, l-au 
întrebat fraţii cum de e asa liniştit în fata morţii, că doar n-a dus o viată deosebită. 
Călugărul le-a răspuns că nu a avut o viată deosebită dar că, de când a intrat în mănăstire, 
a luat aminte la cuvântul Domnului Hristos "Nu judecaţi ca să nu fiţi judecaţi" si că-I va 
spune Domnului Hristos: "Doamne am împlinit acest cuvânt si aştept să împlineşti si Tu 
făgăduinţa de-a nu mă judeca". 

Mai este un cuvânt spus de Domnul Hristos: că sunt si oameni care nu vor merge la 
judecată. Bineînţeles nu în înţelesul că nu vor merge la Judecată si că nu se va hotărî 
asupra lor, ci în înţelesul că vor trece prin Judecată ca si cum nu s-au dus la Judecată. Zice 
Domnul Hristos: "Cel ce ascultă cuvântul Meu si crede în Cel ce M-a trimis, are viată 
veşnică si la judecată nu va veni, ci s-a mutat din moarte la viată" (Ioan 5, 24). 

Să ne rugăm lui Dumnezeu să fim si noi între aceia care la Judecată nu vor merge, ci s-au 
mutat, se mută din moarte la viată. 

Mărire Tatălui si Fiului si Sfântului Duh! Amin. 

ÎNTÂMPINAREA DOMNULUI 



Mănăstirea Brâncoveanu 
5 februarie 1999 

Suntem în cuprinsul sărbătorii întâmpinării Domnului nostru Iisus Hristos, în care se 
face mereu pomenire despre faptul că Sfântul si dreptul Simeon L-a primit în braţele sale 
pe Mântuitorul nostru Iisus Hristos. Acesta este un dar de la Dumnezeu si o învrednicire 
deosebită pentru Sfântul si dreptul Simeon. Noi, cum am spus Duminica trecută, suntem 
mai avantajaţi decât dreptul Simeon, pentru că putem să-L primim pe Mântuitorul nostru 
Iisus Hristos în fiinţa noastră si să-L purtăm în noi nu numai câteva clipe, ci o viată 
întreagă si chiar o vesni-cie întreagă. 

La Sfânta Liturghie, după ce se împărtăşesc preoţii, se spune: "Luminează-te, luminează- 
te noule Ierusalime că slava Domnului peste tine a răsărit. Saltă acum si te bucură Sioane, 
iar tu, curată Născătoare de Dumnezeu, veseleste-te întru învierea Celui născut al tău". Se 
adresează după aceea o rugăciune Celui cu care preoţii s-au împărtăşit, care este Pastele: 
"O, Pastile cele mari si preasfintite, Hristoase; o, înţelepciunea si Cuvântul lui Dumnezeu 
si Puterea, dă-ne nouă mai adevărat a ne împărtăşi cu Tine în ziua cea neînserată a 
împărăţiei Tale". 

Nu considerăm că întâlnirea prin Sfânta împărtăşire este ultima posibilitate de întâlnire cu 
Domnul Hristos, chiar dacă este una dintre marile posibilităţi pe care le avem în această 
lume. De fiecare dată când ne împărtăşim, zicem: "Dă-ne nouă mai adevărat a ne 
împărtăşi", adică ne-am împărtăşit noi cum ne-am împărtăşit, cum s-a putut, la măsurile la 
care am ajuns, dar sigur se poate mai mult, nu din partea noastră. Noi de multe ori credem 
că suntem vinovaţi înaintea lui Dumnezeu pentru că nu ajungem să avem în conştiinţa 
noastră bucuria, simţământul prezentei Mântuitorului nostru Iisus Hristos. Nu ştiu dacă 
este asa, pentru că învrednicirea nu ne-o dăm noi, ci Dumnezeu. Nu trebuie să cerem de la 
noi lucruri pe care, până la urmă, nu le cere nici Dumnezeu. 

Am citit odată o carte despre stareţii ruşi si nu mi-a mai rămas din cartea aceea decât o 
singură afirmaţie, o singură frază: "Nu poţi să-i ceri unui copil să meargă la acelaşi pas cu 
un om mare". Este o frază cât o carte! Este o învăţătură pe care ar trebui s-o avem în 
conştiinţa noastră si să ne gândim la ea. 

Mi-aduc aminte, când eram copil, că am venit de la Ocna Sibiului pe jos, vreo nouă km, 
cu părinţii mei; m-au mai luat în braţe, m-au mai lăsat pe jos, mă dureau picioarele, mi-era 
greu si ziceam: "Hai să mai stăm puţin..., hai să mai mergem". Atunci mi-am dat eu seama 
că trebuie să ai o înţelegere specială fată de cei mici. 

Dacă este adevărat lucrul acesta pentru viata fizică, este adevărat si pentru viata spirituală, 
pentru viata sufletească. Nu-i poţi cere unui om mic din punct de vedere spiritual, să facă 
lucruri mari, ca unul care este înaintat în viata spirituală. Or, împărtăşirea cu Sfintele 
Taine - Hristos ne-o dă la măsura la care suntem noi. Nu a cerut o viată extraordinară ca 
să te poţi împărtăşi! A cerut o viată corectă, o viată pe care pot s-o ducă cei mulţi, dacă se 
silesc. 

Am spus si altă dată, un lucru care se cam neglijează în gândirea noastră, iar în 
învăţătura Bisericii nici nu se face măcar vreo referire la el, anume, că la Cina cea de 
Taină, între cei care s-au împărtăşit au fost si doi nevrednici, pe care Domnul Hristos 
totuşi i-a împărtăşit. Este vorba de Iuda, care L-a vândut pe Domnul Hristos, si de Sfântul 
Apostol Petru, care avea să se lepede de El. Ştim lucrul acesta pentru că este mărturisit de 
Evanghelie. Este adevărat că în Iuda, după ce s-a împărtăşit, a intrat satana, dar, oricum, 
Domnul Hristos nu a stat împotrivă. 

De ce a făcut Domnul Hristos aceasta? Nu ştim! Dar ştim că a făcut aceasta în fata 
vremelniciei si a veşniciei si, dacă Evanghelia a ajuns până la noi, a făcut-o si în fata 
noastră. 

Sfântul Apostol Pavel, în Epistola I-a către Corinteni, spune: "Să se cerceteze însă omul 
pe sine si asa să mănânce din pâine si să bea din pahar. Căci cel ce mănâncă si bea cu 
nevred-nicie, osândă îsi mănâncă si bea. De aceea mulţi dintre voi sunt neputincioşi si 
bolnavi si mulţi au murit" (I Cor. 11, 28-30). Noi nu vrem să osândim pe nimeni si nu 
ştim dacă Sfântul Apostol Pavel s-a gândit la slăbiciunile fizice de pe urma nevredniciei 
cuiva de a se împărtăşi; aici este vorba de faptul că un om intră în cămara de nuntă fără să 
aibă haină de nuntă. Adevărul este că sunt oameni care nu pot face mai mult. Cel care a 
fost scos de la nuntă a fost un om care a sfidat, a fost un om care s-a împotrivit, care a vrut 
să-si arate cât este el de grozav că intră la nuntă neavând haină de nuntă. 

Dar există si oameni care sunt mici ca măsură sufletească. Nu că n-ar vrea să fie mari, că 
nu pot să fie mari, dar aceasta le este măsura. Cu aceştia trebuie să avem îngăduinţă 
specială, să ne gândim la faptul că "nu poţi cere unui copil să meargă la acelaşi pas cu un 
om mare". 

Domnul Hristos a asemănat Sfânta împărtăşanie cu pâinea, cu pâinea cea de toate zilele si 
a zis: "Cine mănâncă din pâinea aceasta viu va fi în veci. Dacă nu veţi mânca trupul Fiului 
Omului si nu veţi bea sângele Lui, nu veţi avea viată în voi. Trupul Meu este adevărata 
mâncare si sângele Meu, adevărata băutură" (Ioan 6, 51,53,55). Domnul Iisus Hristos n-a 
dat împărtăşirea ca pe o recompensă, ca pe un dar, celor care duc o viată excepţională, ci a 
dat-o ca pe un ajutor. Pâinea pe care o mâncăm este ajutor ca să trăim! Cine nu mănâncă - 
moare, cine mănâncă - trăieşte! Asa se întâmplă fizic, asa se întâmplă si spiritual. 

Aceasta nu înseamnă că trebuie să fii nepăsător, că ai putea să ai nişte pretenţii să te 
împărtăşeşti, că doar tu eşti acela care are trebuinţă de Pâinea Vieţii. Domnul Hristos n-a 
dat întâi Pâinea, întâi a dat alte Taine. Domnul Hristos le-a dat oamenilor învăţătură, n-a 
spus: "No, oameni buni, uite, dacă vreţi să vă mântuiţi, vă dau Eu cale de mântuire: vă 
împărtăşiţi cu Trupul si Sângele Meu si vă mântuiţi". Nu asa! Ci i-a învăţat să fie buni, să 
ierte, i-a învăţat să creadă, i-a învăţat să se smerească, i-a învăţat să aibă îngăduinţă. Adică 
toată Evanghelia este un fel de împărtăşire, toată Evanghelia este un fel de întâmpinare a 

Domnului nostru Iisus Hristos si o întâmpinare a noastră pentru Mântuitorul nostru Iisus 
Hristos. 

Evanghelia este împărtăşire si Cuvântul lui Dumnezeu este Trup al lui Dumnezeu, în 
înţeles spiritual. Pentru a ne împărtăşi, trebuie să ne încadrăm într-o viată care să ne facă 
pe cât posibil vrednici, deşi, până la urmă, învrednicirea cea adevă-rată ne-o dă Domnul 
Iisus Hristos: "Invredniceste-ne, Doamne, în seara aceasta fără de păcat.", "învredniceşte - 
ne, Doamne, în ziua aceasta fără de păcat.", "Invredniceste-ne, Doamne, să zicem: Tatăl 
nostru.". Sunt nişte lucruri pe care Dumnezeu ni le dă în măsura în care suntem sinceri, ni 
le dă în măsura în care facem rânduială în viata noastră, în măsura în care nu forţăm 
lucrurile ca să intrăm cu haină murdară între oameni cu haine curate. Cerem de la 
Dumnezeu învrednicire specială si credem că Dumnezeu ne învredniceşte la măsurile 
noastre. 

Tare îmi place mie împrejurarea aceea istorisită în Sfânta Evanghelie de la Marcu, în 
legătură cu omul care a zis: "Cred, Doamne! Ajută necredinţei mele" (Marcu 11, 24). 
Domnul Hristos nu a zis: "Dacă n-ai destulă credinţă n-am ce-ti face! Să-ti înmulţeşti 
credinţa si apoi stăm de vorbă", ci 1-a ajutat cu credinţa câtă a avut-o! Este foarte 
important lucrul acesta: să ai dorinţa de mai mult, ca să primeşti învrednicirea de la 
Dumnezeu. Si după ce te învredniceşti din partea lui Dumnezeu de unirea cu Domnul 
nostru Iisus Hristos, să zici: "Dă-ne nouă să ne împărtăşim mai adevărat" (nu numai atât, 
la măsura aceasta, ci la măsuri mai mari, la măsura cea mai mare cu putinţă) când? "în 
ziua cea neînserată a împărăţiei Tale". 

Pentru un om credincios care a intrat în împărăţia lui Dumnezeu, "ziua cea neînserată a 
împărăţiei lui Dumnezeu" începe de aici. Un om credincios este deja intrat în "ziua cea 
neînserată" din punct de vedere spiritual, în ziua în care nu este alternantă, adică 
schimbare între lumină si întuneric, ci numai lumină din punct de vedere spiritual. Deci 
există progres, nu se ajunge niciodată la ultima posibilitate. 

Cuvintele acestea le-am alcătuit în legătură cu cinstirea pe care i-o aducem dreptului 
Simeon pentru că L-a primit în braţe pe Domnul Iisus Hristos. Da, L-a primit în braţe pe 
Domnul Iisus si noi îl cinstim pentru aceasta! Dar cred că si el ne cinsteşte pe noi, pentru 
că-L primim pe Domnul Hristos în inimile noastre si-L putem tine o veşnicie întreagă, nu 
câteva clipe sau câteva minute, cât L-a ţinut dreptul Simeon. 

Pentru rugăciunile dreptului Simeon, pentru rugăciunile Sfintei Ana, pentru rugăciunile 
Sfintei Agata, care înseamnă "cea bună", să ne ajute Dumnezeu să fim si noi buni, cu 
neclintire în bunătate, si atunci ne vom împărtăşi sigur "mai adevărat" cu Domnul Hristos 
"în ziua cea neînserată a împărăţiei Sale". Amin! 

CUVÂNT LA ÎNMORMÂNTARE 

7 februarie 1999 



în numele Tatălui si al Fiului si al Sfântului Duh, Amin. 

"îndrăzneşte, scoală-te! Te cheamă!" (Marcu 10, 49) 

Cuvintele acestea se găsesc în Evanghelia de la Marcu si nu sunt nici cuvintele Domnului 
nostru Iisus Hristos, nici cuvintele vreunuia dintre ucenicii ci sunt cuvinte ale oamenilor 
din mulţime adresate unui om fără vedere, care aflase că Domnul Hristos trece pe acolo si- 
L ruga pe Mântuitorul să-i dea vedere. Oamenii din mulţime mai întâi l-au dojenit ca să 
tacă, apoi, după ce au aflat că Domnul Hristos îl cheamă la El, i-au spus: "îndrăzneşte, 
scoală-te! Te cheamă!". 

Cuvintele acestea reprezintă de fapt întreaga Evanghelie a Mântuitorului nostru Iisus 
Hristos! Oricare dintre paginile Sfintei Evanghelii este o chemare, este un îndemn la 
încredere, este un îndemn la o viată mai presus de viata obişnuită. Ai încredere pentru că 
te cheamă! Fii cu încredinţare în viata pe care o trăieşti, căci te cheamă Domnul Hristos! 

Pilda cu fiul risipitor, care s-a citit astăzi din Sfânta Evanghelie de la Luca, este o 
chemare adresată nouă din partea Mântuitorului nostru Iisus Hristos. Domnul Hristos le-a 
spus unor oameni care erau în preajma Lui, dintre care unii farisei si alţii vameşi, trei pilde 
pline de încredere: pilda cu oaia cea pierdută, pilda cu drahma cea pierdută si pilda cu 
fiul risipitor. Toate acestea exprimă încredere, pentru că Domnul nostru Iisus Hristos vrea 
să avem încredere, să trăim în această viată cu credinţa în El, cu încrederea în iubire. 

Ai încredere, nu-ti pierde credinţa, nu te lăsa obosit în această viată! Ai încredere în 
Mântuitorul, ai încredere în Dumnezeu Tatăl, ai încredere în Duhul Sfânt, ai încredere în 
rugăciunile Maicii preacurate, ai încredere în bine, ai încredere în mijlocirile sfinţilor! Ai 
încrede-re, nu te lăsa biruit de neca-zuri, nu te lăsa slăbit de greutăţi! Te cheamă Domnul 
Hristos! Te ajută Domnul Hristos! Scoală-te, nu fi nelucrător si nepă-sător! 

Domnul nostru Iisus Hristos le-a vorbit celor care erau atunci de fată, fariseilor si 
vameşilor, despre păstorul care-si du-ce pe umăr oaia cea pierdută si-i cheamă pe cei din 
jurul său să se bucure împreună că a găsit-o. Apoi spune că "bucurie mai mare se face în 
cer pentru un păcătos care se pocăieste decât pentru nouăzeci si nouă de drepţi care nu au 
nevoie de pocăinţă". 

A mai spus Domnul Hristos o pildă, cu drahma cea pierdută, în care este vorba despre 
o femeie care a pierdut o drahmă, iar când a găsit-o, după ce a scotocit peste tot si a dat de 
ea, a chemat vecinele si a zis: "Bucurati-vă cu mine, căci am găsit drahma pe care o 
pierdusem" (Luca 15, 9); apoi a spus: "Asa se face bucu-rie îngerilor pentru un păcătos 
care se pocăieste" (Luca 15, 10). Iar bucuria care se face în cer pentru un păcătos care se 
pocăieste, a înfătisat-o Domnul Hristos ca pe un ospăţ, ca pe ospăţul acela pe care 1-a făcut 
tatăl cel primitor pentru fiul care, după ce si-a risipit partea de avere, s-a întors acasă, 
cerându-si iertare pentru greşelile făcute. 

Mântuitorul nostru Iisus Hristos a spus lucrurile acestea la măsurile omului. El a vrut să 
înţelegem că Dumnezeu este Tatăl nostru. Dar, în pilda aceasta cu fiul risipitor si cu tatăl 
primitor, a vorbit despre un tată oarecare dintre cei de pe pământ; un tată oarecare a 
alergat în fata fiului care se întorcea, un tată bun 1-a îmbrăţişat pe fiul care se întorcea, un 
tată bun 1-a sărutat, un tată bun a rânduit toate cele spre bine. 

Domnul Hristos ne face să ne gândim la faptul că dacă un tată pământesc poate face asa 
ceva, cu atât mai mult Tatăl Cel ceresc, care este Tatăl nostru. într-o altă împrejurare 
Domnul Hristos a zis: "Care tată dintre voi, dacă îi va cere fiul pâine, oare îi va da piatră? 
Sau dacă îi va cere peste, oare el îi va da în loc de peste, şarpe? Sau dacă-i va cere un ou, 
îi va da scorpie?" {Luca 11, 11-12); si a continuat: "Dacă voi, răi fiind, stiti să daţi fiilor 
voştri daruri bune, cu cât mai mult Tatăl vostru Cel din ceruri" (Luca 11, 13). 

Noi ştim că Dumnezeu este Tatăl nostru. Avem încredere în Dumnezeu Tatăl nostru, ştim 
că ne cheamă Tatăl nostru la El, că ne ajută să mergem la El; avem încredere în 
Dumnezeu, ascultăm chemarea Lui, avem siguranţa că ne primeşte si ne ajută. 

Gândurile acestea le prezint cu prilejul mutării de la noi a unuia dintre credincioşii acestei 
parohii, Savu Popa. A avut si el încredere în Dumnezeu, a străbătut prin viată, a 
întâmpinat mul-te. Credinţa în Dumnezeu 1-a ţinut în linişte sufletească în fata 
împrejurărilor grele pe care numai el le ştie care au fost si câte au fost. 

S-a întors acasă din vâltoarea greutăţilor prin care a trecut si a pus temelie pentru o familie 
de care s-a bucurat de-a lungul anilor. Dacă n-a putut el să-I slujească lui Dumnezeu cu 
slujire preoţească, 1-a învrednicit Dumnezeu să aibă un copil preot, 1-a învrednicit 
Dumnezeu să aibă o fiică preoteasă, 1-a învrednicit Dumnezeu să se bucure de familia lui, 
si noi dăm slavă lui Dumnezeu pentru aceasta. 

De obicei, când trece cineva din această viată, ne gândim la viata lui câtă o ştim, îi 
aducem mulţumire lui Dumnezeu si zicem împreună cu toţi credincioşii: "Fie numele 
Domnului binecuvântat, de acum si până în veac". Dar să nu uităm că a fost sprijinit în 
lucrarea lui de o soţie bună care, lucru extraor-dinar de rar, l-a aşteptat patrusprezece ani 
până când si-a putut împlini gândul de a fi împreună în viata de căsătorie. Este un lucru de 
laudă! De câte ori am ocazia, le spun oamenilor: "Cu-nosc o femeie la Ocna Sibiului, care 

1-a aşteptat patrusprezece ani pe un băiat cu care voia să se căsătorească. Si l-ar fi 
aşteptat si mai mult, dacă ar fi trebuit! Si vreme multă, si vreme putină, trece, când e 
vorba de un ideal! 

Să ne gândim la lucrurile acestea si să nu uităm niciodată că Domnul Hristos ne cheamă. 
Să avem încredere! Să avem încredere în ceea ce ne-a spus Mântuitorul! 

Mai zilele trecute m-a întrebat cineva: "Părinte, cum explicaţi faptul că dumneavoastră 
sunteţi asa de optimist si cum se explică faptul că atâta seninătate izvorăşte din cărţile 
dumneavoastră?". Si am răspuns: "Asta se întâmplă pentru că eu cred! Cred în 
Evanghelie, cred în ceea ce a spus Mântuitorul, cred că El ne cheamă, cred că ne ajută, 
cred că este «bun si iubitor de oameni», că este «milostiv si iubitor de oameni», că al Lui 
este «a ne milui si a ne mântui», cred că Dumnezeul nostru este «Dumnezeul milei si-al 
îndurărilor si-al iubirii de oameni»". 

In această împrejurare, având încredere în Evanghelie, având încredere în mijlocirile 
Maicii Domnului si-ale tuturor sfinţilor, îl recomandăm pe cel ce s-a mutat de la noi, robul 
lui Dumnezeu, Savu, ca să fie primit cu drepţii si cu sfinţii. îl înso-tim cu gândurile 
noastre bune si-1 ţinem în sufletul nostru. Asa cum l-am avut în viată, îl ţinem si pe mai 
departe, si asa îl vom avea si în veşnicie. 

Cu sentimentele din viată, pe care le păstrăm si mai departe, ne vom întâlni cu el la vreme 
potrivită, dincolo de lumea aceasta, ca să-L mărturisim pe Tatăl pe Fiul si pe Sfântul Duh, 
Treimea cea de o fiinţă si nedespărţită. Amin! 

SFINŢII TREI IERARHI 



"Unirea credinţei si împărtăşirea Sfântului Duh cerând, pe noi înşine si unii pe alţii si toată 
viata noastră lui Hristos Dumnezeu să o dăm". 

La fiecare Sfântă Liturghie si la fiecare Sfântă Cununie ni se dă îndemnul să dăm toată 
viata noastră lui Hristos Dumnezeu ca să ajungem la unirea credinţei si să ne împărtăşim 
de Duhul Sfânt. Când Duhul Sfânt este lucrător în noi, El vine cu lumină, când Duhul 
Sfânt este lucrător în noi, El vine cu sfinţire, când Duhul Sfânt este lucrător în noi, El vine 
cu preamărire pe care o aducem Domnului nostru Iisus Hristos, după cuvântul pe care 
Domnul Hristos însuşi 1-a spus: "Acela (adică Duhul Sfânt) Mă va slăvi" (Ioan 16, 14). 
Noi spunem că suntem creştini ortodocşi, deci trebuie să fim dreptmăritori. Numai dacă 

aducem mărire lui Dumnezeu în gândurile noastre, cu cuvintele noastre, cu faptele 
noastre, cu viata noastră întreagă, suntem în ortodoxie. 

Cei pe care îi pomenim astăzi sunt trei oameni mari, trei sfinţi deosebiţi. Toţi sfinţii sunt 
oameni deosebiţi, dar si între sfinţi sunt unii care au parcă mai mult dar de la Dumnezeu si 
au mai mare lucrare în sfinţire. Pe sfinţii pe care îi pomenim astăzi i-am mai pomenit în 
cursul acestei luni: la întâi ianuarie am pomenit pe Sfântul Vasile cel Mare, la 25 ianuarie 
pe Sfântul Grigorie Teologul si la 27 ianuarie pe Sfântul Ioan Gură de Aur. Astăzi îi mai 
pomenim o dată si împreună, ca să se ştie că fiecare dintre ei este mare în felul lui. 

La această sărbătoare s-a ajuns pentru că unii creştini ziceau că este mai mare Sfântul 
Vasile cel Mare, alţii că Sfântul Ioan Gură de Aur, iar alţii ziceau că este mai mare Sfântul 
Grigorie Teologul. Ei credeau asa pentru că aveau unele preferinţe si aveau unele măsuri. 
Cei care au văzut că Sfântul Vasile cel Mare a fost un bun organizator, un om practic, un 
om de acţiune, au zis: apoi Sfântul Ioan Gură de Aur n-a fost asa, Sfântul Grigorie n-a fost 
asa, mai mare între ei este Sfântul Vasile cel Mare! 

Cei care credeau că Sfântul Grigorie este cel mai mare, zi-ceau asa pentru că Sfântul 
Grigorie are nişte adâncimi de gân-dire mai mari decât ceilalţi doi sfinţi. 

Alţii au zis: nu, Sfântul Ioan Gură de Aur a fost mai mare, pentru că era tare pogorâtor, 
era tare îngăduitor, era tare doritor de a-i ajuta pe oameni, era propovăduitor al credinţei, 
dădea oa-menilor mai multă nădejde. Oamenii au zis asa pentru că n-au avut pe Duhul 
Sfânt să-i lumineze, n-au avut pe Duhul Sfânt să-i ducă în fata Mântuitorului nostru Iisus 
Hristos si să-L preamă-rească pe El pentru aceşti oameni mari. 

Mitropolitului Ioan al Evhaidelor, în veacul al Xl-lea, i s-a arătat pe rând fiecare dintre cei 
trei sfinţi pentru a căror mărire se certau oamenii si apoi s-au arătat toţi trei si i-au spus că 
certurile trebuie să înceteze, să fie linişte si pace între oameni, pentru că unele sunt 
măsurile lui Dumnezeu si altele sunt măsurile oamenilor. 

Dintre cei trei sfinţi, mai cunoscuţi ne sunt Sfântul Vasile cel Mare si Sfântul Ioan Gură 
de Aur. De la ei avem câte o Liturghie. Sfânta Liturghie care se săvârşeşte de obicei este 
cea a Sfântul Ioan Gură de Aur; Liturghia Sfântul Vasile cel Mare se face de zece ori pe 
an. Cei doi sfinţi sunt cunoscuţi si pentru cuvântările lor. Sfântul Ioan Gură de Aur are 
foarte multe cuvântări care au ajuns până în vremea noastră si sunt si acum actuale. 

Sfântul Grigorie, mare prin adâncimea teologiei sale, este mai puţin cunoscut, pentru că 
oamenii nu pot primi în suflet adâncimile de teologie, nu le pot urmări, decât dacă au un 
dar de la Dumnezeu. Omul de rând nu poate înţelege adâncimea teologiei. Sfântul 
Grigorie este mare pentru putini, pentru cei care înţeleg profunzimile lui de gând. 

Mărimile sunt de multe feluri: Sfântul Vasile cel Mare este mare ca organizator; Sfântul 
Grigorie este mare ca gânditor; Sfântul Ioan Gură de Aur este mare ca ajutător spre 



86 
mântuire, ca îndrumător de suflete. Are rost să se certe oamenii pentru aceas-ta? De 
altfel, acum nu se mai ceartă nimeni, dar a rămas ceva de pe urma certurilor dintre oameni 

- sărbătoarea de astăzi. Dacă vrem să-I fim pe plac lui Dumnezeu trebuie să ne unim, nu 
să ne certăm. "Unirea credinţei si împărtăşirea Sfântului Duh cerând", să dorim să ne 
unim, să ne căutăm unii pe alţii, să mergem unii spre alţii, să desfiinţăm piedicile dintre 
noi, să le înlăturăm, să avem iubire unii către alţii si iubire fată de Dumnezeu. Atunci 
suntem preamări tori de Dumnezeu si înseamnă că Duhul Sfânt lucrează în noi pentru că 
aduce mărire în om si îi aduce mărire lui Dumnezeu. 

Cineva asemăna iubirea dintre oameni cu o pâine caldă care se împarte, aburul ieşit din 
pâinea caldă simbolizând iubirea fată de Dumnezeu. Noi uităm că există o poruncă a 
iubirii, că suntem datori cu iubire fată de Dumnezeu si fată de oameni; dar noi pe unii îi 
urăm, pe alţii îi iubim, pe unii îi iubim mai mult, pe alţii mai puţin, pe unii uneori îi iubim, 
alteori nu-i iubim si asa mai departe. Or, asta nu înseamnă că ţinem seamă de porunca lui 
Dumnezeu! Porunca lui Dumnezeu este "să ne iubim unii pe alţii ca într-un gând să 
mărturisim"; asa formulează Biserica porunca lui Dumnezeu "să iubeşti pe aproapele tău 
cape tine însuti". 

Recunoaştem că nu ajungem la măsurile acestea, dar trebuie să fim preocupaţi de lucrul 
acesta. Atunci nu am avea motive să stăm unul împotriva celuilalt nici pentru sfinţi. Noi 
trebuie să fim asa cum este Dumnezeu, care îsi revarsă iubirea Sa peste lume, când revarsă 
Soarele peste cei buni si peste cei răi, când trimite ploaia peste cei drepţi si peste cei 
nedrepţi, si nu zice "acestuia nu-i dau ploaie, pentru că este păcătos, acestuia îi dau ploaie, 
pentru că este drept". Domnul Hristos a spus lucrul acesta si avem cuvântul Lui în Sfânta 
Evanghelie: "Iubiţi pe vrăşmaşii voştri, binecuvântaţi pe cei ce vă blestemă, faceţi bine 
celor ce vă urăsc, rugati-vă pentru cei ce vă vatămă si vă prigonesc, ca să fiţi fiii Tatălui 
vostru Celui din ceruri, că El face să răsară soarele peste cei răi si peste cei buni, si trimite 
ploaie peste cei drepţi si peste cei nedrepţi" {Matei 5, 44-45). 

Asa ne-a spus Domnul Hristos, asa trebuie să facem si noi! Dar noi nu facem! Nu facem 
pentru că nu putem. Răutatea este o realitate! întâi trebuie să desfiinţăm răutatea din noi, 
ca să putem înmulţi iubirea. De unde ştim noi că există o legătură între răutate si lipsa 
iubirii? Domnul Hristos ne-a spus: "Din pricina înmulţirii fărădelegii, iubirea multora se 
va răci" {Matei 24, 12). Dacă nu avem iubire unii către alţii, nu avem pâinea cea caldă pe 
care să si-o împartă oamenii între ei si nu avem aburul pâinii celei calde ca să se înalte 
către Dumnezeu. De ce? Pentru că nu suntem cum trebuie, pentru că în loc să avem iubire 

- avem ură, pentru că în loc să avem înţelegere - avem ceartă. 

Iată, si pentru sfinţi ajung oamenii să se certe! Nu se poate, nu-i voie! Dacă ne gândim la 
Evanghelie, dacă trăim Evanghelia, nu este voie să se ajungă la asa ceva! Trebuie să 
înţelegem de la început că mărimile sunt de multe feluri, că fiecare e mare în felul lui, că 
fiecare poate să fie si mare si mic, că părerile noastre sunt felurite. Acelaşi om poate să fie 
pentru unii mare, pentru alţii mic. 

Un duhovnic, de exemplu, poate să fie mare - pentru cei care îl ascultă, poate să fie mic 
- pentru cei care nu-1 ascultă, si de nimic - pentru cei care nu-1 iau în considerare. Acelaşi 
pe care Dumnezeu poate-1 primeşte si-1 binecuvintează - oamenii îl hulesc. De ce-1 hulesc 
oamenii? Pentru că ei nu seamănă cu Dumnezeu, pentru că n-au pe Duhul Sfânt să-i 
lumineze, pentru că n-au iubire în suflet, pentru că nu au consideraţie, pentru că sunt 
judecători în loc să fie oameni care să se plece cu mintea. Sfinţii cei mari nu s-au bucurat 
niciodată de cei care s-au certat între ei pentru că nu ştiau cum să facă să-1 pună pe unul 
mai mare decât pe celălalt. Dumnezeu este cel care ne primeşte pe toţi, iar noi trebuie să 
fim cu înţelegere fată de toţi. 



Eu v-am mai spus si altă dată si mi-e drag să vă spun si acum: când îi pomenim pe Sfinţii 
Trei Ierarhi, ne putem gândi si la trei oameni mari cu care s-a început mănăstirea aceasta 
si care, într-un fel, au o asemănare cu Sfinţii Trei Ierarhi. Mă gândesc la părintele Arsenie 
Boca, la părintele Nicolae Mladin, mitropolitul Mladin de mai târziu, si la părintele 
Serafim Popescu, Dumnezeu să-i odihnească! 

Credincioşii, dacă i-ai fi întrebat sau dacă i-ai întreba acum, care a fost cel mai mare dintre 
aceştia, eu cred că aproape toţi s-ar repezi si ar zice că părintele Arsenie. într-adevăr, 
părintele Arsenie a fost mare, a avut o mărime deosebită pe care au înteles-o cei mulţi. 
Dacă citeşti ceva din scrierile părintelui Arsenie îti dai seama de profunzimea de gândire, 
dar nu asta i-a dat mărimea. Aici, la mănăstire, părintele s-a distins în special ca 
îndrumător de suflete si ca bun organizator. îmi spunea un meseriaş oarecare că părintele 
Arsenie era asa de priceput la orice lucru, încât ştia mai bine decât un meseriaş ce trebuie 
să facă: "uite măi, asta o faci asa, vezi că aici lipseşte ceva"... Si asta 1-a făcut mare pentru 
oamenii care pricepeau ceva din ale meseriei. Altora le descoperea anumite stări sufleteşti 
si oamenii se minunau de cât de pătrunzător este părintele. 

Alţii au zis: Domnule, dar părintele Mladin avea un dar de cuvânt, a lăsat nişte studii, a 
lăsat în urma lui nişte profunzimi de teologie, parcă a semănat cu Sfântul Grigorie de 
Nazianz, cu Sfântul Grigorie Teologul, asa cum părintele Arsenie, ca organizator, a 
semănat cu Sfântul Vasile cel Mare. 

Si a mai fost unul mare si nu prea mult băgat în seamă, părintele Serafim Popescu, pe care 
eu tare mult îl am la inimă. Tare mi-e drag părintele Serafim, pentru pogorămintele pe 
care le făcea, pentru inima lui de părinte, pentru inima lui de frate, pentru inima lui de 
prieten, pentru faptul că era odihnitor de oameni, pentru faptul că aducea bucurie în jurul 
lui, pentru faptul că aducea seninătate în jurul lui. Părintele Serafim nu avea nişte lucruri 
asa, de pricepere, de meserie, nu a făcut nişte studii deosebite, dar a fost bun, învăluitor, 
odihnitor, a fost un om de care s-au bucurat oamenii, asa că si el a fost mare. 

Ne mai rămâne ceva si nouă: să ne silim si noi să fim mari! Oare e nevoie să te sileşti să 
fii mare? Vrea Dumnezeu ca un om să fie mare sau să se silească să fie mare? Eu zic că 
da! Numai că vrea ca omul să fie mare întru smerenie, să fie mare întru iubire, să fie mare 
întru rugăciune, să fie mare în ceea ce apoi aduce si alte mărimi. De unde ştim noi că 
Domnul Hristos vrea să le căutăm si pe cele mari si înalte? După ce Domnul Hristos a 
înviat din morţi, a zis către Sfântul Apostol Petru, la marea Tiberiadei: "Simone, fiul lui 
Iona, Mă iubeşti tu mai mult decât aceştia?" (Ioan 21, 15). Deci Domnul Hristos ne-a dat 
voie să înaintăm în înţelesul acesta: vreau să fiu mare, vreau să iubesc mai mult decât alţii, 
vreau să agonisesc în sufletul meu nu coborându-i pe alţii, ci înaintând eu însumi. Cine 
este mare întru smerenie, este cel mai mare, pentru că Domnul Hristos a spus: "Cel ce se 
va smeri, se va înălţa". 

Deocamdată noi ce să facem? Să fim cinstitori de sfinţi si să-i avem în consideraţie, pentru 
că numai cineva care este mare poate să aibă consideraţie fată de un om mare. Noi facem 
ce putem la măsurile noastre: mulţumim lui Dumnezeu pentru oamenii pe care i-am 
cunoscut ca fiind oameni mari. Mă gândesc la cei trei cu care s-a început mănăstirea de 
aici, care fiecare, cu cuvântul, cu fapta, cu îndrumarea, într-un fel sau al-tul, si-a pus 
pecetea pe existenta noastră, a celor ce suntem mai învârstă. 

Să dorim din toată inima si din toate puterile noastre să avem unirea credinţei, să-L 
primim pe Duhul Sfânt, să ni se împărtăşească Duhul Sfânt ca să ne îndrume, să ne rugăm 
ca "toată vita noastră lui Hristos Dumnezeu să o dăm" si atunci toate sunt rezolvate: ştim 
si cine-i mare, ştim si că suntem mici. Cum zic copii: "eu sunt mic, tu fă-mă mare". Nu se 
mai potriveşte la vârsta înaintată, dar se potriveşte în ceea ce priveşte via-ta 
duhovnicească. 

Stiindu-ne mici si considerându-ne mici, să aşteptăm ca Dumnezeu să ne facă mari ca să-i 
înţelegem si noi pe cei mari. Amin. 

DESPRE DEPLINĂTATE 



Mănăstire Brâncoveanu 
18 noiembrie 1998 

De când am început să mă interesez mai mult de slujbele Bisericii noastre, mi s-a 
implantat în minte, dintr-o rugăciune de la Sfântul Maslu, o listă de binefaceri pe care 
nădăjduim să le primim. 

Sfântul Maslu este una dintre cele şapte Sfinte Taine prin care darul lui Dumnezeu vine 
peste credincioşi si care este anume rânduită pentru oamenii care sunt în suferinţă, pentru 
tămăduirea sufletului si a trupului. De aceea se face si maslu de obşte, nu numai pentru 
bolnavi. Unii au suferinţe fără să se considere că sunt bolnavi. La Maslu se spune: 
"Ridică-1 pe dânsul din patul durerii si din aşternutul chinuirii. Să se tămăduiască de toată 
boala si de toată neputinţe, de întinăciunea trupească si sufletească", deci si de 
întinăciunea sufletească. Se poate face Maslu si pentru binele credincioşilor în general, 
pentru înmulţirea darului lui Dumnezeu în conştiinţa noastră, în simţirea noastră, în fiinţa 
noastră întreagă. 

în Sfânta Evanghelie de la Marcu este scris că ucenicii pe care Mântuitorul nostru Iisus 
Hristos i-a trimis să tămăduiască suferinţele oamenilor, i-au tămăduit pe cei bolnavi 
ungându-i cu untdelemn ( cf. Marcu 6, 13). 

Practica aceasta, de tămăduire cu untdelemn sfinţit, a exis-tat si pe vremea Sfinţilor 
Apostoli. Sfântul Apostol Iacov, fratele Domnului, In Epistola lui, zice: "Este cineva 
bolnav între voi? Să cheme preoţii Bisericii si să se roage pentru el, ungându-1 cu 
untdelemn în numele Domnului" {Iacov 5, 14). Este vorba de o Taină, altfel, ungerea cu 
untdelemn se poate face si în afară de slujbă. Dar Sfântul Apostol Iacov zice "ungându-1 
cu untdelemn în numele Domnului", cu un untdelemn anume, cum îl avem după Maslu, 
după ce ne-am rugat să se sfinţească untdelemnul si după ce ne-am rugat ca prin 
untdelemn să vină daruri ale lui Dumnezeu pentru cei care sunt de fată sau pentru cei care 
se vor unge. 

Am zis că, în rugăciunea întâia de după prima Evanghelie care se citeşte la Sfântul Maslu, 
este o listă de binefaceri la care trebuie să luăm aminte: "Facă-se, Doamne, untdelemnul 
acesta, untdelemn de bucurie, untdelemn de sfinţenie, îmbrăcăminte împărătească, 
pavăză puternică, izbăvitoare de orice lucrare diavolească, pecete nestricată, bucuria 
inimii, veselie veşnică". 

M-am oprit de multe ori asupra acestor binefaceri ale lui Dumnezeu, pe care dorim să le 
primim prin untdelemn sfinţit, si am luat aminte la faptul că lista aceasta de binefaceri 
începe cu bucuria si se sfârşeşte cu veselia. "Facă-se, Doamne, untdelem-nul acesta 
untdelemn de bucurie". De ce de bucurie? Pentru că Dumnezeu vrea să fim oameni ai 
bucuriei, să fim primitori de bucurie si să fim lucrători de bucurie. în Epistola a Ii-a către 
Corinteni a Sfântului Apostol Pavel, citim: "Noi suntem lucră-tori ai bucurie voastre", 
deci suntem mijlocitori de bucurie, sun-tem oameni care răspândim bucuria. 

Poate v-ati oprit vreodată cu gândul asupra celor scrise în Sfânta Evanghelie de la 
Matei, Capitolul XXVI, si în Sfânta Evanghelie de la Marcu, în Capitolul XIV, despre 
femeia care a turnat mir în semn de cinstire a Domnului nostru Iisus Hristos; în legătură 
cu ea, ucenicii Domnului nostru Iisus Hristos au zis că mai bine s-ar fi vândut mirul acela 
si banii să se fi dat săracilor. Domnul Iisus Hristos a spus atunci un cuvânt pe care ar 
trebui să nu-1 uităm niciodată, pentru că e un cuvânt veşnic al Domnului Hristos: "Nu 
faceţi supărare femeii!" Adică acelei femei care I-a adus cinstire să nu-i facă supărare cei 
care au înţeles altfel, care au lucrat cu mintea lor si au gândit altfel decât a gândit femeia 
cinstitoare a Mântuitorului. Nu faceţi supărare! 

Ar trebui să avem în vedere cuvântul acesta, să nu facem supărarea niciodată si nimănui. 
Ce bine ar fi în lumea aceasta dacă fiecare dintre noi, în locul nostru de vieţuire, am avea 
drept cuvânt de învăţătură, drept cuvânt de ordine, cuvântul acesta: Nu faceţi supărare! 
Domnul Hristos vrea nu numai să nu facem supărare, ci vrea să aducem bucurie, să fim 
lucrători de bucurie, să fim întâi de toate purtători de bucurie, pentru că în Sfânta 
Evanghelie e scris: "Acestea vi le-am spus, ca bucuria Mea să fie în voi si ca bucuria 
voastră să fie deplină" (Ioan 15, 11). Deci Domnul Hristos vrea să fim purtători de 
bucurie, să avem în sufletul nostru bucuria Lui si bucuria noastră să fie deplină, să nu fie 
cu împuţinare, cu ştirbire. 

Deci, "Facă-se, Doamne, untdelemnul acesta untdelemn de bucurie, untdelemn de 
sfinţenie", să sporească sfinţenia noastră. Toată lucrarea Bisericii este o lucrare de sfinţire. 
Biserica noastră vrea să ne sfinţească prin darurile sale, prin Sfintele Taine. Ne gândim 
cam puţin la faptul că ar trebui să fim sfinţi. Ar trebui să ne gândim mai mult că suntem 
chemaţi la sfinţenie, că avem mijloace de sfinţire. Dar, pentru că suntem departe de o viată 
sfântă, ne gândim mai mult la o curăţire a su-fletului, la o curăţire de păcate. Este bine să 
ne gândim, dar să ne gândim si la untdelemnul care să ne fie untdelemn de sfinţire, 
untdelemn de sfinţenie. 

Deci, "Facă-se, Doamne, untdelemnul acesta, untdelemn de sfinţenie, îmbrăcăminte 
împărătească" . Ne gândim cam puţin si la rostul acesta al untdelemnului: să fie 
"îmbrăcăminte împărătească". Când ne aducem aminte de acest cuvânt, este poate cazul să 
ne gândim la faptul că Sfântul Apostol Pavel, în Epistola către Galateni, scrie: "Câţi în 
Hristos v-ati botezat, în Hristos v-ati îmbrăcat" {Galateni 3, 26) si că la anumite sărbă-tori 
ale Bisericii noastre, spunem acest verset în loc de în loc de "Sfinte Dumnezeule, Sfinte 
tare...". 

îmbrăcăminte împărătească este îmbrăcămintea în Hristos sau îmbrăcămintea în virtuţile 
pomenite de Sfântul Apostol Pavel în Epistola către Coloseni: "îmbrăcati-vă, dar, ca aleşi 
ai lui Dumnezeu, sfinţi si prea iubiţi, cu milostivirile îndurării, cu bunătate, cu smerenie, 
cu blândeţe, cu îndelungă-răbdare, îngă-duindu-vă unii pe alţii si iertând unii altora, dacă 
are cineva vreo plângere împotriva cuiva; după cum si Hristos v-a iertat vouă, asa să 
iertaţi si voi. Iar peste toate acestea, îmbrăcati-vă întru dragoste, care este legătura 

desăvârşirii. Si pacea lui Hristos, în-tru care ati fost chemaţi, ca să fiţi un singur trup, să 
stăpânească în inimile voastre; si fiţi mulţumitori" (Coloseni 3, 12-15). Aceasta este 
îmbrăcămintea noastră. îmbrăcăminte cu bunătate, îmbrăcăminte cu smerenie, cu 
blândeţe. "învătati-vă de la Mine că sunt blând si smerit cu inima si veţi avea odihnă 
sufletelor voastre" {Matei 11, 29), spunea Domnul Hristos. îmbrăcăminte cu îngăduinţă, 
îmbrăcăminte cu iertare, îmbrăcă-minte cu iubire, îmbrăcăminte aducătoare de pace, 
îmbrăcăminte aducătoare de mulţumire. 

Mai departe, zicem: "Facă-se, Doamne, untdelemnul acesta untdelemn de bucurie, 
untdelemn de sfinţire, îmbrăcă-minte împărătească, pavăză puternică, izbăvitoare de orice 
lucrare diavolească" . Pavăză puternică! O întemeiere bună. Să ne fie untdelemnul acesta, 
ungerea cu untdelemn, o întemeiere bună, izbăvitoare de toată lucrarea diavolească. Să nu 
poată vrăjmaşul să se apropie de nici unul dintre noi; "Ca de foc să fugă de mine tot lucrul 
rău, toată patima" zicem după ce ne împărtăşim cu Sfintele Taine. Să fim sălaş al Duhului 
Sfânt si să nu mai fim sălaş păcatului. Aceasta se întâmplă prin împărtăşirea cu Trupul si 
Sângele Domnului nostru Iisus Hristos, cu "dumnezeiestile, preacuratele si nemuritoarele, 
cerestile, de viată făcătoarele, înfricoşătoarele lui Hristos Taine". Se întâmplă aceasta prin 
ungere cu untdelemn, se întâmplă aceasta prin stropire cu apă sfinţită. 

Când se fac aceste lucrări asupra noastră trebuie să avem întemeierea aceasta de 
îndepărtare de orice lucru rău, să fugă de la noi orice lucru rău. "Să vie Dumnezeu si să se 
risipească vrăjmaşii lui. Precum se stinge fumul, să se stingă. Precum se topeşte ceara de 
la fata focului, asa să piară păcătoşii de la fata lui Dumnezeu, iar drepţii să se bucure si să 
se veselească" zicem la Paşti, si ar trebui să simţim lucrul acesta întâmplându-se cu noi 
totdeauna. 

"Facă-se untdelemnul acesta bucuria inimii, veselie veşnică". 

Am început cu bucurie, am sfârşit cu bucurie, cu bucuria inimii si veselie veşnică. 
"Bucuraţi- vă în ziua aceea si vă vese-liti, că, iată, plata voastră multă este în cer" (Luca 6, 
23), a zis Domnul Hristos. Ungerea cu untdelemn sfinţit trebuie să fie mijlocitoare si de 
aceste daruri: bucurie, sfinţenie, îmbrăcăminte împărătească, pavăză puternică 
izbăvitoare de toată lucrarea diavolească, bucuria inimii si veselie veşnică. Asa trebuie să 
fie creştinii: oameni ai bucuriei, oameni căutători de sfinţenie, oameni împotrivitori fată 
de păcat. Când se întâmplă toate acestea, se întâmplă si învăluirea noastră în bucuria cea 
veşnică, în veselia cea veşnică. 

La fiecare Sfântă Liturghie a Sfântului Ioan Gură de Aur, când credincioşii cântă "Fie 
numele Domnului binecuvântat de acum si până-n veac", preotul spune o rugăciune care 
are urmă-torul cuprins: "Plinirea Legii si a proorocilor, Tu însuti fiind Hristoase, 
Dumnezeul nostru, Cel ce ai primit toată rânduiala cea părintească, umple de bucuri si de 
veselie inimile noastre totdeauna, acum si pururea si în vecii vecilor amin". Cu alte 
cuvinte, fiecare Sfântă Liturghie trebuie să fie prilej de bucurie, pricinuitoare de bucurie, 

înmultitoare de bucurie prin Domnul nostru Iisus Hristos, care este plinirea Legii si a 
proorocilor. 

Ajutor pentru acestea ne dă si Maica Domnului. Maica Domnului are un loc de căpetenie 
în credinţa noastră. Să ne gândim, de pildă, la o alcătuire de la Sfântul Maslu, care tare 
mi-e dragă mie: "Pe tine, preacuratul palat al împăratului ceresc, ceea ce eşti multlăudată, 
te rog, curăteste mintea mea cea întinată cu tot felul de păcate si o fă locaş înfrumuseţat al 
dumnezeieştii Treimi ca să laud si să măresc puterea ta si mila ta cea nemăsurată, fiind 
mântuit eu, netrebnicul robul tău". E asa de frumos, e atât de minunat! 

Maica Domnului a fost "palat al împăratului ceresc" când L-a purtat în pântecele ei pe 
Mântuitorul lumii, si a rămas în veşnicie asa, pentru că de inima Maicii Domnului - 
Domnul Hristos nu s-a despărţit nici când S-a născut din ea. Maica Domnului este 
purtătoare de Hristos în veşnicie: "Pe tine, preacuratul palat al împăratului ceresc, ceea ce 
eşti mult lăudată, te rog, curăteste mintea mea întinată cu tot felul de păcate si o fă locaş 
înfrumuseţat al dumnezeieştii Treimi". 

De ce cerem de la Maica Domnului să fie inima noastră "locaş înfrumuseţat al 
dumnezeieştii Treimi"? Pentru că si Maica Domnului este asa! Când preasfânta Fecioară 
Măria, nedumerită de vestea pe care i-a adus-o îngerul a întrebat cum poate să fie aceasta, 
de vreme ce ea nu cunoştea cele ce premerg maternităţii, îngerul binevestitor i-a spus asa: 
"Duhul Sfânt se va pogorî peste tine si puterea Celui Preaînalt te va umbri; pentru aceea si 
Sfântul care Se va naşte din tine, Fiul lui Dumnezeu se va chema" (Luca 1, 35). Sunt cele 
trei Persoane ale Sfintei Treimi: Tatăl, Fiul si Sfântul Duh. Ceea ce s-a întâmplat atunci 
când Maica Domnului a primit să fie mamă a Mântuitorului, aşezarea Sfintei Treimi în 
fiinţa ei, a rămas pentru veşnicie. 

Dacă Domnul Hristos este purtat de Maica Domnului în inima ei în veşnicie, atunci si 
puterea Celui Preaînalt o umbreşte în veşnicie, puterea lui Dumnezeu Tatăl, atunci si 
Duhul Sfânt, care S-a pogorât peste Maica Domnului, rămâne peste ea în veşnicie. Fiind 
locaş al Preasfintei Treimi, fiind preacurată, fiind neîntinată, Maica Domnului poate să ne 
ajute să fim si noi locaşuri ale Preasfintei Treimi întru sfinţire si să se facă mintea noastră, 
inima noastră, fiinţa noastră, "locaş înfrumuseţat al Preasfintei Treimi". 

Când cerem aceasta, îi spunem de ce dorim noi să fim locaşuri ale Sfintei Treimi, de ce 
dorim noi să ne fie inima curată si mintea să fie fără păcat: "Ca să te laud si să măresc 
puterea ta si mila ta cea nemăsurată". Maica Domnului are putere si are milă nemăsurată. 
Noi nu cunoaştem această putere si milă decât prin ajutorul Maicii Domnului, prin 
ajutorul lui Dumnezeu, prin ajutorul Duhului Sfânt care, pogorându-se peste Elisabeta, a 
miscat-o spre cunoştinţă si i-a zis: "Binecuvântată eşti tu între femei si binecuvântat este 
rodul pântecelui tău. Si de unde mie cinstea aceasta, ca să vie la mine Maica Domnului 
meu?" (Luca 1, 42). 

Prin Duhul Sfânt, prin puterea lui Dumnezeu, prin mijlocirile Maicii Domnului, putem 
să înţelegem măretiile Maicii Domnului, pe care noi le exprimăm de atâtea ori când 
zicem: "Pe ceea ce este mai înaltă decât cerurile si mai curată decât strălucirile soarelui"; 
"Pe tine, Maica lui Dumnezeu, cea mai presus de minte si de cuvânt"; "Spăimântatu-s-au 
toate de dumnezeiască mărirea ta", sau când zicem "Pe ceea ce este mărirea a toată lumea, 
biserică sfinţită si rai cuvântător", "Rai de taină eşti, Născătoare de Dumnezeu care ai 
odrăslit nelucrat pe Hristos" etc. 

Când zicem toate acestea, învăţaţi fiind de Duhul Sfânt, care a dat gândurile acestea 
pentru alcătuirea sfintelor slujbe, spunem adevăruri pe care noi nu le putem înţelege decât 
tot prin puterea Duhului Sfânt. Sunt adevăruri pe care noi le spunem si nu suntem în stare 
să le si simţim, pentru că mintea noastră este întinată si pentru că nu ne-am făcut întru 
simţire, întru cunos-tintă, locaşuri ale Sfintei Treimi. Numai dacă "eu, netrebnicul robul 
tău" sunt mântuit, numai dacă mintea mea este curăţită "de tot felul de păcate", numai 
dacă as fi cu adevărat "locaş al Preasfintei Treimi", as putea "să laud si să preamăresc 
puterea si mila ta cea nemăsurată". Milă nemăsurată, milă care n-are margini, milă care nu 
poate să aibă margini, putere nemărginită, cum este puterea Maicii Domnului. 

Un părinte, Dumnezeu să-i ajute, poate unii îl cunoaşteţi, părintele Arsenie Papacioc de la 
Techirghiol, are un cuvânt în Convorbiri Duhovniceşti, anume: "Ceea ce poate Dumnezeu 
cu puterea, poate Maica Domnului cu rugăciunea". Maica Domnului poate să ne ajute prin 
rugăciunile ei să primim binefaceri de la Dumnezeu. Puterea ei este nemărginită, pentru că 
rugăciunea ei este puternică si mijloceşte revărsare de putere din puterea Fiului ei si 
Dumnezeului nostru. 

Sunt nişte gânduri pe care cred eu că e bine să le purtăm în suflet si care poate că sunt mai 
necesare acum decât gândurile despre desăvârşire, despre deplinătate, despre perfecţiune, 
pe care le ştim din cuprinsul dumnezeieştii Scripturi. Este adevărat că Biserica noastră nu 
ne pune în fată prin rânduielile de slujbă cuvinte privitoare la desăvârşire. Ceea ce trebuie 
să avem în vedere când e vorba de înaintare, când e vorba de perfecţiune, este aceasta: să 
împlinim tot ce putem împlini. 

Cele dintâi cuvinte ale Domnului Hristos, pe care le întâlnim în Sfânta Evanghelie de la 
Matei, sunt: "Lasă acum, că asa se cuvine nouă să împlinim toată dreptatea" {Matei 3, 15) 
si se referă la deplinătate, la desăvârşire, în înţelesul că spre desăvârşire merge numai 
acela care vrea să împlinească totul si în mod deplin. 

Când fariseii si cărturarii dădeau zeciuială din veniturile lor, din izmă, din chimen si din 
mărar, Domnul Hristos, obser-vând aceasta, le-a spus: "Vai vouă, cărturarilor si fariseilor 
fătar-nici! Că daţi zeciuială din izmă, din mărar si din chimen, dar ati lăsat părţile mai 
grele ale Legii: judecata, mila si credinţa". Si vine cu învăţătura: "pe acestea trebuia să le 
faceţi si pe acelea să nu le lăsaţi" (Matei 23, 23). 

Noi, cu neputinţele noastre, din cât ni se cere, facem cât putem. Dumnezeu primeşte 
puţinul pe care-1 facem noi si împlineşte El ce nu putem împlini; noi nădăjduim la mila lui 
Dumnezeu mai mult decât la dreptatea noastră, pentru că drepta-tea noastră, ati auzit într- 
o rugăciune de la Maslu, "este ca o câr-pă lepădată". 

Nu ne putem lăuda cu dreptatea noastră, dar avem încredere în mila cea nemărginită a lui 
Dumnezeu. La rugăciu-nile de dezlegare zicem că "Precum mărirea Ta este neasemă-nată, 
asa si mila Ta este nemăsurată". Atât este de mare mila lui Dumnezeu, cât este de mare 
mărirea lui Dumnezeu, iar cele ale lui Dumnezeu sunt fără margini. Nimic nu are 
Dumnezeu mărginit: nici mila, nici bunătatea, nici iertarea, nimic. Totul este deplin. 

Să căutăm si noi să fim cu deplinătate în tot ce este frumos si bun. Darul lui Dumnezeu să 
fie cu noi, rugăciunile Maicii Domnului si binecuvântarea Domnului să ne însoţească de 
acum si până-n veac! Amin. 



COMORILE CREDINŢEI 

- interviu - 



30 ianuarie 1999 



Să vorbim mai întâi despre Taina Sfântului Botez, poarta de intrare în Biserica lui 
Hristos. 

Sfântul Botez a fost rânduit de Mântuitorul nostru Iisus Hristos ca mijloc de intrare în 
viata spirituală a Bisericii. După ce a înviat din morţi, către sfârşitul vieţii pământeşti, 
Domnul nostru Hristos i-a trimis pe ucenicii Săi la propovăduire si, după mărturia 
Sfântului Evanghelist Matei, a zis: "Datu-Mi-s-a toată puterea, în cer si pe pământ. Drept 
aceea, mergând, învăţaţi toate neamurile, botezându-le în numele Tatălui si al Fiului si al 
Sfântului Duh, învătându-le să păzească toate câte v-am poruncit vouă, si iată Eu cu voi 
sunt în toate zilele, până la sfârşitul veacului" {Matei 28, 18-20). Prin aceste cuvinte, 
Domnul nostru Iisus Hristos îi îndatorează pe ucenicii Săi să propovăduiască, să aducă la 
credinţă, să-i boteze pe cei credincioşi. 

în Sfânta Evanghelie de la Mar cu citim că Domnul Hristos a zis, după înviere: 
"Propovăduiţi Evanghelia la toată făptura. Cel ce va crede si se va boteza se va mântui; iar 
cel ce nu va crede se va osândi" {Marcu 16, 15-16). Cuvintele acestea, de instituire a 
Sfântului Botez, au rămas în Sfânta Evanghelie si au constituit temeiurile pentru practica 
Sfântului Botez. 

"A boteza" înseamnă "a scufunda". în vremea propovăduirii Mântuitorului nostru Iisus 
Hristos exista un botez al pocăinţei, pe care îl primeau credincioşii prin mijlocirea 
Sfântului Ioan Botezătorul; chiar si Domnul nostru Iisus Hristos S-a botezat cu botezul 
pocăinţei, în Iordan, când s-au deschis cerurile si s-a auzit glasul Tatălui ceresc: "Acesta 
este Fiul Meu cel iubit întru Care am binevoit" {Matei 3, 17), iar Duhul Sfânt S-a coborât 
peste Mântuitorul, în chip de porumbel. Atunci S-a arătat Sfânta Treime, dar botezul cu 
care s-a botezat Domnul nostru Iisus Hristos nu este botezul creştin; botezul cu care se 
botezau cei care mergeau la Sfântul Ioan Botezătorul era un botez premergător, asa 1-a 
prezentat chiar Sfântul Ioan Botezătorul, când a zis: "Eu v-am botezat pe voi cu apă, El 
însă vă va boteza cu Duh Sfânt" (Marcu 1, 8). 

Botezul creştin este o Sfântă Taină în înţelesul că este un botez real, în care se întâmplă 
exact ceea ce s-a întâmplat la botezul Mântuitorului nostru Iisus Hristos, si aceasta pentru 
fiecare om botezat. La botezul Mânuitorului nostru Iisus Hristos s-au deschis cerurile, la 
fiecare nou botezat se deschid cerurile pentru cel botezat, cel botezat fiind un candidat al 
cerului, fiind cetăţean al cerului si primind de la Dumnezeu confirmarea că este si el fiu 
iubit asa cum a fost mărturisit Domnul nostru Iisus Hristos. Dumnezeu spune în conştiinţa 
noastră, în credinţa noastră, pentru fiecare nou botezat: "Acesta este Fiul Meu cel iubit, 
întru care am binevoit". 

Duhul Sfânt, care s-a pogorât la botezul Mântuitorului nostru Iisus Hristos, se pogoară si 
la scufundarea celui nou botezat în numele Sfintei Treimi. Tot atunci, după ce se 
realizează această Taină, se spune: "Câţi în Hristos v-ati botezat, în Hristos v-ati si- 
mbrăcat, aliluia". Sunt cuvinte care ne aduc aminte de cele ale Sfântului Apostol Pavel din 
Epistola către Galateni: "Câţi în Hristos v-ati botezat, în Hristos v-ati îmbră-cat"; sau din 
Epistola către Romani, unde Sfântul Apostol Pavel, făcând anumite aprecieri în legătură 
cu botezul, zice: "Toţi câţi în Hristos ne-am botezat, întru moartea Lui ne-am botezat". 

Botezul este Taina în care se şterg păcatele si se primeşte putere pentru o viată nouă întru 
nepăcătuire. După ce s-a realizat Sfântul Botez, preotul, vorbind cu cel nou botezat, îi 
spune: "Botezatu-te-ai, miruitu-te-ai, sfintitu-te-ai, spălatu-te-ai în nu-mele Tatălui si al 
Fiului si al Sfântului Duh. Amin". Sunt nişte roade ale Sfintelor Taine, ale Sfântului Botez 
si ale Mirungerii (care se face tot împreună cu botezul). Deci "botezatu-te-ai", fii atent, te- 
ai botezat, te-ai scufundat, te-ai luminat, ai primit lumină. 

Sărbătoarea botezului se mai numeşte si sărbătoarea lu-minii si eu cred că ar trebui să se 
răspândească cumva gândul acesta, că botezul oricărui creştin este o sărbătoare a luminii. 

Ar trebui să ştie creştinii aceasta, iar ziua botezului s-o prăznuiască asa cum prăznuiesc 
ziua de naştere, botezul fiind tot o naştere, o naştere la viată. Omul cel vechi se transformă 
în om nou, care cugetă cele de sus, care a terminat cu păcatul, care este luminat, care este 
sfinţit, care este spălat. 

Toate acestea se realizează când Domnul Hristos îl transformă pe cel botezat în om nou, 
care începe urcuşul duhovnicesc pentru a fi candidat la înălţarea Mântuitorului, pentru a fi 
candidat la propria înălţare cu Mântuitorul, dat fiind faptul că după botez urmează viata 
cea nouă, care trebuie să fie o viată de înviere. 



AU vorbit despre Taina Mirungerii; care este rolul Sfântului Mir, având în vedere că omul 
este deja născut la o viată nouă în Hristos, prin Taina Sfântului Botez? 

în Faptele Sfinţilor Apostoli se spune că în Samaria mulţi credincioşi au primit Evanghelia 
si au fost botezaţi, si că Sfinţii Apostoli au trimis pe Petru si pe Ioan ca să le 
împărtăşească darul Duhului Sfânt prin punerea mâinilor. 

Ceea ce s-a realizat atunci prin punerea mâinilor se realizează în Biserica noastră, de la 
început, prin ungerea cu Sfântul Mir. Aceasta s-a instituit din motive practice, dat fiind 
faptul că Sfinţii Apostoli nu mai puteau ajunge la toţi cei care se botezau. 

Sfântul Mir este o materie de ungere, sfinţită de către ierarhii unei Biserici în Joia Paştilor, 
si care se dă preoţilor pentru a-i unge pe cei nou botezaţi. Este o întărire în credinţă, este 
un dar de la Dumnezeu, un fel de înzdrăvenire, o putere nouă, pe care o primesc 
credincioşii prin formula: "Pecetea darului Duhului Sfânt. Amin". Este un fel de pecetluire 
cu Duhul Sfânt, un semn de recunoaştere a credincioşilor în fata celor care, neavând 
credinţă, nu au pecetea darului Duhului Sfânt. 



Dacă botezul poate fi săvârşit în situaţii de urgentă si de către un simplu credincios (asa 
numitul botez clinic), care este situaţia cu Taina Mirungerii? 

Taina Mirungerii nu se poate săvârşi de către credincioşii de rând, ci numai de către 
preoţi. în cazul când s-a făcut un botez de necesitate si cel astfel botezat trăieşte, se 
completează rânduiala botezului de către preot, după care se săvârşeşte si Taina ungerii cu 
Sfântul Mir. 

A treia Sfântă Taină pe care o primeşte orice creştin la început de drum, după Botez si 
Mirungere, este Taina Sfintei împărtăşanii, cea mai importantă dintre cele şapte Sfinte 
Taine. 

Am putea spune că este ce a mai importantă, dar Tainele sunt legate unele de altele. 
Nimeni nu poate să se împărtăşească dacă nu este botezat. In cazul acesta ai putea zice că 
Botezul este mai important decât Sfânta împărtăşanie. Esenţialul este că Domnul nostru 
Iisus Hristos ne-a dat posibilitatea să ne unim cu El în mod real si în mod sfinţit, prin 
Trupul si Sângele Său, pe care ni le dă El însuşi, prin mijlocire preoţească, la Sfânta 
Liturghie, nouă, credincioşilor care dorim să avem unire deplină cu Mântuitorul. 

La Cina cea de Taină, Domnul Hristos, după ce a luat pâine, a binecuvântat, a frânt si le-a 
dat ucenicilor, zicând: "Luaţi, mâncaţi, acesta este Trupul Meu, care se frânge pentru voi 
spre iertarea păcatelor", a luat după aceea paharul cu vin, a binecuvântat si 1-a dat 
ucenicilor Săi, zicând: "Beţi dintru acesta toţi, acesta este Sângele Meu, al Legii celei noi, 
care pentru voi se varsă spre iertarea păcatelor". 

Prin aceasta Domnul Hristos a pus temelia Sfintei Liturghii, temelia posibilităţii de a se 
împărtăşi credincioşii cu dumnezeiestile, sfintele, preacuratele si de viată făcătoarele, 
înfricoşătoarele lui Hristos Taine. Domnul nostru Iisus Hristos le-a mai spus ucenicilor 
Săi: "Aceasta să faceţi spre pomenirea Mea"; Domnul Hristos a rânduit ca aceasta să se 
realizeze în istoria Bisericii, în cadrul Bisericii. Această lucrare nu s-a mărginit numai la 
Cina cea de Taină, ci ea se realizează la fiecare Sfântă Liturghie, cu scopul precis de a se 
împărtăşi credincioşii, pentru că Sfânta Liturghie are scopul sfinţirii pâinii si vinului care 
sunt aduse anume pentru a se transforma în Trupul si Sângele Mântuitorului nostru Iisus 
Hristos. 

Noi ne pregătim pentru a primi aceste Sfinte Taine si le păstrăm în sufletul nostru. Primim 
Trupul si Sângele Mântuitorului nostru Iisus Hristos pentru "iertarea păcatelor, pentru 
împărtăşirea cu Sfântul Duh, pentru îndrăznirea către Dumnezeu, pentru tămăduirea 
sufletului si a trupului, pentru alungarea a tot potrivnicului, spre luminarea ochilor inimii 
mele, spre împăcarea sufleteştilor mele puteri, spre credinţă neînfrun-tată, spre dragoste 
nefătarnică, spre împlinirea înţelepciunii, spre paza poruncilor Tale, spre adăugirea 
dumnezeiescului Tău har si spre dobândirea împărăţiei Tale". 

Toate acestea sunt cuprinse în rugăciunea de mulţumire către Mântuitorul, Care ne dă 
posibilitatea de a ne uni cu El si prin împărtăşirea cu Trupul si Sângele Lui, si cerem de la 
Mântuitorul nostru Iisus Hristos, zicând: "Intră în alcătuirea mădularelor mele, în rărunchi 
si în inimă si arde spinii tuturor păcatelor mele; curăteste-mi sufletul; sfinteste-mi 
gândurile si oasele; numărul drept al celor cinci simţuri îl luminează; peste tot mă 
pătrunde cu frica Ta; curăteste-mă, spală-mă si mă îndreptează; îmbunătăteste-mă si mă 
luminează; arată-mă lăcaş numai al Duhului Tău si să nu mai fiu sălaş păcatului, ci Tie, 
casă, prin primirea împărtăşaniei". 

Sunt lucruri pe care Biserica le afirmă, pe care noi le spunem si le trăim si din care 
reiese însemnătatea împărtăşirii cu Sfintele Taine pentru noi. 



Dacă Botezul si Mirungerea sunt Sfinte Taine irepetabile, Sfânta împărtăşanie este o 
hrană pe care trebuie să o luăm mai des. Cât de des se cuvine să ne împărtăşim cu Sfânta 
Euharistie? 

Una dintre poruncile Bisericii spune să se împărtăşească credincioşii de patru ori pe an, în 
cele patru posturi, sau cel puţin o dată pe an. 

Credincioşii ar putea să se împărtăşească la fiecare Sfântă Liturghie, dacă sunt pregătiţi 
pentru aceasta, dat fiind faptul că la fiecare Sfântă Liturghie este chemarea: "Cu frică de 
Dumnezeu, cu credinţă si cu dragoste, apropiati-vă". Deci e o chemare, un îndemn, este un 
fel de angajare, se atrage atenţia asupra faptului că există această posibilitate. Preoţii 
trebuie să-i îndrume pe credincioşi să se împărtăşească mai des. Bineînţeles, împărtăşirea 
deasă sau rară depinde si de situaţia credinciosului precum si de binecuvântarea 
duhovnicului, însă Sfânta Liturghie se face în vederea posibilităţii de a se împărtăşi 
credincioşii. 

Nu se poate fixa că trebuie să se împărtăşească credin-ciosii la toate Liturghiile, pentru că 
aceasta ar putea duce la banalizare, dar nici o împărtăşire rară nu înseamnă neapărat o mai 
bună pregătire. Credincioşii ar dori să se împărtăşească de câte ori iau parte la Sfânta 
Liturghie, dar este necesară pregătirea, cu rugăciunile care se citesc, cu spovedania... 

Eu nu trag de oameni să se împărtăşească la fiecare Sfântă Liturghie sau să se 
împărtăşească des, ci trag de oameni să se spovedească des si nu am succes în chestiunea 
aceasta, că oa-menii tot nu vor să se spovedească des, deci nici nu vor nici să se 
împărtăşească des. Pentru mine este important să se pregă-tească oamenii pentru a se 
putea împărtăşi, iar dorinţa mea per-sonală este să se împărtăşească oricât de des. 



Care este relaţia între Jertfa de pe Golgota a Mântuitorului nostru Iisus Hristos si Taina 
Sfintei împărtăşanii? 

Dat fiind faptul că Mântuitorul nostru Iisus Hristos a spus: "Acesta este Trupul Meu, care 
se frânge pentru voi.", "Acesta este Sângele Meu,, care pentru voi se varsă...", deci a 
numit separat Trupul si separat Sângele si a vorbit despre vărsarea sângelui, înseamnă că 
Domnul Hristos a avut în vedere Jertfa Lui de pe Cruce, unde s-a separat Sângele de Trup. 
Sfânta împărtăşire este împărtăşire cu Trupul jertfit al Mântuitorului, cu Sângele vărsat al 
Mântuitorului. De fapt este o împărtăşire cu Trupul si Sângele Mântuitorului nostru Iisus 
Hristos asa cum este El acum în cer, după înviere, dar în amintirea Jertfei Mântuitorului 

nostru Iisus Hristos, asa încât există o relaţie strânsă între Trupul si Sângele 
Mântuitorului nostru Iisus Hristos de pe Cruce si Trupul Mântuitorului nostru Iisus 
Hristos înviat din morţi si înălţat la cer. 

Sfânta Cruce devine altar de Jertfă si semn de biruinţă. Prin urmare, ne împărtăşim cu 
Domnul Hristos cum este El, Fiul lui Dumnezeu care S-a întrupat, Fiul lui Dumnezeu care 
S-a răstignit, care a înviat, care S-a înălţat la cer. De aceea zicem noi că Sfânta 
împărtăşanie este Taina Tainelor, pentru că vedem pâine si vin si credem în Trupul si 
Sângele Mântuitorului nostru Iisus Hristos, împărtăsindu-ne nu cu ce vedem, ci cu ce 
credem, sau, si cu ce vedem, si cu ce credem. 

Ce ne puteţi spune despre Taina Sfintei Spovedanii? Care este importanta ei pentru viata 
omului si care este importanta ei în pregătirea pentru Sfânta împărtăşanie? 

Domnul nostru Iisus Hristos S-a răstignit pentru noi si pentru a noastră mântuire. Fiul lui 
Dumnezeu S-a întrupat de la Duhul Sfânt si din Sfânta Fecioară Măria pentru noi si pentru 
a noastră mântuire. Domnul Hristos a înviat din morţi si S-a înălţat la cer si sade de-a 
dreapta Tatălui pentru noi si pentru a noastră mântuire. Mântuire înseamnă mântuire de 
păcate; Domnul Hristos a fost prezentat de la început ca Mântuitor de păcate: "Iată, vă 
binevestesc vouă bucurie mare, care va fi pentru tot poporul. Că vi s-a născut Mântuitor, 
Care este Hristos Domnul" (Luca 2, 10-11). îngerul vestitor i-a spus mai înainte de aceasta 
dreptului Iosif: "Vei chema numele Lui: Iisus, căci El va mântui poporul Său de păcatele 
lor" (Matei 1, 21). 

Domnul Hristos, a făcut totul pentru a-1 învrednici pe om de Dumnezeu. Or, păcatele îl 
despart pe om de Dumnezeu. Domnul Hristos a venit pentru nimicirea păcatului, pentru 
iertarea păcatelor. In ziua învierii Sale le-a dat ucenicilor Săi puterea iertării păcatelor. 
Domnul Hristos, care iartă păcatele, a dat si oamenilor puterea iertării păcatelor, iar 
aceasta se realizează în Taina Pocăinţei, în Taina Spovedaniei. 

Puterea de a ierta păcatele, pe care a dat-o Mântuitorul în ziua învierii Sale, este folosită 
de Biserică prin preoţii săi duhovnici la Sfânta Taină a Pocăinţei. O numim Sfânta Taina a 
Pocăinţei pentru că iertarea păcatelor se dă pentru păcatele pocăite, pentru cei care regretă 
că au păcătuit, pentru cei care detestă păcatul. Se numeşte Taina Spovedaniei pentru că 
mărturisirea păcatelor precede pocăinţa. Mărturisirea păcatelor înseamnă părăsirea lor. în 
esenţa ei, pocăinţa este o părăsire a păcatului, iar credinciosul poate primi iertarea 
păcatelor cu condiţia să se silească să nu repete păcatele pe care le-a mărturisit si pe care 
nu vrea să le mai aibă. 

Spovedania si îndreptarea omului de la rău la bine se realizează în fata lui Dumnezeu si în 
fata preotului duhovnic, care are darul de a verifica conştiinţa celui care se spovedeşte, 
poate să-i dea îndrumările necesare si, mai presus de toate, poate să-i dea iertarea 
păcatelor. Când se împlinesc condiţiile iertării păcatelor, preotul zice: "Cu puterea ce este 

dată mie, te iert si te dezleg de toate păcatele tale, în numele Tatălui si al Fiului si al 
Sfântului Duh. Amin". 

Oamenii sunt îndemnaţi mai întâi să se spovedească, după care se poate sti dacă cineva are 
binecuvântare să se împartă- sească sau trebuie să facă vreun canon oarecare pentru a se 
putea împărtăşi mai târziu. 

Sfânta Spovedanie este un fel de poartă a cerului, o poartă a împărăţiei lui Dumnezeu, este 
mijlocul prin care poate ajunge în rai cu tâlharul, unde este Domnul nostru Iisus Hristos 
împreună cu Tatăl si cu Duhul Sfânt. 



Dacă Taina Sfintei Spovedanii este un fel de vindecare a rănilor sufleteşti, în Biserică 
există si o Taină pentru vindecarea sufletească si trupească a omului, Taina Sfântului 
Maslu. 

Mulţi credincioşi doresc să participe la slujba Sfintei Taine a Maslului, pentru darurile pe 
care le pot primi prin undelemn sfinţit. Cuvântul maslu vine de la măslin, aduce aminte de 
untdelemnul care se sfinţeşte în cadrul slujbei Sfântului Maslu si cu care se ung 
credincioşii spre tămăduirea sufletului si a trupu-lui, spre alungarea a toată boala, a toată 
neputinţa si răutatea, pentru înzdrăvenire trupească si pentru curăţire sufletească. 

Taina Sfântului Maslu este, am putea zice, soră cu Taina Sfintei Spovedanii. In Taina 
Sfintei Spovedanii nu se foloseşte o materie anume pentru iertarea păcatelor, ci doar 
cuvintele pe care le spune preotul duhovnic, cuvinte de dezlegare a păcatelor. 

La Taina Sfântului Maslu, iertarea păcatelor si celelalte daruri se primesc prin ungerea cu 
untdelemn sfinţit. într-o rugăciune de la Sfântul Maslu se zice: "Facă-se, Doamne, 
untdelemnul acesta untdelemn de bucurie, untdelemn de sfinţenie, îmbrăcăminte 
împărătească, pavăză puternică, izbăvitoare de toată lucrarea diavolească, pecete 
nestricată, bucuria inimii, veselie veşnică". Dacă ne gândim si analizăm lucrurile acestea, 
ne dăm seama care este rostul acestei Sfinte Taine. Vedeţi, să se facă untdelemnul acesta, 
care se sfinţeşte, "untdelemn de bucurie". E interesant faptul că înşiruirea aceasta începe 
cu bucurie si se sfârşeşte cu veselie. 

Chiar si numai atâta dacă am sti din cuprinsul Tainei Sfântului Maslu, ştim cu ce rost se 
face această slujbă si cu ce rost se foloseşte această Sfântă Taină. 



Am vorbit despre cele trei Taine care sunt repetabile în viata unui om, si am ajuns la 
concluzia că un creştin trebuie să se împărtăşească cu ele cât mai des: Taina Sfintei 
împărtăşanii, Taina Sfintei Spovedanii si Taina Sfântului Maslu. Dacă prin Taina 

Sfântului Botez omul pune început vieţii creştine si devine mădular al Sfintei Biserici, 
prin Taina Cununiei, a Nuntii, omul pune început vieţii de familie. 

Cununia este o Taină care priveşte viitorul si chiar veşnicia. De fapt, oricare dintre Tainele 
Bisericii priveşte si veşnicia, priveşte si viitorul, însă Taina Cununiei priveşte în mod 
special viitorul. Această Taină se face în vederea vieţii de familie asa cum o vrea 
Dumnezeu, pentru unirea celor care se hotărăsc să fie împreună cu îndatorirea de a aduce 
în lumea aceasta alţi oameni candidaţi la sfinţenie. 

Unirea celor doi se face în numele Tatălui si al Fiului si al Sfântului Duh. La slujba 
logodnei care premerge Cununiei se spune: "Se logodeşte robul lui Dumnezeu (N) cu 
roaba lui Dumnezeu (N) în numele Tatălui si al Fiului si al Sfântului Duh", aceasta se 
spune de trei ori dinspre logodnic spre logod-nică si tot de trei ori dinspre logodnică spre 
logodnic, ca să se întemeieze conştiinţa că nu este vorba de un contract social, că nu este 
vorba de ceva convenţional, ci este vorba de ceva în care intră si lucrarea lui Dumnezeu, 
la care si Dumnezeu ia parte. 

La fel si Cununia, se face în numele Tatălui si al Fiului si al Sfântului Duh, tot asa 
spunându-se de trei ori: "Se cunună robul lui Dumnezeu (N) cu roaba lui Dumnezeu (N) 
în numele Tatălui si al Fiului si al Sfântului Duh", si tot de trei ori: "Se cunună roaba lui 
Dumnezeu (N) cu robul lui Dumnezeu (N) în numele Tatălui si al Fiului si al Sfântului 
Duh". Prin urmare, se fixează în conştiinţa celor care se căsătoresc, că de acum încolo ei 
sunt oameni care lucrează împreună cu Dumnezeu si reali-zează totul în numele lui 
Dumnezeu. 

Taina Sfintei Cununii este una dintre cele mai frumoase slujbe ale Bisericii noastre. Este 
minunat să auzi: "Binecuvin-teză-i pe dânşii, Doamne Dumnezeul nostru, cum ai binecu- 
vântat pe Avraam si pe Sarra. Binecuvintează-i pe dânşii, Doamne Dumnezeul nostru, 
cum ai binecuvântat pe Isaac si pe Rebeca. Binecuvintează-i pe dânşii, Doamne 
Dumnezeul nostru, cum ai binecuvântat pe Iacov si pe toţi patriarhii. Binecuvin-tează-i pe 
dânşii, Doamne Dumnezeul nostru, cum ai binecu-vântat pe Iosif si pe Asineta. 
Binecuvintează-i pe dânşii, Doamne Dumnezeul nostru, cum ai binecuvântat pe Moise si 
pe Semfora. Binecuvintează-i pe dânşii, Doamne Dumnezeul nos-tru, cum ai binecuvântat 
pe Ioachim si pe Ana. Binecuvintează-i pe dânşii, Doamne Dumnezeul nostru, cum ai 
binecuvântat pe Zaharia si pe Elisabeta". Si mai departe: "Si să vină peste dânşii bucuria 
aceea pe care a avut-o Sfânta Elena când a găsit Cinstita Cruce". 

Sunt nişte lucruri extraordinare! Sunt nişte făgăduinţe făcute în conştiinţă, nu formale. 
Este minunat să fii în atmosfera aceea în care Dumnezeu îi încununează: "Doamne 
Dumnezeul nostru, cu mărire si cu cinste încununează-i pe dânşii"; să ai conştiinţa că de 
către Dumnezeu se uneşte bărbatul cu femeia, să ai conştiinţa că Domnul nostru Iisus 
Hristos, Cel ce a luat parte la Nunta din Cana Galileii, i-a rânduit unul pentru altul pe cei 
care se cunună si să doreşti împreună cu preotul slujitor "să fie învredniciţi să-si petreacă 

viata fără de prihană, să ajungă bătrâ-neti cinstite, cu inimă curată împlinind poruncile 
Mântuitorului". 

Apoi, felicitarea pe care o face preotul în numele Bisericii, iarăşi este extraordinară: 
"Mărit să fii mire ca Avraam si binecu-vântat să fii ca Isaac si să te înmulţeşti ca Iacob 
păzind poruncile lui Dumnezeu. Si tu, mireasă, mărită să fii ca Sarra si binecu-vântată ca 
Rebeca si să te înmulţeşti ca Rahela, veselindu-te cu bărbatul tău păzind hotarele legii, că 
asa a binevoit Dumnezeu". Este ceva extraordinar de frumos! 

Si în gândurile poeţilor s-au realizat poezii frumoase în legătură cu viata de familie. Voi 
aminti poezia "Ectenie" scrisă de Zorica Latcu: 

Pentru că iubirea noastră să înflorească, 
Albă cum e crinul Bunelor Vestiri, 
Pentru ca mlădita dragostei să crească, 
Plină de miresme, dulce de rodiri; 
Pentru ca din neaua grea de peste iarnă 
Rod de viată caldă iarăşi să legăm, 
Pentru ca lumină peste noi să cearnă, 
Domnului să ne rugăm. 
Pentru ca să- Si verse binecuvântarea, 
Ca un zvon de vânturi line, peste noi, 
Pentru ca în suflet să-I simţim chemarea, 
Când plecăm genunchii, seara, amândoi; 
Pentru ca-n iubirea Lui să ne-mpreune, 
Când, cuprinşi de patimi, numele-I strigăm, 
Pentru ca-n vecia Lui să ne cunune, 
Domnului să ne rugăm. 

Pentru ca belşugul ţarinilor grele 
Să ne facă traiul rodnic si umil, 
Pentru ca răsfrângeri din surâs de stele 
Să sclipească-n lacrimi ochii de copil; 
Pentru ca sudoarea să ne miruiască 
Si-n lumina morţii viata s-o cercăm, 
pentru ca din muncă pacea să rodească, 
Domnului să ne rugăm. 

Pentru ca-n lumina îndurării Sale 
însuşi să- Si coboare pasul către noi, 
Pentru ca să-I ducem sufletul în cale, 
Cu miros de smirnă si cu ramuri moi; 
Pentru ca-n lumina alb-a dimineţii, 

Din strânsoarea cărnii să ne dezlegăm, 
Si-ntr-un pas să trecem pragul larg al vieţii, 
Domnului să ne rugăm. 



Să vorbim si despre Taina Sfintei Preoţii, care-i pregăteşte pe slujitorii care săvârşesc 
celelalte Taine ale Bisericii. 

Sfânta noastră Biserică este o Biserică cu preoţie. La Sfânta Liturghie se spune: "Pace 
lumii Tale dăruieşte, bisericilor Tale, preoţilor Tăi si la tot poporul Tău". In Biserica 
Ortodoxă toţi credincioşii Ii slujesc lui Dumnezeu. Nu există slujbă a Bisericii pe care s-o 
facă numai preotul sau s-o facă numai persoanele sfinţite, ci slujbele noastre sunt făcute 
de toţi credincioşii. La Sfânta Liturghie, de pildă, preotul sau diaconul spune: "Pentru 
cinstitele daruri ce sunt puse înainte, Domnului să ne rugăm". 

Toţi credincioşii participă sau trebuie să aibă conştiinţa că participă la Sfintele Slujbe. Dar 
printre credincioşii care partici-pă la sfintele Slujbe sunt unii care au o îndreptăţire 
specială de slujire, cei care fac parte din clerul Bisericii, adică diaconul, pre-otul si 
episcopii, care constituie preoţia funcţională a Bisericii. Preotul nu poate săvârşi Sfânta 
Liturghie, de pildă, fără credin-ciosi, nici credincioşii nu pot face Sfânta Liturghie fără 
preot. Este nevoie si de preoţi, este nevoie si de credincioşi. 

Sfânta noastră Biserică, potrivit rânduielii date de Mântuitorul nostru Iisus Hristos dintru 
început, sfinţeşte persoane anume rânduite în trepte bisericeşti: episcopii, preoţii si 
diaconii sunt consacraţi la Sfânta Liturghie prin Taina Sfintei Preoţii, prin punerea 
mâinilor episcopilor care transmit Duhul Sfânt persoanei care este hirotonită si care 
asigură continuitatea de la Mântuitorul nostru Iisus Hristos până în zilele noastre a celor 
care fac parte din ceea ce numim noi succesiune apos-tolică. Duhul Sfânt se transmite prin 
rugăciunile speciale ale Bisericii, de fată fiind credincioşii care confirmă că persoana 
aşezată în treapta respectivă, este vrednică de slujire preoţească. 



Care este diferenţa între cele trei trepte ale preoţiei: episcop, preot si diacon? 

Episcopul are putere deplină de a face toate slujbele care sunt în Biserica Ortodoxă. 

Preotul are puterea să săvârşească toate slujbele trebuitoare pentru parohia în care este 
aşezat; nu poate să hirotonească preoţi sau diaconi - aceasta poate face numai episcopul. 

Diaconul este un ajutor al preotului, nu are mijlocire preoţească în înţelesul de a face vreo 
Taină sau de a da binecuvântări la Sfintele Slujbe, ci este împreună slujitor cu preotul. Un 
diacon nu poate nici măcar să se îmbrace cu vesminte diaco-nesti fără binecuvântare de la 

preot. 



Ne-ati vorbit astăzi despre cele şapte Sfinte Taine ale Bisericii. Puteţi spune că aceste 
Taine sunt veritabile comori ale credinţei noastre creştine? 

Da! Si prin faptul că ne transmit harul lui Dumnezeu, si prin faptul că ele se realizează în 
rânduieli de slujbă care sunt pline de conţinut. Sunt comori ale credinţei noastre prin ceea 
ce se afirmă, prin ceea ce se spune la sfintele slujbe ale Sfintelor Taine. La Sfânta 
Liturghie, de pildă: "Cu vrednicie si cu drepta-te este a ne închina Tatălui si Fiului si 
Sfântului Duh, Treimei celei de o fiinţă si nedespărţite"; "Pe Tine te lăudăm, pe Tine Te 
binecuvântăm, Tie îti mulţumim, Doamne, si ne rugăm Tie, Dumnezeului nostru.". 



Dar, mai cu seamă, sunt comori ale credinţei prin bogăţia nesfârşită a harului care se 
revarsă de sus, de la Dumnezeu. 

Acesta si este rostul Sfintelor Taine. Sunt făcute nu ca să fie comori de suflet, ci sunt 
rânduite ca să fie comori de îmbogăţire spirituală pentru cei care le primesc. Am 
scormonit în conştiinţa noastră în legătură cu Sfintele Taine si ne-am reamintit importanta 
pe care o au. Ne rămâne să participăm cât mai mult, cât mai bine si cât mai cu sinceritate 
la Sfintele Taine, pe care le putem folosi noi înşine. 

Noi putem să-i avem în vedere pe cei care realizează aceste Sfinte Taine, preoţii, care sunt 
rânduiţi în lumea aceasta si putem să luăm parte la anumite Sfinte Taine care se fac pentru 
credincioşi, cum e Maslul sau Cununia, ca să ne îmbogăţim cu gândurile care sunt 
cuprinse în Sfintele Taine si să ne rugăm pentru aceia pentru care se fac aceste Sfinte 
Taine. 

Să nu uităm niciodată că Biserica noastră este o Biserică a Tainelor Sfinte, că Biserica 
noastră este Biserica credinţei Tainelor, este usa Tainelor. Biserica noastră este o Biserică 
în care aducem mărire lui Dumnezeu aici, pe pământ, asa cum îngerii aduc mărire în cer. 

Să ne gândim la binecuvântările pe care le primim la sfintele slujbe si să nu uităm de 
Maica lui Dumnezeu si de Sfinţii lui Dumnezeu, care toţi s-au folosit de Dumnezeiestile 
Taine. 



BISERICA SI LUMEA 

- interviu - 

Când ne spovedim cercetăm anumite îndreptare de spovedanie. Uneori întâlnim acolo 
scris despre păcate care nu ni separ a fi păcate. Este sau nu păcat ceea ce noi nu 
considerăm păcat? 

Mai sunt si exagerări în listele astea de păcate. Omul trebuie să-si aleagă de acolo numai 
ceea ce ştie că i se potriveşte lui, nu să-si asume toate câte sunt scrise în listele de păcate. 
Nu te poţi lua după lucruri generale pe care nici nu le poţi considera păcate, ci stări. De 
exemplu, vin unii la spovedanie si zic: "Nu-L iubesc pe Dumnezeu din toată inima, nu-1 
iubesc pe aproapele ca pe mine însumi...". Nu poţi să zici că acestea sunt păcate, ci stări 
ale sufletului, care nu manifestă călcarea legii lui Dumnezeu, ci atestă mai degrabă o 
slăbiciune. Poate că omul nu ajunge niciodată să-L iubească pe Dumnezeu din toată 
inima, dar aceasta nu înseamnă că păcătuieşte, ci că nu a ajuns încă la măsura aceea. "Nu-1 
iubesc pe aproapele meu ca pe mine însumi"... Păi, care om, din câţi oameni ştim noi, 
avem siguranţa că-1 iubeşte pe aproapele său ca pe sine însuşi? 

Mai sunt si altele care nu cred eu că trebuie luate în considerare. La spovedit, trebuie să 
spui ceea ce vezi tu că e în tine ca insuficientă. Sunt si lucruri care pot fi socotite la 
greşeli, sunt si lucruri care pot fi socotite la neputinţă, la neştiinţă, la rea voinţă, ştiu eu, la 
alte categorisiri decât păcatul, păcatul fiind călcarea legii lui Dumnezeu cu deplină voinţă 
si ştiinţă. 



Se vorbeşte din ce în ce mai mult de secularizarea Bisericii... Este secularizarea o boală 
care apasă asupra Bisericii? 

Biserica poate fi si ea influenţată de lucrurile veacului acestuia. Sfântul Apostol Pavel le 
scria credincioşilor din Roma: "Nu vă asemănaţi chipului acestui veac ci vă schimbaţi prin 
înnoirea mintii". Deci nu vă secularizaţi, nu fiţi cum este lumea. Domnul Hristos le-a spus 
ucenicilor săi: "Dacă ati fi din lume, lumea ar iubi ce este al său; dar voi nu sunteţi din 
lume" (Ioanl5, 19). Sau le-a spus că ucenicii îl primesc pe Duhul Sfânt, iar lumea nu. Pe 
cât putem, să ne ferim de influente care ne apropie de lume si să căutăm să fim într-o sferă 
mai înaltă decât sfera în care sunt cei care nu ştiu de Dumnezeu. 



Biserica Ortodoxă si cea Romano - Catolică nu hirotonesc femeile, dar Biserica 
Anglicană ştim că a îngăduit preoţia femeilor. De ce femeia nu poate fi preot? 

N-as putea să spun de ce nu poate fi preot, dar ştim că noi avem tradiţia ca femeia 
trebuie să nu fie preot. Sfântul Apostol Pavel, în concepţia care era atunci, a spus că 
femeia să tacă în biserică si să întrebe pe bărbatul său, acasă, ceea ce vrea să ştie. Deci nu 
i s-a dat femeii să propovăduiască si, în baza acestei tradiţii, Biserica nu hirotoneşte femei. 
Noi nu putem să ne îndepărtăm de Tradiţie, pentru că atunci ne îndepărtăm si de 
concepţie. Ar însemna că noi suntem mai deştepţi decât Sfântul Apostol Pavel, că în 
contextul existentei noastre, influenţaţi de strădaniile femeilor de a ajunge egale cu 
bărbatul, admitem nişte lucruri pe care nu le-ar admite Sfântul Apostol Pavel si pe care nu 
le-ar binecuvânta Dumnezeu. 

Eu am fost astă-toamnă în Austria si am participat la un fel de adunare ecumenică, unde 
era si o femeie de la vechii catolici, hirotonită preot. M-a mirat foarte mult faptul că vechii 
catolici au fost împotriva dogmei infailibilităţii si acum admit lucruri de felul acesta. Deci, 
eşti vechi catolic pentru că nu admiti dogma infailibilităţii papei, dar admiti preoţia 
femeilor, pe care nu o admit catolicii. Am rămas uimit de lucrul acesta si numai 
Dumnezeu ştie ce va mai fi în lumea asta. Biserica Ortodoxă fiind tradiţionalistă, pe 
motivul că în Tradiţie n-a fost asa ceva, nu admite preoţia femeilor nici în actualitate. 



Cum explicaţi cuvântul Sfântului Andrei Criteanul: "Evanghelia nu lucrează si toată 
Scriptura nu este băgată în seamă întru tine, suflete". Vorbiti-ne despre actualitatea 
acestui aspect. 

Chestiunea este simplă! Sfântul Andrei Criteanul si-a dat seama că adeseori noi trecem pe 
lângă Evanghelie; nu suntem interesaţi de lucrurile sfinte si atunci Evanghelia trece pe 
lângă noi si noi trecem pe lângă Evanghelie. Evanghelia nu lucrează pentru că nu s-a 
încorporat în noi si, în cazul acesta, nici Scriptura nu este băgată în seamă. Deci e vorba 
de o nepăsare fată de lucrurile sfinte. 



Cum poate un om din societatea de astăzi să urce pe scara spre mântuire? 

Cum au urcat toţi oamenii care s-au mântuit! Nu există o "societate de astăzi", fiecare a 
trăit societatea contemporană cu el ca "societatea de astăzi". Mântuirea ne-o dă Domnul 
Hristos si se realizează în legătură cu Domnul Hristos. Mântuirea este un lucru care se 
poate realiza în toate generaţiile de oameni, neexistând o excepţie pentru o anumită 
generaţie. Generaţia noastră se mântuieste cum s-au mântuit generaţiile dinaintea noastră 
si cum se vor mântui generaţiile de după noi: prin Hristos, prin asemănarea cu Hristos, 
prin înnoirea mintii, prin neasemănarea cu chipul acestui veac. 

Ce sfaturi daţi tinerilor care vor să intre în monahism? 

Să se gândească bine ce vor să facă, să se cerceteze dacă au vocaţie, să dorească 
monahismul ca mediul lor de mântuire si desăvârşire, să nu se joace cu viata lor si să nu-i 
lase nici pe alţii să se joace cu viata lor. Să fie cu grijă, să fie cu întemeiere, să aibă 
conştiinţa că ce fac este mai important decât ce ar putea face în cazul când ar trăi viata 
comună. Deci, mai multă grijă, mai multă cumpănire pentru lucruri care sunt mai greu de 
realizat decât cele pe care le realizează societatea. 

Monahismul este ceva mai presus de fire, este ceva mai înalt decât obişnuitul. Le dau 
tinerilor sfatul să fie cu multă gri-jă, să nu se grăbească, să se cerceteze din timp, să se 
verifice pe ei însisi în societatea în care trăiesc, să fie oameni de treabă. Să fie ca nişte 
călugări care trăiesc în lume si după aceea să se retragă la mănăstire, unde din nou să se 
cerceteze; apoi, cu aju-torul lui Dumnezeu, să pornească la slujirea lui Dumnezeu, ca să 
nu devină nişte călugări improvizaţi sau, cum ar zice părintele Arsenie Boca, nişte "cuiere 
de haine călugăreşti". 



Ce puteţi spune tinerilor de astăzi care preferă discoteca în locul Bisericii? 

Ce as putea să le spun? Să nu se ducă la discotecă, pentru că acolo este gura iadului! Să se 
ducă la biserică, pentru că acolo este poarta cerului! 



Credeţi că există si alte civilizaţii, pe alte planete? 

Nu cred nimic, pentru că nu mi s-a descoperit. N-am de unde să ştiu dacă există sau nu. 
Insă, dacă ar exista, nu m-ar de-ranja cu nimic treaba asta. 



Ce mesaj aveţi pentru oamenii din ziua de azi, care au înlocuit bucuria învierii cu 
tânguirea pentru neputinţa de a se mântui în mijlocul ispitelor? 

Am convingerea că nu sunt pe calea cea bună. Toţi suntem chemaţi la ospăţul credinţei. 
Sfântul Ioan Gură de Aur, în cuvân-tul său de la Paşti îi îndeamnă pe toţi credincioşii să se 
bucure de această zi de bucurie a Paştilor si chiar atrage atenţia: "Nimeni să nu plângă 
pentru sărăcie, pentru că s-a arătat împărăţia cea de obşte. Nimeni să nu plângă pentru 
păcate, pentru că iertare din pământ a răsărit. Nimeni să nu se teamă de moarte, pentru că 
ne-a izbăvit pe noi moartea Mântuitorului, a stins-o pe ea Cel ce a fost ţinut de aceea. 
Prădat-a iadul Cel ce S-a pogorât la iad; amă-râtu-1-a pe el pentru că a gustat trupul Lui si 
aceasta mai înainte apucând Isaia a strigat: «Iadul s-a tânguit întâmpinându-Te pe Tine 

jos, s-a amărât pentru că s-a stricat, s-a amărât pentru că s-a batjocorit, s-a amărât 
pentru că s-a omorât, s-a amărât pentru că s-a legat. A luat trup si de Dumnezeu s-a lovit, 
a luat pământ si s-a întâmpinat cu cerul, a luat ceea ce a văzut si a căzut întru ce n-a văzut. 
Unde îti este moarte boldul, unde îti este iadule biru-inta? înviat-a Hristos si tu te-ai 
surpat, înviat-a Hristos si au căzut dracii, înviat-a Hristos si se bucură îngerii, înviat-a 
Hristos si viata vieţuieşte»". 

Deci, în condiţiile acestea, nu se poate ca un creştin adevărat să se tânguiască, ci să aibă 
nădejde că Hristos, Cel care a înviat din morţi, ne va învia si pe noi, că Mântuitorul nostru 
Iisus Hristos ne este favorabil, că Dumnezeu este Tatăl nostru. Toate acestea trebuie să 
înlăture tânguirea si nemulţumirea. Gândiţi- vă că Dumnezeu nu doreşte ca fiii Săi să fie 
nişte tânguitori, privitori cu fata spre trecut, ci vrea să fie nişte oameni fericiţi, privind 
spre viitor si spre veşnicie. 



Ştim că anul acesta, pe 11 august, va fi o eclipsă de soare. Oamenii cred că a venit ceasul 
de apoi... 

Nu a venit nici un ceas de apoi! Nimeni nu ştie când vine ceasul de apoi! Eclipsa aceasta 
de soare a fost calculată cu sute de ani înainte. Se ştie precis cum va fi. înseamnă că 
lucrurile se petrec asa cum ştie Dumnezeu. N-are nici o legătură cu sfârşitul lumii si cu 
semnele sfârşitului. 



Unii care cred în ceea ce a scris Nostradamus, spun că el a prevestit aceasta. 
Eu nu ştiu ce a scris, si pentru mine Nostradamus nu este o autoritate. 

Ce sfaturi le daţi viitorilor slujitori ai altarului din Seminarul Teologic? 

Dragă, eu am vorbit odată la Teologie despre rugăciune, era în 1955, în 4 aprilie. Si în 
timp ce vorbeam despre rugăciune, într-o sală de curs, mi-a venit o idee: că ar putea 
cineva să fie preot înainte să fie creştin, înainte de a avea convingeri creştine. Si le-am 
spus celor care mă ascultau: "Fiţi atenţi să nu ajungeţi preoţi înainte de a fi creştini!" 

Sfatul meu este să se formeze mai întâi în calitate de creştini si apoi să urmeze preoţia. Să 
se formeze duhovniceste pentru ceea ce urmează să facă, pentru că si ei, la rândul lor, 
trebuie să îndrume si să formeze alţi oameni 

în ziua de azi au apărut foarte multe ispite de care Sfinţii Părinţi nu vorbesc. 

De exemplu ... 



De exemplu, prietenia între tineri si limitele ei. 

Prietenia dintre tineri e de când e lumea, de când e Adam si Eva. Nu se pune problema 
asta! 



între un băiat si o fată ... 

Intre un băiat si o fată... A, adică vrei să spui un tip de prietenie pe care Sfinţii Părinţi nu 1- 
au avut în vedere. Păi sfinţii au avut în vedere prietenia ca prietenie, nu cu implicaţii de 
căsătorie, cu implicaţii sexuale, asa cum este acum. Dacă un băiat îti prezintă o fată si zice 
că " e prietena mea", de obicei te gândeşti că este cea cu care trăieşte el. Pentru că asa de 
mult s-a încetăţenit practica aceasta si asa de mult s-a degradat noţiunea de prietenie, încât 
la asta te gândeşti în mod firesc. 

Prietenia este altceva decât căsătoria, iar prietenia între un băiat si o fată nu implică cele 
ale căsătoriei. Sfinţii Părinţi nu au în vedere chipul acesta de prietenie, chipul acesta 
modern de înţelegere a prieteniei, si de aceea nu se ocupă de el. Dacă este vorba să 
răspundem la întrebarea "Cum trebuie să fie o prietenie între un băiat si o fată?" răspunsul 
este acesta: Prietenia între un băiat si o fată trebuie să fie la măsura legăturilor dintre un 
frate si o soră. Un frate si o soră nu se angajează la sexualitate si, deci, legătura între un 
frate si o soră poate fi luată drept măsură pentru legătura între un prieten si o prietenă. 



Vă rugăm să ne spuneţi ceva despre ce înseamnă "a iubi". 

Toată lumea ştie ce înseamnă "a iubi", pentru că ştii când iubeşti si când nu iubeşti. Eu 
sunt dintr-un sat din care este si Lucretia Ciobanu. Lucretia Ciobanu, cântăreaţă de muzică 
populară, are între altele si o cântare în care se cuprind si următoarele cuvinte: 

Pe la poarta cui mi-i drag 
Treabă n-am, si tot îmi fac. 
Pe la care mi-i urât, 
Am treabă si nu mă duc. 

Dacă ştii lucrul acesta, ştii ce înseamnă să iubeşti, ştii ce înseamnă să nu iubeşti. Insă, 
în lămurirea acestei chestiuni si în completare, as putea spune că "a iubi" înseamnă a 
impropria, a aduce pe cel iubit în tine însuti, a nu-1 lăsa în afară de tine, a-1 purta în tine. 

Asta înseamnă să iubeşti - să porţi în tine, să poţi spune persoanei iubite: "Nu eşti numai 
în afară de mine, ci eşti în mine, si mai ales în mine". 

DESPRE IUBIRE 

- interviu - 



Vorbind despre chintesenţa virtuţilor care este iubirea, arătati-ne cum lucrează ea în 
societate si, mai cu seamă, cum putem ajunge la o adevărată iubire. 

Iubirea determină alte iubiri. Dumnezeu porunceşte iubi-rea, Dumnezeu spune că iubirea 
este porunca cea mai înaltă, deci ne angajează în iubire. Dacă Domnul Hristos a spus: 
"Intru aceasta vor cunoaşte toţi că sunteţi ucenicii Mei, dacă veţi avea dragoste unii fată 
de alţii" (Ioan 13, 35) sau "Precum Eu v-am iubit pe voi, asa si voi să vă iubiţi unul pe 
altul" (Ioan 13, 34), înseamnă că Domnul Hristos contează pe iubire la Judecata de Apoi. 
Vom fi întrebaţi atunci despre faptele iubirii pe care le-am făcut sau pe care nu le-am 
făcut. Fiecare dintre noi lucrează cu capacitatea lui, cu puterea iubitoare pe care i-a dat-o 
Dumnezeu, cu iubirea la care a ajuns. 

Iubirea trebuie salvată, trebuie să fie mântuită, ca orice lucru pe care omul îl poate 
întrebuinţa în bine sau în rău, pentru că "ce faci te si face", iar Sfântul Marcu Ascetul zice 
că "Dacă nu faci binele pe care îl ştii n-are rost să cunoşti alt bine" ca să-1 faci pe acela. 

Fiecare lucrăm cu capacitatea noastră si trebuie să veghem asupra iubirii, pentru ca iubirea 
să fie cum o vrea Dumnezeu, după poruncă, si să determine alte iubiri din partea celor 
care răspund iubirii noastre. Există o emulaţie în iubire, există o angajare în iubire. 
Domnul Hristos 1-a întrebat pe Sfântul Apostol Petru: "Mă iubeşti tu mai mult decât 
aceştia?" (Ioan 21, 15). Deci Domnul Hristos vrea chiar o emulaţie în iubire, să iubim cât 
putem noi mai mult, ca să-i putem ajuta mai mult pe oameni. 

Noi credem că societatea se îmbunătăţeşte prin îmbunătăţirea oamenilor, iar dacă ne 
angajăm cu o iubire adevă-rată, atunci înmulţim iubirea noastră si determinăm si înmulţim 
iubirea altora. Este un fel de lucrare care se întrepătrunde. Cei care sunt apropiaţi, se simt 
bine unii cu alţii, simt datoria de a se angaja spre binele altora. Individul primeşte de la 
societate sugestii în legătură cu tot ceea ce este frumos, nu numai cu iubirea, iar în măsura 
în care omul primeşte sugestiile societăţii, se modelează prin acestea, ca si prin 
Evanghelie, care tine de societatea creştină. In măsura în care omul progresează în iubire, 

îi determină si pe alţii să se angajeze la aceeaşi lucrare, formând astfel un şuvoi de 
iubire. Aceasta depinde de măsura în care oamenii sunt preocupaţi de lucruri de felul 
acesta, pentru că dacă nu eşti preocupat, iubirea rămâne o calitate si atâta tot. 

Apoi, în ce priveşte legătura între creştini si societatea necrestină, Sfântul Apostol Pavel, 
în Epistola către Romani, are cuvântul: "Nu vă potriviţi cu acest veac, ci să vă schimbaţi 
prin înnoirea mintii" {Romani 12, 2). Domnul Hristos, vorbind despre învăţătura creştină, 
o aseamănă cu aluatul de dospire care schimbă structura frământăturii în care se pune. Ni 
se recomandă o preocupare cât mai atentă si cât mai stăruitoare de îmbunătăţire a fiecăruia 
dintre noi. 

In ceea ce priveşte viata călugărească într-o societate creştină: monahismul este o 
societate a Bisericii, o asociaţie de oameni care sunt preocupaţi mai mult de viata 
spirituală, care au nişte condiţii speciale pentru o viată de cercetare de sine, o viată de 
îmbunătăţire, o viată de urmărire a perfecţiunii creştine. De aceea monahii sunt, sau ar 
trebui să fie, modele pentru credin-ciosii nemonahi care sunt si ei binecuvântaţi de 
Dumnezeu. 

Viata comună este viata de familie, pe care Biserica o binecuvintează si pe care oamenii o 
trăiesc la măsurile lor si prin care se realizează continuitatea neamului omenesc, deci si 
posibilitatea de a exista călugării. Călugării nu există de la sine, ci există prin familiile din 
care pornesc. Odată ajunşi în con-ditiile pe care le au călugării si realizând lucruri care tin 
de o viată sfântă, de o viată în care iubirea îsi manifestă prezenta, călugării sunt un fel de 
ferment, un fel de aluat de dospire în raport cu societatea creştină si poate si în raport cu 
societatea necrestină, pentru că oamenii, de obicei, se interesează si de o viată care este 
diferită de viata lor. 

In ziua când am depus voturile monahale (împreună cu încă doi candidaţi), mitropolitul de 
atunci a zis: "Voi, astăzi, ati propovăduit mai mult decât oricând în viata voastră de până 
acum si ati dovedit lumii, credincioşilor care au fost de fată, că există si un alt mod de 
vieţuire decât viata comună, a celor mulţi". 



Pentru a rămâne în sfera iubirii, as vrea să facem referire puţin la Emil Cioran care, într- 
una din lucrările lui, spune cam asa: "între iubirea lui Hristos si iubirea comună (cum o 
defineaţi dumneavoastră), nu există diferente". în"Lacrimi si sfinţi", Emil Cioran vorbeşte 
cam asa, eronat, evident: "Câţi vor fi fost geloşi pe Iisus Hristos pe care soţiile lor îl vor 
fi iubind sau câte soţii la rândul lor... " s.a.m.d. 

V-as ruga să evidenţiaţi diferentele dintre iubirea fată de celălalt (între soţi, între 
prieteni) si iubirea lui Dumnezeu, care este "un izvor care vuieşte", si să anulaţi 
diferentele. 

In ceea ce priveşte esenţa iubirii, iubirea este aceeaşi. Creştinismul nu a creat iubirea. 
Creştinismul a accentuat iubirea, a pus-o în valoare, a scos-o în evidentă. Creştinismul are 
rostul de a salva iubirea, de a o directiona, de a face din iubirea păti-masă - iubire 
virtuoasă, iubire adevărată. 

Domnul Hristos a spus: "Cel ce iubeşte pe tată ori pe mamă mai mult decât pe Mine nu 
este vrednic de Mine; cel ce iubeşte pe fiu sau pe fiică mai mult decât pe Mine nu este 
vrednic de Mine. Si cel ce nu-si ia crucea si nu-Mi urmează Mie nu este vrednic de Mine" 
{Matei 10, 37-38). 

Deci Domnul Hristos a avut în vedere posibilitatea de a se schimba calitatea iubirii, de a fi 
directionată spre negativ iubirea, de aceea spune că "cel ce iubeşte pe tată sau pe mamă 
mai mult decât pe Mine nu este vrednic de Mine", în înţelesul că cel care nu tine seama se 
iubirea lui Hristos, renunţă la Hristos pentru a face ceea ce îsi doresc părinţii lui. "Cel ce 
iubeşte pe fiu sau pe fiică mai mult decât pe Mine, nu este vrednic de Mine". Aceasta nu 
desfiinţează iubirea fată de copii, ci o accentuează si o menţine într-o sferă deosebită ce nu 
poate niciodată să fie nimicită, umbrită sau înlăturată nici măcar parţial, pentru că Domnul 
Hristos menţine iubirea. 

Eu am spus undeva că mi-am programat toate prieteniile pentru veşnicie. De ce? Pentru 
că, mai înainte de toate, n-are rost să renunţ la ceva pozitiv. In al doilea rând, când ele se 
realizează prin Hristos, rămân în veşnicie. 

Deci esenţa iubirii e aceeaşi si la creştini si la necrestini, dar diferentele sunt acestea, că o 
iubire care este după poruncă si care nu face răul, este o iubire statornică prin faptul că te 
menţine în legătură cu Domnul Hristos. întâi e Hristos si apoi sunt ceilalţi oameni! 



Pentru a evidenţia limitele dintre iubire si falsa iubire, ar trebui să vorbim despre bucurie 
sau, mai exact, despre iubirea care zideşte, aducătoare de bucurie si lumină. 

Intre învăţăturile Domnului nostru Iisus Hristos este si una care dă probleme multora, care 
este mai puţin dorită de oameni dar care îsi are importanta si rostul ei. Este vorba despre 
iubirea fată de duşmani. înţelegem cu toţii iubirea fată de prieteni, fată de părinţi, fată de 
copii, înţelegem cu toţii că ni se cere iubire fată de oamenii care nu ne fac nici un rău. 
Dorim cu toţii să se înmulţească iubirea, am vrea să fie cât mai multă iubire în lumea 
aceasta, chiar dacă nu contribuim noi destul să se înmulţească iubirea, chiar dacă nu 
întrebuinţăm întreaga noastră capacitate de iubire firească. 

Toate acestea le înţelegem direct si fără un efort oarecare, însă când ni se spune "Iubiţi pe 
vrăjmaşii voştri, binecuvântaţi pe cei ce vă blestemă, faceţi bine celor ce vă urăsc si 
rugati-vă pentru cei ce vă vatămă sau vă prigonesc" {Matei 5, 44), parcă stăm la îndoială! 
Chiar dacă ştim că au fost oameni care au împlinit lucrurile acestea, de exemplu, Sfântul 

Arhidiacon Ştefan, care s-a rugat pentru cei care îl ucideau cu pietre zicând: "Doamne, 
nu le socoti lor păcatul acesta!" {Fapte 7, 60). 

Ne pare bine că Domnul Hristos a zis: "Părinte, iartă-le lor, că nu ştiu ce fac" (Luca 23, 
34), cuvânt pe care 1-a rostit fiind răstignit pe Cruce, referindu-se la răstignitorii Săi; 
totuşi, când ni se spune nouă să facem asa, parcă avem ezitări. Domnul Hristos vine cu o 
argumentare si zice: "Ca să fiţi fiii Tatălui vostru Celui din ceruri, că El face să răsară 
soarele peste cei răi si peste cei buni si trimite ploaie peste cei drepţi si peste cei nedrepţi" 
(Matei 5, 45). Si în continuare: "Dacă iubiţi numai pe cei ce vă iubesc, ce răsplată veţi 
avea? Au nu fac si vameşii acelaşi lucru?" (Matei 5, 46). Dacă faceţi bine numai celor ce 
vă fac bine, ce răsplată puteţi avea, că doar si vameşii (categorie dispreţuită pe vremea 
aceea) fac acelaşi lucru. "Fiţi, dar, voi desăvârşiţi precum Tatăl vostru Cel ceresc 
desăvârşit este" (Matei 5, 48). Domnul Hristos spune cuvintele acestea pentru a ne arăta 
că numai asa putem să fim fii ai Tatălui nostru Celui din ceruri, care nu-si măsoară iubirea 
cu starea pe care o au oamenii spre care Isi îndreaptă iubirea. 

Eu cred, însă, că atunci când Domnul Hristos a spus cuvântul "Iubiţi pe vrăjmaşii voştri", 
s-a gândit si la faptul că iubirea este fericire. Nimeni nu este mai fericit decât acela care 
iubeşte si se simte iubit. în orice caz, iubirea este aducătoare de mulţumire, aducătoare de 
fericire. 

Când iubeşti pe cineva, intri în sfera bucuriei, eşti satisfă-cut de însuşi faptul că iubeşti. 
Pentru că Domnul Hristos ştia si ştie lucrul acesta, a rânduit si iubirea fată de duşmani. Nu 
numai în înţelesul că dacă nu iubeşti pe duşmani te păgubeşti sau în înţelesul că dacă îi 
iubeşti nu răsplăteşti răul cu rău, ci mai cu seamă în înţelesul că, iubind pe duşmani, ai 
încă un prilej să te simţi iubit, iubirea fiind aducătoare de fericire, aducătoare de bucurie. 

In toată Evanghelia întâlnim gândul că Domnul Hristos ce-re oamenilor bucuria: 
"Bucurati-vă si vă veseliţi că plata voastră multă este în ceruri" (Matei 5, 12); "Acestea vi 
le-am spus, ca bucuria Mea să fie în voi si ca bucuria voastră să fie deplină" (Ioan 15,11); 
"Iarăşi vă voi vedea si se va bucura inima voastră si bucuria voastră nimeni nu o va lua de 
la voi" (Ioan 16, 22). Mântuitorul a prezentat împărăţia lui Dumnezeu ca pe un prilej de 
ospăţ, ca pe un prilej de bucurie: "Mulţi vor veni si vor sta la masă în împărăţia lui 
Dumnezeu cu Avraam, cu Isaac si cu Iacov"; "Bine, slugă bună si credincioasă, peste 
puţine ai fost credincioasă, peste multe te voi pune; intră întru bucuria domnului tău" 
(Matei 25, 23). Oamenii s-au bucurat de Domnul Hristos, de prezenta Lui, de atingerea de 
El. L-au auzit vorbin-du-le, îndemnându-i spre bucurie. Mulţimea uimită si bucuroasă a 
alergat să I se închine când Domnul Hristos a coborât din Muntele Schimbării la Fată (cf. 
Mar cu 9, 15). 

Sfinţii Apostoli au insistat si ei în învăţăturile lor si în scrierile lor pentru bucurie. Sfântul 
Apostol Pavel zice: "Bucurati-vă întru bucuria nădejdii", cuvânt scris în Epistola către 
Romani, sau "Bucurati-vă pururea întru Domnul. Si iarăşi zic: Bucurati-vă" (Filipeni 4, 4). 

Toate acestea sunt îndemnuri la bucurie pentru că Dumnezeu vrea ca toţi oamenii să 
intre în şuvoiul de bucurie, iar iubirea este un temei de bucurie. Cu cât iubeşti mai mult si 
pe mai mulţi, cu atât eşti mai mult în sfera bucuriei. Asa că nu se poate desprinde iubirea 
de bucurie, nici bucuria de iubire. Se condiţionează una pe alta, se susţin. Bucuria susţine 
iubirea, iubirea susţine bucuria si acestea două îl caracterizează pe creştinul cel bun, care 
se modelează după voia lui Dumnezeu. 



O temă de permanentă actualitate este iubirea în rândul tinerilor. Aveţi si o carte care s-a 
ocupat cu acest subiect. Această iubire în rândul tinerilor este uneori denaturată, de 
multe ori este întinată, ajungându-se chiar la curvie. Care este sfatul Preacuviosiei 
voastre? 

Mai întâi de toate as vrea să spun că pe când eram copil si auzeam vorbindu-se de iubire 
aveam impresia că este un lucru interzis. Nu-mi aduc aminte ce gândeam în legătură cu 
porunca de a iubi, dar când se vorbea despre tineri - că se iubesc, aveam impresia că este 
un lucru care nu trebuie să se facă. Nu-mi aduc aminte la ce mă gândeam anume sau până 
unde mă gândeam că duce iubirea, dar tin minte foarte bine că aveam impresia că iubirea 
este un lucru interzis, mai ales între tineri de sex opus. 

In realitate nu este asa, pentru că iubirea este o virtute, este un dar de la Dumnezeu, este 
ceea ce ne aseamănă cu Dumnezeu. Dacă ştim cum să ne rânduim iubirea la tinereţe si la 
bătrâneţe, iubirea rămâne o realitate salvatoare, o realitate mântuitoare. 

Insă, pentru că toate ale omului sunt la nivelul omului si pentru că în iubirea curată pot să 
intre si lucruri neconforme cu curăţia, cu iubirea superioară, trebuie să avem în vedere 
nişte lucruri. Mai întâi de toate, s-a ajuns la o înţelegere greşită a prieteniei. Odată eram în 
fata unei fete care se numea Monica, si i-am zis: 

• Si eu am o prietenă pe care o cheamă Monica. 

• Nu se poate! 

• De ce să nu se poată? 

• Pentru că dumneavoastră sunteţi călugăr si nu puteţi avea prietene! 

In realitate, asa călugăr cum sunt, pot avea prietene cât de multe, dacă prietenia este 
înţeleasă cum trebuie înţeleasă, fără implicaţii de altă natură, care astăzi sunt gândite în 
legătură cu prietenia. 

Prietenia este un lucru sfânt. Prietenia este ceva din realitatea raiului adus aici, pe pământ. 
De ce n-am putea (cum zice Sfântul Apostol Pavel) avea o soră cum au ceilalţi apostoli, 
de ce n-as putea avea si eu o prietenă cum a avut sfântul Ioan Gură de Aur? La măsurile 
acelea, putem avea toţi prietene, cât de multe! Când este vorba de implicaţii care nu tin de 
prietenie, acelea nu tin nici de iubire! 

Iubirea îi apropie pe oameni, dar nu-i angajează la lucruri care nu tin de prietenie, care 
pot aduce complicaţii (si de cele mai multe ori aduc complicaţii). Sunt putini prieteni care 
îsi con-tinuă prietenia în căsătorie. Sunt atâţia oameni care spun, si mai ales eu am 
posibilitatea să aud spunând: "am avut un prieten si m-am certat cu el". Nu se poate! Cum 
să te cerţi cu un prieten? Ori ai prieten si nu te cerţi niciodată, ori zici că ai prieten si te-ai 
certat cu el, dar asta înseamnă că nu ai avut un prieten. 

In ceea ce priveşte iubirea între tineri, eu zic că trebuie ţinută la măsurile iubirii dintre 
frate si soră. De obicei când ne gândim la o iubire curată, la o iubire salvată, ne gândim la 
iubirea dintre fraţi care se respectă ca fraţii si se iubesc ca fraţii. Când este vorba de o 
iubire care scade, care oferă ce nu trebuie să ofere, sigur că lucrurile se complică! Iubirea 
scade, se întinează si nu mai duce la ceea ce înţelegem noi a fi bucurie, ci duce la nişte 
lucruri care nu tin de prietenie, ci tin de căsătorie. Sunt lucruri care în căsătorie merg bine, 
dar în prietenie nu trebuie admise! 



Totuşi, sfatul final în vederea realizării acestor lucruri, care ar fi, vizându-L si pe 
Dumnezeu? 

Dacă tii seama de Dumnezeu, ştii ce ai de făcut. Oamenii care fac altceva decât vrea 
Dumnezeu, de obicei nu tin seama de Dumnezeu! Pentru cei mai mulţi oameni, chiar 
dintre cei care se consideră credincioşi, Dumnezeu este mai mult o idee decât o realitate, 
mai mult o probabilitate decât ceva sigur. Ei nu se raportează la Dumnezeu. 

Atunci când te raportezi la Dumnezeu, te întrebi: Ce-mi porunceşte Dumnezeu, în cazul 
acesta? "Ce vrea Dumnezeu de la mine? Ce aşteaptă Dumnezeu de la mine?" Dacă tii 
seama de Dumnezeu, lucrurile merg bine de la sine. Nu a zis Domnul Hristos: "Cel ce 
iubeşte pe tată ori pe mamă mai mult decât pe Mine nu este vrednic de Mine; cel iubeşte 
pe fiu sau pe fiică mai mult decât pe Mine nu este vrednic de Mine. Si cel ce nu-si ia 
crucea si nu-Mi urmează Mie nu este vrednic de Mine"? Tocmai asta a vrut să scoată în 
evidentă, că în măsura în care tii seama de Dumnezeu, lucrurile decurg de la sine cum 
trebuie, iar când nu tii seama de Dumnezeu, atunci admiti lucruri pe care nu le 
binecuvintează Dumnezeu. 

Părinţii care-i lasă pe copiii lor în nerânduială, în nelegiuire, pentru că "sunt copiii lor" 
si... "lasă să se distreze"... "c-asa-i bine"... "c-asa-i modern"..., aceia nu mai tin seama de 
Dumnezeu! Copiii care-si necăjesc părinţii făcând lucruri pe care părinţii nu le vor, nu-si 
mai iubesc părinţii, ci-si iubesc patimile si lucrurile la care n-ar avea dreptul până nu sunt 
în rânduială cu viata, cu căsătoria. In cazul acesta, bineînţeles că Dumnezeu este absent 
din gândurile lor, din simţămintele lor, si atunci lucrurile merg în afară de Dumnezeu, iar 
Dumnezeu nu poate binecuvânta o astfel de viată. 

Când se tine seama de Dumnezeu, totul merge în legătură cu Dumnezeu si în legătură 
cu porunca lui Dumnezeu, iar viata nu suferă scăderi. In cazurile acestea, cu implicaţii 
care nu tin de prietenie, de cele mai multe ori, oamenii nu-si lucrează binele veşnic, ci un 
bine părut, un bine pe care îl admit ei pentru o vreme, apoi hai să ne certăm că n-am mai 
fost prieteni! Nu se poate! Când este vorba de Dumnezeu, lucrurile merg bine si bucuria 
este sigură, până la sfârşitul vieţii. O iubire care are scăderi si umbre poate fi ducătoare la 
un fel de mulţumire vremelnică, după care aduce nemulţumiri. 



O iubire desacralizată poate fi recuperată? Dacă da, cum? 

O iubire desacralizată poate fi recuperată numai în măsura în care cineva o recunoaşte a fi 
desacralizată. Dacă o socoteşte normală, "că asa face toată lumea" s.a.m.d, nu poate fi 
recu-perată. Se târăşte la nivelul omului care se angajează la acea iubire desacralizată, 
pentru că toate ale omului sunt la măsurile la care se găseşte omul. 

Cred că o iubire desacralizată poate fi si ea salvată asa cum poate fi salvat orice în viata 
omului, dar în măsura în care omul recunoaşte negativul din iubirea lui si se sileşte, cu 
ajutorul lui Dumnezeu, să-si reabiliteze iubirea. Deci întâi este gândul că nu face bine 
când are o iubire pe care nu o vrea Dumnezeu asa. 

Sunt necesare raportarea la porunca lui Dumnezeu, conştiinţa că nu-i bine, dorinţa de bine 
si rugăciunea către Dumnezeu. Mântuirea nu ne-o dăm noi, ci ne-o dă Dumnezeu. Iubirea 
n-o schimbăm noi cu puterile noastre, ci o schimbă Dumnezeu în noi, în măsura în care 
dorim să fim schimbaţi de Dumnezeu de la rău la bine. 



Părinte Teofil, dati-ne un cuvânt de folos. 
Să salvăm si să înmulţim iubirea! 



